মংলা-ঘষিয়াখালী চ্যানেল: অপরিকল্পিত ড্রেজিং-এ দুর্ভোগ – Bagerhat Info\nপ্রচ্ছদ / খবর / মংলা-ঘষিয়াখালী চ্যানেল: অপরিকল্পিত ড্রেজিং-এ দুর্ভোগ\nমংলা-ঘষিয়াখালী চ্যানেল: অপরিকল্পিত ড্রেজিং-এ দুর্ভোগ\nবাগেরহাট ইনফো নিউজ 17 August 2015\tখবর, রামপাল Comments 16 পঠিত\nমংলা-ঘষিয়াখালী চ্যানেলের (ড্রেজিং) খনন করা পলিতে বাগেরহাটের রামপাল উপজেলার হুড়কা ও চাড়াখালী গ্রামের বসতভিটা, কৃষিজমি, পুকুর ভরাট হয়ে গেছে।\nঅপরিকল্পিত ড্রেজিং এবং বিআইডব্লিউটিএ নির্দিষ্ট জায়গায় পলি না ফেলায় (ডাম্পিং) এ অবস্থার সৃষ্টি হয়েছে বলে স্থানীয়রা জানিয়েছেন।\nহুড়কা গ্রামের বেশ কয়েকজন বাসিন্দা বলেন, গত বছর রামপালে কুমারখালী নদ থেকে মংলা-ঘষিয়াখালী চ্যানেল খননকাজ শুরু করে বাংলাদেশ অভ্যন্তরীণ নৌপরিবহন কর্তৃপক্ষ (বিআইডব্লিউটিএ)। এরপর তারা বিভিন্ন জায়গায় পলি ফেলা শুরু করে।\nচলতি বছরের ফেব্রুয়ারি মাসের শেষ দিকে এ চ্যানেলের হুড়কা-চাড়াখালী গ্রামসংলগ্ন স্থানে খনন শুরু করে বসুন্ধরা ড্রেজিং কোম্পানি লিমিটেড। এরপর সঠিকভাবে বাঁধ না দিয়ে নদীর পাড়ে খাসজমি-সংলগ্ন এলাকায় পলি ফেলতে থাকে তারা।\nএভাবে হুড়কা ও চাড়াখালী গ্রামের প্রায় ২০০ একর জমি লবণ ও বালুমিশ্রিত পলিতে ভরে যায়। এতে দুই গ্রামের তিন শতাধিক পরিবারের বসতভিটা, পুকুর-ঘাট, চিংড়িঘের ভরাট হয়ে যায়।\nসম্প্রতি সরেজমিনে দেখা যায়, নদীর পাড় থেকে শুরু করে হুড়কা ও চাড়াখালী গ্রামের প্রায় পুরোটাই বালু দিয়ে ভরাট হয়ে গেছে। মানুষের জীবিকার একমাত্র অবলম্বন চিংড়িঘের ও ফসলি জমিগুলো এখন ধু ধু বালুচর। লবণ ও বালুর কারণে বাড়ির সামনের সব গাছ মরতে শুরু করেছে।\nচাড়াখালী গ্রামের মুদির দোকানি সুশান্ত কুমার মণ্ডল বলেন, ‘সরকারি জমিতে নির্দিষ্ট করে পলি না ফেলে খননকারীরা আমাদের দুটি গ্রাম পলি দিয়ে ভরাট করে দিয়েছে। এতে প্রত্যক্ষভাবে তিন শতাধিক এবং পরোক্ষভাবে আরও দুই শতাধিক পরিবার ক্ষতিগ্রস্ত হয়েছে। কারও বাড়িতে পুকুর নেই। গাছপালা সব মরতে শুরু করেছে।’\n‘চিংড়ি ও কাঁকড়ার ঘেরের অস্তিত্ব বিলীন হয়ে গেছে। ফসলি জমিতে বালু ফেলায় তাতে ধান হবে না। আমরা সম্মিলিতভাবে জেলা প্রশাসক, ইউএনও, স্থানীয় সাংসদ, এমনকি বিআইডব্লিউটিএর ঊর্ধ্বতন কর্তৃপক্ষকে বিষয়টি জানিয়ে কোনো প্রতিকার পাইনি।’\nহুড়কা গ্রামের বিধবা জ্যোৎস্না (৬৫) জানান, তাঁর ২ বিঘা ১০ কাঠা ফসলি জমি ছিল। সেখানে চিংড়িঘের করে দুই সন্তান নিয়ে তাঁর সংসার চলছিল। কিন্তু পলি ফেলায় তার ঘের এখন বালুতে পরিপূর্ণ।\nতিনি বলেন, ‘আমার একটা ছুয়াল প্রতিবন্ধী। আমি নিজি একজন বয়স্ক মানুষ। কী এরে তিন বেলা খাব? বালি পইড়ে ঘরের খুঁটি নড়বড়ে হইয়ে ঘরডা ভাইঙ্গে পড়িছে। রাস্তার পাশে ছোট্ট এই ঘরে কী মানুষ থাকতি পারে? সরকার কী আমাগে দিক একটু দ্যাখপে না।’\nচাড়াখালী গ্রামের কৃষক মহানন্দ মণ্ডল (৬০) বলেন, ‘আমার তিন বিঘা ফসলি জমিতে চিংড়ি চাষ করে বছরে ৬০ হাজার ও ধান থেকে ২৫ হাজার টাকা পেতাম। সব শেষ।’\nহুড়কা ইউনিয়ন পরিষদের ৮ নম্বর ওয়ার্ডের সদস্য পার্থ প্রতীম বিশ্বাস বলেন, ‘আমরা বাধা দিয়েও পলি ফেলা (ডম্পিং) ঠেকাতে পারিনি। স্থানীয় সাংসদ ক্ষতিগ্রস্ত ব্যক্তিদের নামের তালিকা দিতে বলেছেন। মাত্র ৩২ জনের নাম পেয়েছি। সরকার ক্ষতিপূরণ দিলে জমিতে আবার পলি ফেলবে বা জমি অধিগ্রহণ করবে—এ আশঙ্কায় ক্ষতিগ্রস্ত ব্যক্তিরা ক্ষতির কথা চেপে রাখছেন।’\nবিআইডব্লিউটিএর তত্ত্বাবধায়ক প্রকৌশলী এ এইচ মো. ফরহাদুজ্জামান বলেন, ‘মংলা-ঘষিয়াখালী চ্যানেলের ওই অংশে খননকাজ করেছিল বসুন্ধরা ড্রেজিং। দ্রুত কাজ করায় কিছু ক্ষতি হয়েছে। ডাম্পিং করার আগে আমরা যে সুরক্ষা দেয়াল (গাইড ওয়াল) নির্মাণ করেছিলাম, সেটিও পর্যাপ্ত ছিল না।’\nকর্তৃপক্ষ ক্ষতিপূরণ দেওয়ার সিদ্ধান্ত নিয়েছে। আমরা স্থানীয় প্রশাসনকে ক্ষতিগ্রস্ত ব্যক্তিদের তালিকা তৈরি করতে বলেছি। তালিকা চূড়ান্ত হলে ক্ষতিপূরণ দেওয়া হবে।\nপূর্বের শরণখোলায় পানিতে ডুবে দুই শিশুর মৃত্যু\nপরের বাগেরহাট জেলা যুবদল সভাপতি কারাগারে


২০১৯ বাজেটে মোদী সরকার কৃষকদের দিলেন বড় উপহার ! এবার থেকে প্রতি বছর কৃষকরা নিজের একাউন্টে পেয়ে যাবে টাকা ! - %%The India News%%\n২০১৯ বাজেটে মোদী সরকার কৃষকদের দিলেন বড় উপহার ! এবার থেকে প্রতি বছর কৃষকরা নিজের একাউন্টে পেয়ে যাবে টাকা !\nলোকসভা ভোটের আগে দেশের কৃষকদের মন জয় করতে তাদের জন্য বেশ কিছু প্রকল্প ঘোষণা করলেন মোদি সরকারের দায়িত্বপ্রাপ্ত অর্থমন্ত্রী পীযূষ গোয়েল ৷\n২০১৯-এর অন্তর্বতী বাজেটে ঘোষণা করা হল প্রধানমন্ত্রী কিষাণ সম্মান নিধি প্রকল্পের ৷ যার মাধ্যমে বিশেষ সুবিধা মিলবে দেশের কৃষকদের। এই প্রকল্পের মাধ্যমে দেশের প্রতিটি কৃষক পরিবারের বার্ষিক জন্য বরাদ্দ করা হয়েছে ৬ হাজার টাকা ৷ পীযূষ গোয়েল ঘোষণা করেন,প্রধানমন্ত্রী কৃষি সম্মান নিধি যোজনায় ২ হেক্টরের কম জমি রয়েছে এমন কৃষকদের ব্যাঙ্ক অ্যাকাউন্টে প্রতিবছর ৬০০০ টাকা করে দেবে সরকার। অর্থাৎ এই প্রকল্পের আওতায় আসতে গেলে শুধুমাত্র একটি শর্ত প্রযোজ্য যেটি হল দু হেক্টরের কম জমি থাকা। তিনটি কিস্তির মাধ্যমে টাকা পাওয়া যাবে।\nএই সম্পূর্ণ প্রসেসটি হবে অনলাইনের মাধ্যমে, টাকা ব্যাংক অ্যাকাউন্টে চলে আসবে কৃষকদের। পীযূষ গোয়েল আরো দাবি করেন সরকারের এই প্রকল্পের ফলে দেশের ১২ কোটি কৃষকরা লাভবান হবেন। এই প্রকল্পের জন্য বরাদ্দ করা হয়েছে ৭৫,০০০ কোটি টাকা। শুধু এখানেই শেষ নয় এছাড়াও খরা, বন্যার মতো প্রাকৃতিক বিপর্যয়ের জেরে ক্ষতিগ্রস্ত কৃষকদের শস্য ঋণ পুনর্গঠিত করার পরিবর্তে ২ শতাংশ ছাড় পাবেন তারা। এছাড়াও বলা হয়েছে নির্ধারিত সময়ের মধ্যে যদি তারা তাদের ঋণ শোধ করতে পারে তাহলে সে ক্ষেত্রে তাদের মিলবে ৩ শতকরা ছাড়। এর আগে মধ্যপ্রদেশে নির্বাচন ভোটের আগে কৃষি ঋণ মুকুব করার দাবিতে সুর চড়িয়ে ছিলেন রাহুল গান্ধী, ঠিক সেইরকম এবারও সেই একই সুরে সুর চড়িয়েছেন তিনি।আর এই ভাবেই তিনটি রাজ্যে ক্ষমতায় আসেন কংগ্রেস।\nআর এই ক্ষমতায় আসার জন্য কৃষি ঋণ কে তাদের হাতিয়ার হিসাবে ব্যবহার করেছিলেন কংগ্রেস সভাপতি রাহুল গান্ধী। তবে এবার সরাসরি কৃষি ঋণ মুকুব এর পথে হাঁটলেন না অর্থমন্ত্রী পীযূষ গোয়েল। রাজনীতি বিদরা মনে করছেন লোকসভা ভোটের আগে প্রধানমন্ত্রীর এই বড় পদক্ষেপ কৃষকদের মন জয় করতে পারবে এবং আগামী লোকসভা নির্বাচনে তারা একটা ভালো ফল পাবে। এ ব্যাপারে আপনাদের কি রায় তা আমাদের জানাতে ভুলবেন না। আরো এরকম নতুন নতুন খবরের আপডেট পেতে চোখ রাখুন আমাদের পোর্টালটিতে।


শাহরুখ খানের দানের তালিকা দেখলে চক্ষু ছানাবড়া হয়ে যাবে!শাহরুখ খানের দানের তালিকা দেখলে চক্ষু ছানাবড়া হয়ে যাবে!\nশাহরুখ খানের দানের তালিকা দেখলে চক্ষু ছানাবড়া হয়ে যাবে!\nগোটা বলিউড যখন করোনা মোকাবিলায় প্রধানমন্ত্রী কিংবা রাজ্যের মুখ্যমন্ত্রীদের ত্রাণ তহবিল গুলোতে সাধ্যমতো সাহায্য করছেন, তখন এমন কঠিন পরিস্থিতিতে কিং খান চুপ কেন? হাতে সিনেমা নেই বলে কি, সামাজিক দায়িত্ব থেকেও মুখ ফিরিয়েছেন?… এজন্য অজস্র বাঁকা কথা শুনতে হয়েছে তাঁকে। তবে এবার তিনি সব সমালোচনার জবাব দিলেন।\nএকনজরে শাহরুখ খান যা করলেন। শাহরুখ খান তার ক্রিকেট টিম নাইট রাইডার্স ও প্রযোজনা সংস্থা রেড চিলিজের হয়ে পিএম এবং মহারাষ্ট্রের মুখ্যমন্ত্রী আর বাংলার মুখ্যমন্ত্রীর ত্রাণ তহবিলে মোটা অঙ্কের টাকা দিচ্ছেন। এছাড়াও শাহরুখের ‘মীর ফাউন্ডেশন’ পক্ষ থেকে ৫০ হাজার পিপিই কিট দিচ্ছেন পশ্চিমবঙ্গ আর মহারাষ্ট্রের হাসপাতালগুলোতে।\nউপরন্তু আলাদা করে আরও অর্থ সাহায্যের ব্যবস্থা করেছেন যাতে আগামী দিনগুলিতে বাংলাও মহারাষ্ট্রের হাসপাতালগুলিতে যাতে তাদের ভেন্টিলেটরেরও আকাল না হয়।\nপূর্ববর্তী সংবাদমাধবপুর পৌর সভায় ২শ কর্মহীন মানুষ পেল চাল\nপরবর্তী সংবাদশায়েস্তাগঞ্জে সমন্বয়হীন ত্রাণ বিতরণ, অনেকেই হচ্ছেন বঞ্চিত!


প্রগতিশীল রাজনীতি ধারণ করতে হবে\nআপডেট: ১৩০২ ঘণ্টা, জুলাই ৯, ২০১৭\nযাদু মিয়ার জন্মবার্ষিকী উপলক্ষে আয়োজিত স্মরণসভায় বক্তারা\nঢাকা: সরকার সমগ্র দেশকে একটা কারাগারে পরিণত করেছে। দেশের জনগণ বর্তমান সরকারের বিষাক্ত কাঁটার খাঁচার মধ্যে বন্দি। প্রতিটি ঘরে মৃত্যু, গুম, অপহরণ, নিখোঁজ, বিনা বিচারে আটকের ভয়।\nপ্রয়াত মশিউর রহমান যাদু মিয়া জন্মবার্ষিকী উপলক্ষে আয়োজিত স্মরণসভায় এসব কথা বলেছেন আলোচকরা। যাদু মিয়া প্রদর্শিত প্রগতিশীল ও জাতীয়তাবাদী রাজনীতিকে ধারণ করার আহ্বান জানান তারা।\nমশিউর রহমান যাদু মিয়ার ৯৩তম জন্মবার্ষিকী উপলক্ষে রোববার (০৯ জুলাই) বিকেলে নয়াপল্টনে যাদু মিয়া মিলনায়তনে স্মরণসভা ও দোয়ার আয়োজন করা হয়।\nঢাকা মহানগর ন্যাপের সদস্য সচিব মো. শহীদুননবী ডাবলুর সভাপতিত্বে আলোচনায় অংশ নেন বাংলাদেশ ন্যাপ মহাসচিব এম. গোলাম মোস্তফা ভুইয়া, বিএমএল মহাসচিব অ্যাডভোকেট শেখ জুলফিকার বুলবুল চৌধুরী, কল্যাণ পার্টির ভাইস চেয়ারম্যান সাহিদুর রহমান তামান্না, ন্যাপ ভাইস চেয়ারম্যান কাজী ফারুক হোসেন, সম্পাদক মো. কামাল ভুইয়া, নগর সদস্য মো. শামিম ভুইয়া, যুব ন্যাপ যুগ্ম সমন্বয়কারী আবদুল্লাহ আল কাউছারী প্রমুখ।\nগোলাম মোস্তফা ভুইয়া বলেছেন, সরকারের সমালোচনা করলেই নিখোঁজ বা গুমের শিকার হতে হচ্ছে। ভোটারবিহীন সরকারের আমলে গুম, অপহরণ, অবৈধভাবে আটক, বিচারবহির্ভূত হত্যা ক্রমান্বয়ে বৃদ্ধি পেয়েছে। দুঃশাসনের বিষাক্ত ছোবলে বিরোধী রাজনৈতিক দলগুলোর নেতা, লেখক, কবি, সাহিত্যিক, মানবাধিকার কর্মী, শ্রমিক নেতা, পেশাজীবীসহ সাধারণ মানুষ ক্ষতবিক্ষত হচ্ছে।\nতিনি বলেন, এ অবস্থায় একটি রাষ্ট্র চলতে পারে না। এভাবে চলতে থাকলে রাষ্ট্রের ওপর জনগণের আস্থা নষ্ট হয়ে যাবে, যা আমাদের জন্য কল্যাণকর হতে পারে না। এই অবস্থা থেকে মুক্তি পেতে জাতীয় নেতা মশিউর রহমান যাদু মিয়ার জীবন থেকে শিক্ষা নিয়ে গণতান্ত্রিক রাষ্ট্র নির্মাণে আমাদের জাতীয় ঐক্য গড়ে তুলতে হবে।\nবাংলাদেশ সময়: ১৮৫৭ ঘণ্টা, জুলাই ০৯, ২০১৭


recruitment for the post of teachers in government schools in rajasthan – News18 Bangla\nসরকারি স্কুলে শিক্ষক নিয়োগ, আবেদনের শেষ তারিখ ২৩ অগাস্ট\nবিপুল সংখ্যাক শিক্ষক সরকারি স্কুলে নিয়োগ করতে চলেছে রাজস্থান সরকার ৷ সম্প্রতি গ্রেড ৩ শিক্ষক পদে নিয়োগের জন্য বিজ্ঞপ্তি জারি করা হয়েছে ৷ প্রায় ৪০৫১ পদে নিয়োগ করা হবে ৷\nLast Updated : August 10, 2018, 10:01 IST\nবিয়ে করতে এসে বরের মদ্যপ-নৃত্য, রেগে গিয়ে যা করলেন নববধূ...\nকেরিয়ারের সেরা ইনিংস খেলে দিলেন অশ্বিন, রাজস্থান হারায় কেকেআরের লাভ হল?\nশনিবারে কাটল শনির দশা! রোহিতের জন্মদিনে মুম্বইকে জেতালেন সূর্য, ডেভিড\n#জয়পুর: বিপুল সংখ্যাক শিক্ষক সরকারি স্কুলে নিয়োগ করতে চলেছে রাজস্থান সরকার ৷ সম্প্রতি গ্রেড ৩ শিক্ষক পদে নিয়োগের জন্য বিজ্ঞপ্তি জারি করা হয়েছে ৷ প্রায় ৪০৫১ পদে নিয়োগ করা হবে ৷ education.rajasthan.gov.in ওয়েবসাইটে গিয়ে আবেদন করা যাবে অনলাইনেই ৷ আবেদন জমা দেওয়া শেষ তারিখ ২৩ অগাস্ট ২০১৮ ৷\nআরও পড়ুন: ব্যাঙ্কিং সেক্টরে বিপুল নিয়োগ, জারি বিজ্ঞপ্তি\nকোন পদে কতজনকে নিয়োগ করা হবে দেখে নিন একনজরে-\nমোট পদ - ৪০৫১ গ্রেড ৩ লেভেল ২ সাইয়েন্স ও অঙ্কের শিক্ষক- ১৩৭৯\nগ্রেড ৩ লেভেল ২ সংস্কৃত শিক্ষক- ১৮৪ গ্রেড ৩ লেভেল ২ হিন্দি শিক্ষক - ৬০৪ গ্রেড ৩ লেভেল ২ সোশাল স্টাডিজ- ৩৪৮ গ্রেড ৩ লেভেল ২ উর্দু শিক্ষক - ২৫ গ্রেড ৩ লেভেল ২ ইংরেজি শিক্ষক - ১৫১০\nআবেদন করার জন্য লাগবে ১০০ টাকা ৷ ওবিসিদের ক্ষেত্রে লাগবে ৭০ টাকা ৷ এসটি/ এসসি দের জন্য লাগবে ৬০ টাকা ৷\nআরও পড়ুন: স্টেট ব্যাঙ্কে অ্যাকাউন্ট রয়েছে তাহলে এটা অবশ্যই জেনে রাখুন...\nআবেদনকারীদের বয়স ১ সেপ্টম্বর ২০১৮তে ১৮ থেকে ৪০ বছরের মধ্যে হতে হবে ৷ বিস্তারিত জানতে এই লিঙ্কে ক্লিক করুন http://www.education.rajasthan.gov.in/content/dam/doitassets/education/school%26secondaryeducation/elementary-education/2018%20pdf/tr2018/tr%2018%20level%202/TSP%20ADVERTISEMENT.pdf\nআরও পড়ুন: বীরভূমে ফের বিস্ফোরক উদ্ধার, গাড়ি থেকে মিলল সাড়ে ৪ হাজার ডিটোনেটর\neducation.rajasthan.gov.in ওয়েবসাইটে গিয়ে SSO আইডি বানান ৷ এরপর লগইন করে কোন বিষয় আবেদন করতে চান সেটাতে ক্লিক করুন ৷ ফর্ম ভরে ফি জমা দিয়ে সাবমিট করে দিন অনলাইনে ৷ কনফার্মেশন পেজ ডাউনলোড করে রাখুন ৷\nFirst published: August 10, 2018, 10:00 IST\nTags: Government schools, Rajasthan


Osteoporosis in chronic kidney disease – Platform | CME\nOctober 7, 2020 October 7, 2020 Debajit Ghosh MBBS Academia, Medicine, Nephrology, Rheumatic disease\nChronic Renal Failure এ Osteoporosis হয়।\nChronic Renal Failure এ Chronic acidosis এর কারণে Bones এ Demineralization হয়, যে কারণে Osteoporosis হয়৷\nKidney এর বেশ গুরুত্বপূর্ন কাজ হচ্ছে আমাদের দেহের Ph maintain করা, সাথে electrolyte balance এবং acid- base balance maintain করা। Chronic renal failure এ আমাদের kidney, আমাদের body এর বিভিন্ন metabolic কাজে উৎপন্ন হওয়া বিভিন্ন acid (যেমন [H+] phosphoric acid, sulphuric acid etc) excrete করতে ব্যর্থ হয়। যে কারণে develop করে Chronic acidosis।\nএখন এই Chronic acidosis এর কারণেই Demineralization হবে। কিন্তু কিভাবে?\nপ্রথমে যেনে নেওয়া যাক Mineralization টা কি?\nএটি এমন একটি প্রক্রিয়া, যে প্রক্রিয়াতে বিভিন্ন minerals বা খনিজ deposit হবে আমাদের bone matrix এ। এখন Mineralization এর ক্ষেত্রে Calcium এর Bones এ deposit হওয়ার বিক্রিয়া যদি আমরা একটু খেয়াল করি,\nCalcium phosphate + (Ca2+ ion) + H20 ⇄ Calcium Hydroxyapatite + (H+ ion)\n(Calcium hydroxyapatite হচ্ছে ca2+ এর Mineralized form)\nএটি মূলত একটি উভমুখী বিক্রয়া। এখন রসায়ন থেকে আমরা যা জানি, লা শাতেলিয়ার নীতি অনুযায়ী বিক্রিয়কের পরিমাণ বেশি হলে বিক্রিয়া সামনের দিকে যাবে, আবার উৎপাদকের পরিমাণ বেড়ে গেলে বিক্রিয়া পেছন দিকে আসবে।\nChronic kidney Disease এর কারণে যেহেতু আমাদের দেহে acidic ions এর পরিমাণ বাড়ছে, সেই কারণে আমাদের দেহের [H+] আয়ন ও থাকবে বাড়তি।\nঅর্থাৎ, Calcium phosphate + (Ca2+ ion) + H20 ⇄ Calcium Hydroxyapatite + (H+ ion) increase। এই বিক্রিয়া টিতে [H+] এর পরিমাণ অনেক বেশি থাকবে। যে কারণে লা শাতেলিয়ার নীতি অনুযায়ী বিক্রিয়াটি পেছন দিকে যাবে,\nএর মানে হলো, Calcium Hydroxyapatite এবং [H+] বিক্রিয়া করে Calcium Phosphate এবং ফ্রি ক্যালসিয়াম আয়ন এবং পানি তৈরি করবে। উৎপাদকই তখন মূল বিক্রয়কের ভুমিকা পালন করবে। অর্থাৎ, Demineralization হবে। (যেহেতু সাধারন mineralization বিক্রিয়ার উল্টোটা হচ্ছে)। আর এ কারণে হাড়ে ক্যালসিয়াম কমতে থাকবে এবং রক্তে ক্যালসিয়াম বাড়তে থাকবে। হাড়ে ক্যালসিয়াম এভাবে কমে যাওয়ার কারণেই OSTEOPOROSIS develop করবে।\nআবার vitamin D maily activate হয় কিডনি দিয়ে CKD থাকার জন্য vit D activation হতে পারে না যার জন্য ca++ এর level ও কমে যায় এই কারণেও osteoporosis নিয়ে present করতে পারে। অন্যদিকে Kidney এবং kidney ই একমাত্র মাধ্যম, যার দ্বারা protein metabolism উৎপাদিত ফসফরিক এসিড এবং সালফিউরিক এসিড শরীর থেকে বাইরে যেতে পারবে। Chronic renal failure এ ফসফরিক এসিড বাইরে যেতে পারবে না, সেই সাথে ফসফেটও আটকা পরে যাবে এবং এরা Parathyroid gland কে stimulate করবে parathyroid hormone রিলিজ এর জন্য। এই হরমোন Bones এর উপর osteclastic activity এর জন্য Osteoporosis আরো তরান্বিত হবে।\nR. Rafi Md Nayeem\nPlatform Academia/ Silvia Mim


কোন কন্টেন্ট ক্রিয়েটররা ইউটিউব শর্ট ব্যবহার করছেন (এবং কেন)? | BehMaster\nহোম/ইউটিউব/কোন কন্টেন্ট ক্রিয়েটররা ইউটিউব শর্ট ব্যবহার করছেন (এবং কেন)?\nYouTube শর্ট ফরম্যাট চালু হওয়ার 11 মাসে অনেক দূর এগিয়েছে।\nকিছু বিষয়বস্তু নির্মাতারা ব্যান্ডওয়াগনের উপর ঝাঁপিয়ে পড়েছেন এবং নতুন নগদীকরণের সুযোগগুলি থেকে উপকৃত হওয়ার জন্য এখন ভাল অবস্থানে রয়েছেন।\nতারা কারা? ঠিক আছে, তারা সাধারণ সন্দেহভাজন নয়।\nএই কলামে, আপনি শিখবেন কারা YouTube Shorts এর ভালো ব্যবহার করছে, কী ভালো কাজ করছে তা দেখুন এবং আপনার নিজের শর্ট-ফর্ম ভিডিও কৌশল উন্নত করতে সাহায্য করার জন্য টিপস খুঁজে পাবেন।\n14 সেপ্টেম্বর, 2020-এ, YouTube ভারতে Shorts-এর বিটা সংস্করণ লঞ্চ করেছে। কয়েক সপ্তাহ পরে, আমি "ইউটিউব শর্টস: একটি পরিচিতি নির্দেশিকা" লিখেছিলাম। তখন আমি বলেছিলাম যে YouTube Short-এর জন্য আসলে তিনটি টার্গেট অডিয়েন্স আছে:\nনির্মাতা এবং শিল্পী।\nদর্শক এবং গ্রাহক.\nবিজ্ঞাপনদাতা এবং ব্র্যান্ড.\nঅন্য কথায়, স্রষ্টা এবং শিল্পীরা যদি দর্শক এবং গ্রাহকদের সংখ্যা এবং প্রকারের সংখ্যা বৃদ্ধি না দেখেন যাদের বেশিরভাগ বিজ্ঞাপনদাতা এবং ব্র্যান্ডগুলি পৌঁছতে চায়, তাহলে আপনি "ভাইন" বলতে পারেন তার চেয়ে দ্রুত তিন পায়ের মলটি পড়ে যাবে৷\nতারপর, 18 মার্চ, 2021-এ, YouTube মার্কিন যুক্তরাষ্ট্রে Shorts-এর বিটা সংস্করণ চালু করেছে\nকয়েক সপ্তাহ পরে, আমি লিখেছিলাম “ইউটিউব শর্টস কি নগদীকরণ করা যায়? স্পয়লার সতর্কতা: কিছু ইতিমধ্যেই আছে!” এবং Shorts-এর 60-সেকেন্ড-দীর্ঘ সংস্করণের মধ্যে তিনটির উদাহরণ শেয়ার করা হয়েছে যা ইতিমধ্যেই বিজ্ঞাপনের মাধ্যমে নগদীকরণ করা হচ্ছে।\nশর্টস-এর 15-সেকেন্ড-দীর্ঘ সংস্করণ সম্পর্কে কী বলা যায়?\nঠিক আছে, সেই সময়ে আমার ধারণা ছিল যে YouTube "ভবিষ্যতে এই ফর্ম্যাটের নগদীকরণ কেমন হতে পারে তা নিয়ে কাজ করছে, তাই আরও উন্নয়নের জন্য সাথে থাকুন।"\nতারপর, 11 মে, 2021-এ, YouTube $100 মিলিয়ন Shorts ফান্ড চালু করেছে, যেটি 2021-2022 এর মধ্যে বিতরণ করা হবে।\nএখন, Shorts ফান্ড শুধুমাত্র YouTube পার্টনার প্রোগ্রামের ক্রিয়েটরদের মধ্যেই সীমাবদ্ধ নয়, যারা বিজ্ঞাপন দিয়ে তাদের লম্বা Shorts নগদীকরণ করতে পারেন।\nযে কোনো কন্টেন্ট ক্রিয়েটর Shorts ফান্ড থেকে সহায়তা পাওয়ার জন্য যোগ্য যতক্ষণ না তিনি YouTube-এর কমিউনিটি নির্দেশিকা মেনে আসল কন্টেন্ট তৈরি করেন। এটি রূপক মলের তৃতীয় পায়ের একটি বলিষ্ঠ বিকল্প প্রদান করে যা আমি উপরে উল্লেখ করেছি।\nঅবশেষে, 12 জুলাই, 2021-এ, YouTube বিশ্বের 100 টিরও বেশি দেশে Shorts চালু করেছে। তাই যদিও এটি এখনও প্রাথমিক দিন, এখন কোন ক্রিয়েটর প্রকার বা কন্টেন্ট জেনার Shorts-এর সাথে সবচেয়ে বেশি ভিউ এবং এনগেজমেন্ট পাচ্ছে তা দেখার জন্য উপযুক্ত সময় বলে মনে হচ্ছে – যা তাদের সমর্থন সহ বা ছাড়াই অদূর ভবিষ্যতে সবচেয়ে বেশি অর্থ উপার্জন করতে পারে বিজ্ঞাপনদাতা এবং ব্র্যান্ড।\nকে YouTube শর্ট ব্যবহার করে?\nটিউবুলার ল্যাবসের তথ্য অনুযায়ী, গত কয়েক সপ্তাহে 152,000টিরও বেশি অ্যাকাউন্ট YouTube-এ 1.1 মিলিয়ন শর্ট আপলোড করেছে।\nএই Shortগুলি মোট 46.3 বিলিয়ন ভিউ এবং2বিলিয়ন এনগেজমেন্ট পেয়েছে, যার মধ্যে লাইক, শেয়ার এবং কমেন্ট রয়েছে।\nযদিও এটি প্রাথমিক দিন, আমাদের কাছে যথেষ্ট বড় নমুনা রয়েছে যে ব্যান্ডওয়াগন প্রভাবটি আরও বেশি কন্টেন্ট নির্মাতাদের শর্টস তৈরি করতে উত্সাহিত করতে পারে কিনা।\nতাহলে, YouTube Shorts-এর প্রথম দিকের গ্রহণকারী কারা?\nঠিক আছে, আমি এটা দেখে হতবাক নই যে টিউবুলার ল্যাবগুলি কার্যত তাদের সবাইকে প্রভাবক হিসাবে শ্রেণীবদ্ধ করে।\nপ্রকৃতপক্ষে, গত তিন সপ্তাহে আপলোড করা 1.1 মিলিয়ন শর্টের মধ্যে 1.1 মিলিয়নই প্রভাবশালীদের দ্বারা আপলোড করা হয়েছে, যেটিকে টিউবুলার ল্যাবস "একজন ব্যক্তিত্ব, সেলিব্রিটি, বা উল্লেখযোগ্য সামাজিক উপস্থিতি সহ পাবলিক ফিগার" হিসাবে সংজ্ঞায়িত করেছে৷\nতুলনা করে, মিডিয়া এবং বিনোদন সংস্থাগুলি দ্বারা মাত্র 8,285টি আপলোড করা হয়েছিল এবং মাত্র 4,082টি ব্র্যান্ডগুলি দ্বারা আপলোড করা হয়েছিল - যা এই উভয় নির্মাতার প্রকারের রাউন্ড-অফ ত্রুটি করে৷\nঅন্য কথায়, "প্রাথমিক গ্রহণকারীরা" অপ্রতিরোধ্যভাবে ছোট কন্টেন্ট নির্মাতাদের দ্বারা গঠিত যারা YouTube-এ ভিডিও তৈরি করে জীবিকা অর্জনের চেষ্টা করছে, এমন বড় নাম নয় যা সবাই ইতিমধ্যেই জানে৷\nওরা কোথা থেকে আসে?\nঠিক আছে, টিউবুলার ল্যাবসের তথ্য অনুসারে, 282,000 মিলিয়ন শর্টের মধ্যে 1.1 বা 25.6%, ভারতে আপলোড করা হয়েছিল।\nআরও 257,000 শর্টস, বা 23.4%, মার্কিন যুক্তরাষ্ট্রে আপলোড করা হয়েছে\nএই দেশগুলি হল YouTube এর দুটি বৃহত্তম বাজার এবং যেখানে বিটা সংস্করণগুলি চালু করা হয়েছিল, তাই সম্ভবত এটি আশ্চর্যজনক নয়৷\nকিন্তু বিশ্বব্যাপী যাওয়ার মাত্র কয়েক সপ্তাহ পরে, পরবর্তী আটটি দেশ যেখানে শর্ট আপলোড করা হচ্ছে:\nব্রাজিল (57,800 শর্টস)।\nরাশিয়া (45,500 শর্ট)।\nজাপান (৩২,৮০০ শর্ট)।\nদক্ষিণ কোরিয়া (30,400 শর্ট)।\nইন্দোনেশিয়া (30,000 শর্টস)।\nভিয়েতনাম (20,900 শর্ট)।\nযুক্তরাজ্য (20,900 শর্টস)\nপাকিস্তান (20,200 শর্ট)।\nএবং এই দেশগুলির ঠিক পিছনে রয়েছে তুরস্ক, মেক্সিকো, থাইল্যান্ড, ইউক্রেন, মিশর, কানাডা, জার্মানি, বাংলাদেশ, ফিলিপাইন এবং সৌদি আরব।\nদেখা যাচ্ছে যে Shorts ব্যান্ডওয়াগন ইতিমধ্যেই বিশ্বজুড়ে গতি সংগ্রহ করছে, অন্তত 50টি দেশের কন্টেন্ট নির্মাতারা ইতিমধ্যেই জাহাজে রয়েছেন।\nএটা লক্ষণীয় যে গত কয়েক সপ্তাহে আপলোড করা 460,000 মিলিয়ন শর্টের মধ্যে মাত্র 1.1টি (41.8%) ইংরেজিতে।\nতারা কি ধরনের সামগ্রী তৈরি করছে? টিউবুলার ল্যাবস 21টি ভিন্ন বিষয়বস্তু শনাক্ত করেছে। শীর্ষ 10 হল:\nসাধারণ আগ্রহ (881,000 শর্ট)।\nমানুষ এবং ব্লগ (32,100 শর্ট)।\nগেমিং (29,500 শর্ট)।\nবিনোদন (27,800 শর্টস)।\nসঙ্গীত ও নৃত্য (25,900 শর্ট)।\nখাদ্য ও পানীয় (9,400 শর্টস)।\nবিজ্ঞান ও প্রযুক্তি (৮,৫০০ শর্টস)।\nখেলাধুলা (8,200 শর্টস)।\nবাচ্চাদের বিনোদন ও অ্যানিমেশন (৭,৫০০ শর্ট)।\nশিক্ষা (5,300 শর্টস)।\nযখন 80% এর বেশি ভিডিও "সাধারণ আগ্রহ" বিভাগে পড়ে তখন শর্টসকে স্টেরিওটাইপ করা বেশ কঠিন।\nএবং আপনি যদি ভিডিও বিভাগগুলি দেখেন, যেগুলি জেনারের চেয়ে বেশি কুলুঙ্গিপূর্ণ, তাহলে টিউবুলার ল্যাবগুলি তাদের মধ্যে 51 টি চিহ্নিত করেছে৷ শর্টস রাখার জন্য কবুতরের আধিক্য রয়েছে – যা তাদের পায়রা করার পুরো প্রক্রিয়াটিকে বেশ করুণ করে তোলে।\nআমরা বিভ্রান্তি ছাড়াই বলতে পারি যে 309,000 মিলিয়ন শর্টের মধ্যে 1.1 বা 28%, 15 সেকেন্ড দীর্ঘ বা ছোট।\nএর মানে হল 72% YouTube Shorts 16 সেকেন্ড থেকে 60 সেকেন্ডের মধ্যে।\nএখন, এই অনুপাত পরিবর্তন হতে পারে কারণ আরও কন্টেন্ট নির্মাতারা Shorts ফান্ড সম্পর্কে জানতে পারেন। কিন্তু শর্টস ফান্ডে এমন কিছু নেই যা বলে যে এটি শুধুমাত্র ছোট শর্টের নির্মাতাদের মধ্যে সীমাবদ্ধ।\nহয়তো কন্টেন্ট ক্রিয়েটররা তাদের Shorts-কে বিজ্ঞাপন এবং/অথবা Shorts Fund দিয়ে নগদীকরণ করতে পারে কিনা তা খুঁজে বের করার জন্য অপেক্ষা করছে, যাতে আমরা এক বা অন্যভাবে পরিবর্তন দেখতে পাচ্ছি।\nসফল YouTube Shorts in Action এর উদাহরণ\nএখন, কোন কন্টেন্ট ক্রিয়েটররা প্রথমে তাদের Shorts নগদীকরণের জন্য বিজয়ী সূত্র বের করতে পারে?\nঠিক আছে, এটি কানাডার সন্তোষজনক মিশ্রণ হতে পারে, যেটি Diy #youtubshorts #short #diy #shorts আপলোড করেছে.\nএই 13-সেকেন্ড দীর্ঘ ভিডিওটি 99.1 মিলিয়ন ভিউ এবং 885,000 ব্যস্ততা রয়েছে এবং এটি বিনোদন বিভাগে অন্তর্ভুক্ত।\nঅথবা, এটি সিঙ্গাপুরের MingWeiRocks হতে পারে, যেটি CHOPSTICKS Be Like... #shorts ব্যবহার করে আপলোড করেছে।\n33 সেকেন্ডের এই ভিডিওটিতে 96.9 মিলিয়ন ভিউ এবং 2.2 মিলিয়ন ব্যস্ততা রয়েছে।\nএটি কমেডি বিভাগের অন্তর্গত - এবং ইতিমধ্যেই বিজ্ঞাপন দিয়ে নগদীকরণ করা হচ্ছে৷\nঅথবা, এটি মার্কিন যুক্তরাষ্ট্রের হেগিল হতে পারে, যেটি রান হেলদি - নতুন আপডেট সমস্ত স্তরের গেমপ্লে অ্যান্ড্রয়েড, ios H002 আপলোড করেছে।\nএই 44-সেকেন্ড দীর্ঘ গেমিং বিভাগের ভিডিওটি 77.9 মিলিয়ন ভিউ এবং 2.8 মিলিয়ন ব্যস্ততা রয়েছে।\nঅন্যদিকে, যে কন্টেন্ট ক্রিয়েটররা প্রথমে বিজয়ী ফর্মুলা খুঁজে বের করেন তারাই সবচেয়ে বেশি Shorts আপলোড করতে পারেন – এবং তারপর বিশ্লেষণ করেন কোনটি সবচেয়ে বেশি অর্থ উপার্জন করেছে।\nউদাহরণস্বরূপ, আপনার বাজপাখির মতো The Pet Channel দ্বারা আপলোড করা শর্টস দেখা উচিত।\nকেন? ঠিক আছে, তারা গত কয়েক সপ্তাহে 2,132টি শর্ট আপলোড করেছে।\nযেটি সবচেয়ে বেশি দেখা হয়েছে তা হল Cute Pet Dog🐕 #shorts. এই 10-সেকেন্ড-দীর্ঘ ভিডিওটিতে 500,000 বার দেখা হয়েছে এবং 11,500টি ব্যস্ততা রয়েছে৷ এটি সাধারণ সুদের বিভাগে অন্তর্গত।\nম্যাজিক চ্যানেলে আপলোড করা Shorts-এও আপনার নজর রাখা উচিত। তারা একই সময়ের মধ্যে 2,098টি শর্ট আপলোড করেছে।\nসবচেয়ে বেশি ভিউ সহ একটি হল প্র্যাঙ্কিং ম্যাকডোনাল্ডস ড্রাইভ থ্রু ওয়ার্কার | ম্যাকডোনাল্ডের অর্ডার নিয়ে সমস্যা | ম্যাজিক। 30 সেকেন্ডের এই ভিডিওটিতে 30.3 মিলিয়ন ভিউ এবং 589,000 এনগেজমেন্ট রয়েছে৷\nএটি সাধারণ সুদের বিভাগেও রয়েছে।\nএছাড়াও, আপনি দ্য ওয়াল্ট ডিজনি কোম্পানি, ডিজনি মিডিয়া নেটওয়ার্ক, ইএসপিএন, 21 দ্বারা আপলোড করা শর্টগুলি দেখতে চাইতে পারেনst সেঞ্চুরি ফক্স, এফএক্স; ডিজনি ইন্টারন্যাশনাল, ডাইরেক্ট টু কনজিউমার + ইন্টারন্যাশনাল, এবিসি নিউজ, ডিজনি পার্ক, অভিজ্ঞতা এবং ভোক্তা পণ্য; সেইসাথে ডিজনি পার্ক এবং রিসর্ট।\nগত কয়েক সপ্তাহে, ইউটিউবে 10টি ডিজনি চ্যানেল 162টি শর্ট আপলোড করেছে৷\nস্টিফেন এ. স্মিথ কারমেলো অ্যান্থনির লেকার্স এবং লেব্রন জেমসের সাথে যোগদানের প্রতিক্রিয়া জানিয়েছেন। #শর্টস।\nএই 56-সেকেন্ডের দীর্ঘ ভিডিওটি, যা বিজ্ঞাপনগুলির সাথে নগদীকরণ করা হয়েছে, 324,000 বার দেখা হয়েছে এবং 9,200টি ব্যস্ততা রয়েছে৷ এবং, হ্যাঁ, এটি ক্রীড়া বিভাগের অন্তর্গত।\nকিন্তু অপেক্ষা করুন, আরো আছে!\nদেখা যাচ্ছে যে 38টি অ্যাকাউন্ট 89টি শর্ট আপলোড করেছে যেগুলি ব্র্যান্ড দ্বারা স্পনসর করা হয়েছে, যা কন্টেন্ট তৈরির নগদীকরণের তৃতীয় উপায় উপস্থাপন করে।\nআপনি যদি গত কয়েক সপ্তাহের স্পন্সরড শর্টস-এর কয়েকটি উদাহরণ দেখতে চান, তাহলে দেখুন আপনি একটি চিহ্ন চেয়েছেন, এবং তিনি আপনাকে একটি সাইন দেন... #শর্টস, যার 1.1 মিলিয়ন ভিউ এবং 72,000টি ব্যস্ততা রয়েছে৷\nএই 24-সেকেন্ড-দীর্ঘ ভিডিওটি মানুষ এবং ব্লগ বিভাগের অন্তর্গত৷\nঅথবা, RMS গ্রুপ প্রজেক্টের জন্য ForgingaFlower দেখুন – #shorts, যার 233,000টি ভিউ এবং 7,500টি ব্যস্ততা রয়েছে।\nএই 53-সেকেন্ড-দীর্ঘ ভিডিওটি, যা Combat Abrasives দ্বারা স্পনসর করা হয়েছে, সাধারণ আগ্রহের বিভাগে অন্তর্ভুক্ত৷\nতা সত্ত্বেও, বিপুল সংখ্যক বিষয়বস্তু নির্মাতা এবং প্রভাবশালীরা YouTube-এ নগদীকরণের সুযোগগুলিও দেখছেন না।\nতারা Instagram-এর জন্য আরও ভিডিও সামগ্রী তৈরি করছে, যা সম্প্রতি ঘোষণা করেছে যে এটি আর একটি ফটো-শেয়ারিং অ্যাপ নয়, বা TikTok ব্যান্ডওয়াগনে ঝাঁপিয়ে পড়েছে।\nসম্ভাব্য ইউটিউব শর্টস পে-ডে টিকটকের সাথে কীভাবে তুলনা করে?\nজিম লাউডারব্যাক, ভিডকনের জিএম, সম্প্রতি এই আইটেমটি তার নিউজলেটার গ্রাহকদের সাথে ভাগ করেছেন৷ দেখা যাচ্ছে যে কারাট ব্ল্যাক কার্ড সামগ্রী নির্মাতাদের ক্রেডিট দেয়। লাউডারব্যাকের নজর কেড়েছিল তা হল, কারাত কীভাবে সিদ্ধান্ত নেয় প্রভাবকরা কৃতিত্বের যোগ্য কিনা।\nকারাতের সহ-সিইও এরিক ওয়েই এর মতে, আপনার যদি 100,000 ইউটিউব সাবস্ক্রাইবার, 125,000 ইনস্টাগ্রাম ফলোয়ার, বা 2.5 মিলিয়ন টিকটক ফলোয়ার থাকে তবেই তারা আপনার আবেদনটি অনুমোদন করবে।\nঅন্য কথায়, একজন TikTok অনুসরণকারীর মূল্য একজন YouTube গ্রাহকের মাত্র 4%। অথবা, এটিকে মাথায় ঘুরিয়ে দেওয়ার জন্য, 1 YouTube গ্রাহকের মূল্য 25 টিকটক অনুসরণকারী।\n"এটি TikTok এর সাবস্ক্রাইবার বেসের একটি নাটকীয় অবমূল্যায়ন এবং সম্ভবত আপনি TikTok-এ কী উপার্জন করতে পারেন বনাম প্রতিটি সম্প্রদায়ের সদস্যের মূল্য (ইউটিউবে) তার উপর আরও পূর্বাভাস দেওয়া হয়েছে।"\nআর্থিক ফ্যাক্টরিং কোন প্রিয় আছে. নীচের লাইন: কন্টেন্ট ক্রিয়েটর এবং প্রভাবশালীরা যারা YouTube Shorts উপেক্ষা করছেন তাদের বড় বেতনের দিন হারানোর ঝুঁকি রয়েছে।\nএটি সবচেয়ে উল্লেখযোগ্য প্রবণতা হতে পারে যা আপনি ব্যাঙ্ক করতে পারেন।\nআপনার ভিডিও বিপণন প্রচারাভিযানগুলি কীভাবে তৈরি, অপ্টিমাইজ, প্রচার, বিজ্ঞাপন এবং পরিমাপ করা যায় তার প্রবণতা, কৌশল এবং নির্দেশিকা\n10টি বিষয়বস্তু বিপণন সরঞ্জাম যা চেষ্টা করার যোগ্য\nকিভাবে একটি YouTube চ্যানেল তৈরি করবেন (ধাপে ধাপে টিউটোরিয়াল)


চার হাজারের অশোক স্তম্ভ নিলামে উঠল ১৩ লাখে!\nহোমNEWSচার হাজারের অশোক স্তম্ভ নিলামে উঠল ১৩ লাখে!\nDeskO Bureau ২/১১/২০১৯ ০৬:১৪:০০ PM\nদু’দফায় নিলাম হয়েছে। জানুয়ারির প্রথম সপ্তাহে ন্যাশনাল গ্যালারি অব মডার্ন আর্টে প্রথম দিনে নিলামে উঠেছিল মোদী এবং নানা দার্শনিকের ছবি। ছিল ধাতব পদ্ম ফুল, সূর্য প্রণামের আটটি মুদ্রা সম্বলিত একটি ঘড়ি ইত্যাদি।নিয়ম অনুযায়ী, বিদেশ সফরে পাওয়া উপহার সমূহের মধ্যে ৫,০০০ টাকার কম মূল্যের যা কিছু, সেগুলি ব্যক্তিগত সংগ্রহে রাখতে পারেন প্রধানমন্ত্রী। তার বেশি মূল্যের কিছু রাখতে চাইলে বাড়তি টাকা দিয়ে তবেই নিয়ে যেতে হয় তোষাখানা থেকে।


বর নির্বাচন - সত্যের দিকে আহবান\nযৌনশিক্ষা: বাচ্চাদের কীভাবে বলা যেতে পারে\nউপদেশ দেয়ার আদবসমূহ\nপ্রশ্ন: মানুষ কি কখনো জিন বা শয়তানকে দেখতে পারে?\nপ্রশ্ন : কাদিয়ানীদের বই-পুস্তক পাঠ করা যাবে কি?\nপ্রশ্ন: একটি দৈনিক পত্রিকায় দেখলাম হাদীছের বরাতে বলা হয়েছে. শা‘বান মাসে বেশী বেশী ছিয়াম রাখার কারণ জিজ্ঞেস করা হ’লে রাসূল (ছাঃ) বলেন, ‘এ বছর যারা মারা যাবে, তাদের নাম এই মাসেই লিখে নেয়া হয়। এজন্য আমি পসন্দ করি যে, আমার নামটা যখন তালিকাভুক্ত করা হবে, তখন যেন আমি ছিয়ামরত থাকি’। হাদীছটি কি ছহীহ?\nপ্রশ্ন: হাদীছে আছে যদি কেউ ফজরের ছালাত জামা‘আতে আদায় করার পর একই স্থানে বসে থেকে যিকির করতে থাকে এবং সূর্য উঠার পর ইশরাকের ছালাত আদায় করে তাহ’লে এক ওমরা এবং এক হজ্জের ছওয়াব পাওয়া যায়। কিন্তু ঘুমের কারণে জামা‘আত না পেলে বাসায় একাকী একই আমল করলে কি এই নেকী পাওয়া যাবে?\nপ্রশ্ন : পাঁচ ওয়াক্ত ছালাতের মধ্যে কোন ওয়াক্তের ছালাত রাসূল (ছাঃ) সর্বপ্রথম আদায় করেছিলেন?\nহোম/প্রবন্ধ/স্বামী স্ত্রী | দাম্পত্য জীবন/বর নির্বাচন\n০ ৮ লেখাটি পড়তে এক মিনিটের কম সময় লাগবে\nপড়া হয়েছে: ৫৬০\nপ্রধান প্রধান যে বিষয়গুলোর উপর ভিত্তি করে কোন মেয়ে নিজের বর নির্বাচন করতে পারে সেগুলো কি কি? দুনিয়াবী কিছু কারণে কোন সৎ বরকে ফেরত দিলে কি মেয়েকে আল্লাহ্‌র শাস্তির মুখোমুখি হতে হবে?\nপাত্র নির্বাচন করার ক্ষেত্রে একজন নারীর যে গুণগুলো দেখা উচিত সেগুলো হচ্ছে– চরিত্র ও দ্বীনদারি। আর সম্পদ ও বংশ দ্বৈয়তিক বিষয়। সবচেয়ে গুরুত্বপূর্ণ হচ্ছে– পাত্র দ্বীনদার ও চরিত্রবান হওয়া। কারণ দ্বীনদার ও চরিত্রবান লোকের কাছে নারী কোন কিছু হারাবে না। যদি সে ব্যক্তি তার সাথে সংসার করে তাহলে সদ্ভাবে সংসার করবে। আর ছেড়ে দিলেও ইহসানের সাথে ছেড়ে দিবে। তাছাড়া দ্বীনদার ও চরিত্রবান ব্যক্তি তার জন্য ও তার সন্তানসন্ততিদের জন্য বরকতময় হবেন। সন্তানেরা তার থেকে আখলাক ও দ্বীনদারি শিখবে। আর যদি সে রকম কেউ না হয় তাহলে নারীর উচিত এমন ব্যক্তি থেকে দূরে থাকা। বিশেষত: কিছু কিছু লোক যারা নামাযের ব্যাপারে গাফেল কিংবা মদ্যপ হিসেবে পরিচিত (আমরা আল্লাহ্‌র আশ্রয় চাই)।\nআর যারা মোটেই নামায পড়ে না তারা কাফের। মুমিন নারীরা তাদের জন্য বৈধ নয় এবং তারাও মুমিন নারীদের জন্য বৈধ নয়। সারকথা হল, একজন নারী চরিত্র ও দ্বীনদারিকে প্রাধান্য দিবে। বংশ মর্যাদা যদি পাওয়া যায় ভাল। কেননা রাসূল সাল্লাল্লাহু আলাইহি ওয়া সাল্লাম বলেছেন: “যদি এমন কোন পাত্র আসে তোমরা যার দ্বীনদারি ও চরিত্রের ব্যাপারে সন্তুষ্ট তাহলে তার কাছে বিয়ে দাও”। কিন্তু যদি কুফু বা সমস্তরের পাওয়া যায় তাহলে সেটা উত্তম।\nশাইখ উছাইমীনের “ফাতাওয়াল মারআ থেকে সংকলিত”\nমুসলিম পুরুষদের দাড়ি রাখা ফরজ, ওয়াজিব নাকি সুন্নাহ্?┇ ড মোহাম্মদ ইমাম হোসাইন\nযুবক তোমাকেই বলছি ┇Jubok Tomakey Bolchi┇আব্দুল্লাহ বিন আব্দুর রাজ্জাক\nএ্যালকোহলযুক্ত বডি স্প্রে ব্যাবহারের বিধান ┇ শাইখ আহমাদুল্লাহ\nশাইখ আমানুল্লাহ মাদানী (হাফেযাহুল্লাহ)┇Update Lectures


টপ ৫: লিওনার্দো দ্য ভিঞ্চির সবচেয়ে বিখ্যাত ৫টি চিত্রকর্ম - FactsBD\nFactsBD > ইতিহাস > টপ ৫: লিওনার্দো দ্য ভিঞ্চির সবচেয়ে বিখ্যাত ৫টি চিত্রকর্ম\n739 Views4years Ago পড়তে6মিনিট লাগবে\nলিওনার্দো দ্য ভিঞ্চিকে সর্বকালের সর্বশ্রেষ্ঠ এবং সবচেয়ে প্রভাবশালী শিল্পীদের একজন বলে বিবেচনা করা হয়। ইতালীয় রেনেসাঁসের কালজয়ী এই চিত্রশিল্পী ছিলেন একাধারে স্থপতি, সংগীতজ্ঞ, বিজ্ঞানী, গণিতবিদ, প্রকৌশলী, উদ্ভাবক, শারীরবিদ্যাবিজ্ঞানী, ভূতত্ত্ববিদ,মানচিত্রকার, উদ্ভিদবিদ। তার শিল্পকর্মগুলি শুধুমাত্র প্রাণবন্ত, সুন্দর এবং কৌশলী ছিল না, সেই শিল্পকর্মগুলিতে লুকানো থাকতো অনেক কোড যেগুলো খুবই অর্থবহ। কিন্তু এইসব কোডের লুকানো অর্থের অনেকটাই আমরা এখনো বের করতে পারিনি। বড় বড় শিল্পীদের ঘাম বের হয়ে যায় এসব শিল্পের অর্থ বের করতে। আর লিওনার্দো দ্য ভিঞ্চির চিত্রকর্ম গুলো নিয়েই আমাদের আজকের আয়োজন।\nলিওনার্দো দ্য ভিঞ্চির চিত্রকর্ম\nলেডি উইথ অ্যান আরমিন\nলিওনার্দো দ্য ভিঞ্চির সবচেয়ে সেরা ৫টি চিত্রকর্মের ৫ম স্থানে আছে লেডি উইথ অ্যান আরমিন (Lady with an Ermine)। এটি ১৪৮৯–১৪৯০ সময়কালের মাঝে আঁকা একটি তৈলচিত্র। ছবিটির বিষয় ছিল একজন নারী যাকে সিসিলিয়া গালেরানি (Cecilia Gallerani) বলে নিশ্চিত করা হয়েছে। তিনি ছিলেন মিলানের ডিউক লুডোভিকো স্ফরযার (Ludovico Sforza) প্রিয় স্ত্রী। লিওনার্দো দা ভিঞ্চি এই সময় ডিউকের হয়েই কাজ করতেন। এটি লিওনার্দো দা ভিঞ্চির আঁকা মাত্র চারটি নারী প্রতিকৃতির একটি। বর্তমানে এটি পোল্যান্ডের চারতরস্কি মিউজিয়ামে (Czartoryski Museum) প্রদর্শিত হচ্ছে ।\nভার্জিন অব দ্য রকস্\nলিওনার্দো দ্য ভিঞ্চির সবচেয়ে সেরা ৫টি চিত্রকর্মের ৪র্থ স্থানে আছে ভার্জিন অব দ্য রকস্ (Virgin of the Rocks)। ছবিটি ম্যাডোনা অব দ্য রকস্ (Madonna of the Rocks) নামেও পরিচিত। তবে এই ছবিটির দুটি ভার্শন দেখা যায়। যার একটি রয়েছে প্যারিসের ল্যুভর মিউজিয়ামে আরেকটি লন্ডনের ন্যাশনাল গ্যালারীতে। যদিও দুটো ছবিটির বিষয়বস্তুই প্রায় এক তবুও কিছুটা পার্থক্য রয়েছে (ফেরেশতার হাত লক্ষ্য করুন)।\nছবিতে দেখা যায় শিশু যীশু খ্রিষ্ট, তার মা ম্যাডোনা, শিশু সেন্ট জন (যিনি যীশু খ্রিষ্টের ব্যাপ্টিজম করেছেন) এবং একজন ফেরেশতা। যেখানে তারা অবস্থান করছেন কোনো এক পাথুরে গুহায়। দেখা যায় শিশু যীশু খ্রিষ্ট দুহাত জোড় করে শিশু জনের কাছে প্রার্থনা সদৃশ কিছু করছে এবং জন যেন আশীর্বাদ করছে। এখানে যীশু খ্রিষ্টের পাশের জন হচ্ছেন মাতা ম্যাডোনা এবং অপরজন ফেরেশতা।\nলিওনার্দো শুধু একজন চিত্রকরই ছিলেন না, একাধারে গণিত, স্থাপত্যবিদ্যা, জ্ঞান-বিজ্ঞানে সমান পারদর্শী তিনি। আর গণিতের প্রতি অসিম ভালোবাসা থেকেই হয়তো মানবদেহ নিয়ে আগ্রহ জন্মায় ভিঞ্চির মনে, যার ফলাফল দ্য ভিট্রুভিয়ান ম্যান (Vitruvian Man)। এটি আমাদের লিস্টে ৩য় স্থানে আছে।\nলিওনার্দো সবসময় তার গবেষণালব্ধ জ্ঞান নোটবুক লিখে রাখতেন। আর লিখতেনও বেশ অদ্ভুত ভঙ্গিতে। ইতালীয় ভাষায়, তবে লেখা থাকত উল্টো দিকে ঘুরানো, যার পাঠোদ্ধার করতে দরকার হতো আয়নার। এমনি এক নোটবুকের পাতায় ছবিটি এঁকেছিলেন লিওনার্দো। ছবিটি তিনি জনসাধারণের জন্য আঁকেননি, এঁকেছিলেন মানবদেহ এবং গনিতের প্রতি নিজের অদম্য কৌতূহল থেকে। সাধারণ কাগজে সাধারণ কালিতে আঁকা ছবিটিতে মানুষকে দুটি পৃথক বিন্যাসে দেখানো হয়েছে। প্রথমক্ষেত্রে একটি বর্গের মাঝে এবং দ্বিতীয়ক্ষেত্রে একটি বৃত্তের মাঝে। ছবিটিতে বেশ কিছু অনুপাতও লিপিবদ্ধ করা ছিলো। আর এই অনুপাতগুলোকেই বলা হয় ‘মানবদেহের ঐশ্বরিক অনুপাত’ (Divine Proportion)।\nলিওনার্দো দ্য ভিঞ্চির সবচেয়ে সেরা ৫টি চিত্রকর্মের ২য় স্থানে আছে দ্য লাস্ট সাপার (The Last Supper)। এটি লিওনার্দোর একটি বিখ্যাত ফ্রেস্কো অর্থাৎ দেয়াল চিত্রকর্ম। এর অবস্থান ইতালীর মিলান শহরের সান্তা মারিয়া ডেলা গ্রেইজি চার্চের ডায়নিং হলের পেছনের দেয়ালে। ছবিটি বিখ্যাত হয়ে আছে এর পেছনের গল্পের জন্য। যদিও যীশু খ্রিষ্টের লাস্ট সাপার বিষয়ে আরও অনেক চিত্র আছে, তবু চিত্রশিল্পবোদ্ধাদের দুনিয়ায় এই ছবিটিই সবচেয়ে বিখ্যাত এবং আলোচিত। ছবিটিতে আমরা দেখতে পাই, খ্রিস্টান ধর্মমতে, যীশু শেষবারের মতো বসেছেন তার শিষ্যদের নিয়ে নৈশভোজে। খাওয়ার পর তিনি তার শিষ্যদের বলেন, পরদিন তোমাদের মধ্য থেকে কেউ একজন আমার সাথে বিশ্বাসঘাতকতা করবে। যীশুর সে ভবিষ্যদ্বাণী শোনার পর তার শিষ্যরা নিজেদের মধ্যে “কে সেই বিশ্বাসঘাতক?” এই বিষয়ে আলোচনা করছে।\nআরো পড়ুন: লিওনার্দো দ্য ভিঞ্চির অসাধারণ ৫টি উদ্ভাবন\nলিওনার্দো দ্য ভিঞ্চির ছবি নিয়ে আলোচনা হবে আর মোনা লিসার কথা আসবে না এতো অসম্ভব। তবে মোনা লিসা (Mona Lisa) সম্পর্কে নতুন করে বলবার মতো কিছু হয়তো বাকি নেই। শুধুমাত্র যেসব রহস্যের জাল এখনও শিল্প গবেষকরা ভেদ করতে পারেননি, সেসব ছাড়া। তার এই চিত্রকর্মের নাম শোনেননি এমন মানুষ পাওয়া দুষ্কর। পৃথিবীর ইতিহাসে এটি সবচেয়ে আলোচিত এবং এটিই রেনেসাঁ যুগের সবচেয়ে বিখ্যাত চিত্রকর্ম। ধারণা করা হয় ১৫০৩ থেকে ১৫০৬ সালের মধ্যে তিনি এ ছবিটি এঁকেছিলেন।\nকিন্তু কে এই মোনা লিসা?\nঅনেক শিল্প গবেষক পোর্ট্রেটের এই বিখ্যাত নারীকে ফ্লোরেন্টাইনের বণিক ফ্রান্সিসকো দ্য গিওকন্ডোর (Gioconda) স্ত্রী লিসা গেরাদিনি বলে সনাক্ত করেছেন। আবার অনেকে প্রায় লোমহীন মুখটায় অনেকে দাড়ি লাগিয়ে স্বয়ং লিওনার্দোকেই আবিষ্কার করে ফেলেন, অর্থাৎ তারা দাবি করেন, মোনা লিসা চরিত্রটি লিওনার্দো দ্য ভিঞ্চির নারীসত্ত্বা (এক্ষেত্রে ড্যান ব্রাউন এর দ্য ভিঞ্চি কোড বইটিতেও কিছুটা বলা হয়েছে)!\nলিওনার্দো দ্য ভিঞ্চির আরো কিছু চিত্রকর্ম: লিওনার্দো দ্য ভিঞ্চির নিজের প্রতিকৃতি, দ্য ভার্জিন অ্যান্ড চাইল্ড উইথ সেন্ট অ্যান, ম্যাডোনা অব দ্য কারনেশন, ড্রেফাস ম্যাডোনা, ব্যাপ্টিজম অব খ্রিস্ট, বেনোইস ম্যাডোনা, দ্য অ্যাডোরেশন অব দ্য মেজাই, দ্য ব্যাটল অব আনসিয়ারি ইত্যাদি।


পোস্ট করা হয়েছে 16/12/2017-08:06am: »» লেখক,কবি, সাংবাদিক কলামিস্ট ও টিভি ব্যক্তিত্ব,\nবৃহস্পতিবার রাত ৯ টার পর থেকে শহরে তাঁর আবার অসুস্থ হয়ে পড়ার খবর ছড়িয়ে পড়ে। উদ্বিগ্ন, উৎকণ্ঠিত জনতা সংবাদপত্র অফিস, টেলিভিশনসহ বিভিন্ন সংবাদমাধ্যমে মুহুর্মূহু ফোন করে প্রিয় নেতার সর্বশেষ অবস্থা জানতে চেয়েছে। এই উৎকণ্ঠা আর উদ্বিগ্নের প্রহর মধ্যরাতও ছাড়িয়ে যায়। নগরীর যে বেসরকারি হাসপাতালে তাঁকে ভর্তি করা হয়েছিল সেখানে সাধারণ মানুষ ছাড়াও ভিড় করেন সামাজিক, সাংস্কৃতিক ও রাজনৈতিক অঙ্গনের নেতা-কর্মীরা। তারা শুধ একটি সংবাদই পেতে চায়, তারা জানতে চায় তাদের প্রিয় নেতা কেমন আছেন। দীর্ঘদিন ধরে শরীরের নানা জটিলতায় ভুগেছিলেন তিনি। যে জন্য তাঁকে নভেম্বরে সিঙ্গাপুরে নিয়ে যাওয়া হয়। সেখানে তাঁর হার্টে আবার দুটো রিং পরানো হয়। এরপরই তিনি তাঁর মাতৃভূমিতে ফিরে আসার জন্য উদগ্রীব হয়ে ওঠেন। তাঁর প্রবল ইচ্ছা বা জেদের কারণে পরিবার তাঁকে বাধ্য হয়ে ঢাকা এনে স্কয়ার হাসপাতালে ভর্তি করে। কিন্তু সেখানেও তিনি থাকতে চাননি। ফিরে আসতে চেয়েছিলেন তাঁর প্রিয় শহর চট্টগ্রামে, যে শহরকে সতের বছর ধরে মেয়র থাকাকালীন তিনি তিল তিল করে গড়ে তুলেছিলেন।\nকী জানি! হবে হয়তো! মহিউদ্দিন চৌধুরীর মতো নেতা, যিনি একাধারে ধার্মিক এবং আধুনিক তিনি হয়ত আমরা সাধারণের চেয়ে অনেক বেশি জানেন এবং আন্দাজ করতে সক্ষম। জীবিতকালে যিনি অনেক সম্ভবকে অসম্ভব এবং অসম্ভবকে সম্ভব করে তুলতেন এবং যিনি ছিলেন প্রবল ইচ্ছাশক্তির অধিকারী তাঁর বেলায় অনেক কিছুই ঘটে যাওয়া সম্ভব। যে মাঠকে ঘিরে তাঁর রাজনৈতিক জীবন শুরু, যে মাঠে তিনি জাতির জনকের ছয় দফা কর্মসূচির জনসভাসহ পরবর্তিতে সবকটি জনসভা আয়োজনের কর্মী ছিলেন, যে মাঠের মঞ্চ কাঁপিয়েছেন অন্তত অর্ধ শতক ধরে, যে মাঠে তিনি অনেক বিশিষ্ট ব্যক্তি, নেতা ও সহযোদ্ধদের জানাজার আয়োজন করেছেন, গতকাল সে মাঠেই অনুষ্ঠিত হলো তাঁর নামাজে জানাজা। লাখো জনতার শোক ও অনুতাপে ভারী হয়ে উঠেছিল সে লালদীঘির মাঠ।\nছাত্রলীগ, যুবলীগ, শ্রমিক লীগের রাজনীতি করে তিনি যুক্ত হয়েছিলেন মহানগর আওয়ামী লীগের রাজনীতিতে। প্রায় সাড়ে তিন দশক ধরে মহানগর আওয়ামী লীগের সাধারণ সম্পাদক ও সভাপতির দায়িত্ব পালন করেছেন তিনি। চট্টগ্রাম সিটি করপোরেশনের মেয়র হিসেবে দায়িত্ব পালন করেছেন মোট ১৭ বছর। ১৯৯১ সালে বৃহত্তর চট্টগ্রামের বুকে বয়ে যায় এক প্রলয়ংকরী সাইক্লোন। সে সময় স্বজনহারা, সম্পদহারা মানুষের পাশে দাঁড়িয়েছিলেন পরম আত্মীয়ের মতো। জলে ভেসে যাওয়া লাশ নিজের হাতে গোসল করিয়ে দাফনের ব্যবস্থা করেছেন। এর দু’বছর পর চট্টগ্রামে পতেঙ্গা এলকায় নৌবাহিনীর সাথে স্থানীয়দের সংঘর্ষের সময় অসীম সাহসিকতার সাঙ্গে তিনি সাধারণ মানুষের পাশে দাঁড়িয়েছেন। এসময়ও তিনি নিহত ব্যক্তিদের গোসল থেকে দাফনের কাজে অংশ নিয়েছেন এবং সাধারণ মানুষের ওপর অত্যাচার-নির্যাতনের বিরুদ্ধে প্রতিবাদ করেছেন। মোট কথা যখন যেখানেই সাধারণ মানুষ নির্যাতিত হয়েছে সেখানে তিনি প্রতিবাদে সোচ্চার হয়েছেন। নিপীড়িত মানুষের পাশে দাঁড়িয়েছেন, কোনো রক্তচক্ষুকে তিনি ভয় করেননি। ১৯৯৬ সালে আওয়ামী লীগ যখন রাষ্ট্রীয় ক্ষমতায় আসে তখন তিনি চট্টগ্রামের নির্বাচিত মেয়র। সে সময় সরকার একটি মার্কিন কোম্পানির সঙ্গে বন্দর সম্পর্কিত একটি চুক্তি করার জন্য সমঝোতা স্মারক করেছিল। সে চুক্তির ফলে দেশ ক্ষতিগ্রস্ত হবে বলে তিনি সে চুক্তির বিরুদ্ধে আন্দোলন গড়ে তোলেন, এমনকি তৃতীয় একজনকে দিয়ে আদালতে মামলা পর্যন্ত করিয়েছিলেন। দেশের স্বার্থ , জনগণের স্বার্থ, সর্বোপরি চট্টগ্রামের স্বার্থকে তিনি প্রাধান্য দিয়েছিলেন দলের আনুগত্যের ওপরে। হাটহাজারীর নন্দীরহাটের সাম্প্রদায়িক হাঙ্গামা যখন প্রশাসন ও স্থানীয় সাংসদও প্রশমিত করতে ব্যর্থ হয়েছিলেন তখনও সেখানে তিনি ছুটে গেছেন এবং স্থানীয় মাদ্রাসার অধ্যক্ষকে সাথে নিয়ে উত্তেজিত জনতাকে শান্ত করেছিলেন। হেফাজতের তাণ্ডবের বিরুদ্ধেও তিনি রুখে দাঁড়িয়েছিলেন একা অসীম সাহসের সঙ্গে।\nতিনি যে ১৭ বছর মেয়রের দায়িত্বে ছিলেন সে সময়কে চট্টগ্রাম সিটি করপোরেশনের সুর্বণকাল হিসেবে ধরতে হয়। জনসেবার জন্য উদগ্রীব মহিউদ্দিন চৌধুরী কখনো সরকারি অনুদানের জন্য অপেক্ষা করেননি। আয়বর্ধক প্রকল্প বাড়িয়ে তিনি সিটি করপোরেশনকে স্বাবলম্বী করেছেন, স্বনির্ভর করেছেন এবং উন্নয়ন করেছেন। তিনি করের বোঝা চাপিয়ে নাগরিকদের জীবনকে কখনো অতিষ্ঠ করেননি। তাঁর সময়ে নগরীর সমস্ত সড়ক ছিল মসৃণ, তাঁর আমলে চসিকের বর্জ্য ব্যবস্থাপনা ছিল সুশৃঙ্খল। শিক্ষাক্ষেত্রে অনন্য নজির স্থাপন করেছিলেন তিনি। স্বাস্থ্যখাতকে নিয়ে গিয়েছিলেন জনগণের সাধ্য ও সামর্থ্যের মধ্যে। স্বাস্থ্য-শিক্ষা-বর্জ্য ব্যবস্থাপনা এবং সড়ক সংস্কার নিয়ে তাঁর আমলে চট্টগ্রাম সিটি করপোরেশন ছিল দেশের অন্য সিটি করপোরেশনের জন্য মডেল স্বরূপ। এই খ্যাতি দেশের গণ্ডি পেরিয়ে ছড়িয়ে পড়েছিল আন্তর্জাতিক ক্ষেত্রেও। তাঁর ব্যর্থতার চেয়ে সাফল্য এত বেশি যে, তাঁর নিন্দার চেয়ে প্রশংসা এত বেশি যে, তা এই পরিসরে লিখে শেষ করা যাবে না। তিনি যতদিন বেঁচে ছিলেন আমরা অনেকেই হয়ত তাঁর সঠিক মূল্যায়নও করতে পারিনি। এখন মহিউদ্দিন চৌধুরীকে হারিয়ে চট্টগ্রাম যখন অভিভাবকহীন হলো তখন হয়ত অনুধাবন করতে পারব মহিউদ্দিন চৌধুরী চাটগাঁবাসীর মাথার ওপর কত বিশাল ছাতা ছিলেন।\nজানাজা শেষ হয়েছে। কিন্তু চট্টগ্রামবাসীর শোক যেন শেষ হবার নয়। অপরাহ্নে তখন সূর্যের লাল আভা ছড়িয়ে পড়তে শুরু করেছে পশ্চিমাকাশে। বিবর্ণ সে রোদের আলোয় শোকাতুর মানুষরা লালদীঘির চারপাশে দাঁড়িয়ে ম্লানমুখে তখনও বিদায় জানাচ্ছিল মহিউদ্দিন চৌধুরীকে।\nভিজিটর কাঊন্টঃ 7531870


কংগ্রেসের আবেদনে সিদ্ধান্ত বদল! মধ্যপ্রদেশের ভোটগণনা নিয়ে নতুন নির্দেশিকা কমিশনের | No webcast, no WiFi in counting rooms: EC's new rule for Madhya Pradesh - Bengali Oneindia\nকংগ্রেসের আবেদনে সিদ্ধান্ত বদল! মধ্যপ্রদেশের ভোটগণনা নিয়ে নতুন নির্দেশিকা কমিশনের\n| Published: December 10 2018, 14:20 [IST]\nমধ্যপ্রদেশের ভোটের ফল নিয়ে নতুন নির্দেশিকা। ভোটের ফল ঘোষণার একদিন আগে এই সিদ্ধান্তের কথা জানিয়েছেন, মধ্যপ্রদেশের মুখ্য নির্বাচনী অফিসার। ওয়েবকাস্টিং-এর মাধ্যমে অনলাইনে ভোটগণনার চিত্র দেখা যাবে না বলে জানিয়েছেন তিনি। এমন কী গণনা কেন্দ্রের মধ্যে ওয়াইফাইয়ের ব্যবহারও নিষিদ্ধ করা হয়েছে। তবে সিসিটিভি ক্যামেরার মাধ্যমে গণনা কেন্দ্রগুলিতে নজরদারি চালানো হবে বলে জানিয়েছেন তিনি।\nরবিবার সকালের দিকে মধ্যপ্রদেশের ভোটগণনা নিয়ে কংগ্রেসের তরফে নির্বাচন কমিশনের কাছে অভিযোগ জানানো হয়েছিল। বলা হয়েছিল গণনা কেন্দ্রগুলিতে বেসরকারি সংস্থাগুলি থেকে ইন্টারনেট সংযোগ নেওয়া হচ্ছে। কংগ্রেসের অভিযোগে বলা হয়, নির্বাচন কমিশনের নেটওয়ার্ক বাদ দিয়ে গণনা কেন্দ্রগুলিতে বেসরকারি সংস্থার ইন্টারনেট সংযোগ ভোটের ফলে অদলবদলের সম্ভাবনা রয়েছে।\nপ্রাক্তন মুখ্য নির্বাচনী আধিকারিকের বক্তব্য\nএর আগে ১৪ নভেম্বর তৎকালীন মুখ্য নির্বাচনী আধিকারিক ওপি রাওয়াত বলেছিলেন, মধ্যপ্রদেশের প্রায় ১৪ হাজার বুথে ওয়েবকাস্ট করা হবে। নির্বাচনকে সুষ্ঠু এবং পরিচ্ছন্ন করতে এই কাজের কথা জানিয়েছিলেন তিনি।\nইভিএম-এ কারচুপির অভিযোগ\nপাঁচ রাজ্যেই ইভিএম-এ কারচুপির অভিযোগ করেছে বিরোধী দলগুলি। অভিযোগ, ৭ ডিসেম্বর রাজস্থানে একটি ব্যবহৃত অথচ দাবিহীন ইভিএম পাওয়া গিয়েছে। বারন জেলার কিষাণগঞ্জ কেন্দ্রের সাহাবাদের ঘটনা এটি।\nইভিএম নিয়ে অভিযোগ\nঅন্যদিকে, মধ্যপ্রদেশে ভোটের একদিন আগে বিজেপি সমর্থকের হোটেলে একটি ইভিএম পাওয়া গিয়েছিল বলে অভিযোগ। অভিযোগ উঠেছে আরও। ভোপালের একটি স্ট্রংরুমে বিদ্যুৎ বিভ্রাটের ঘটনাও সামনে এসেছে। যার জেরে\nসিসিটিভি প্রায় একঘন্টা কাজ করেনি বলে জানা গিয়েছে।\nকংগ্রেসের তরফে বারবার অভিযোগ করা হয়েছে, নির্বাচন কমিশনকে কারচুপি সম্পর্কে সতর্ক থাকার আহ্বান জানানো হয়েছে। ১ ডিসেম্বর কংগ্রেসের এক প্রতিনিধি দল ইভিএম-এর নিরাপত্তা সুনিশ্চিক করতে কমিশনের অফিসেও গিয়েছিল।\nphoto feature election commission counting congress bjp assembly election madhya pradesh assembly elections 2018 নির্বাচন কমিশন গণনা কংগ্রেস বিজেপি বিধানসভা নির্বাচন মধ্যপ্রদেশ বিধানসভা নির্বাচন ২০১৮\nNo webcast, no WiFi in counting rooms: EC's new rule for Madhya Pradesh\nStory first published: Monday, December 10, 2018, 14:20 [IST]


এটা আমাদের জন্য খুশির সংবাদ – শুদ্ধস্বর ডটকম\nজনপ্রিয় অভিনেত্রী বিদ্যা সিনহা মিম। বিরতির পর নতুন ছবিতে অভিনয় করতে যাচ্ছেন তিনি। ছবির নাম ‘অন্তর্জাল’। সম্প্রতি ছবির প্রযোজনা প্রতিষ্ঠানের সঙ্গে চুক্তিবদ্ধ হয়েছেন মিম। সাইবার থ্রিলার ধাঁচের এই ছবিটি পরিচালনা করবেন ‘ঢাকা অ্যাটাক’খ্যাত নির্মাতা দীপংকর দীপন।\nমিমের ভাষ্য, ‘একটি দেশ যখন সাইবার অ্যাটাকের মুখে পড়ে, তখন সে দেশের বিভিন্ন প্রতিষ্ঠান ও জনগোষ্ঠী মিলে দেশকে রক্ষা করে। ছবিতে সাইবার সিকিউরিটি স্পেশালিস্টের ভূমিকায় আমাকে দেখা যাবে, যে মেয়েটি দেশকে রক্ষার যুদ্ধ করে। “আগামীর যুদ্ধটা হবে সাইবারে, কতটা প্রস্তুত আমাদের যোদ্ধারা”- এটাই ছবির মূল ভাবনা। প্রযুক্তি দুনিয়ায় নারীদের অংশগ্রহণের হার খুবই কম। সেই পরিপ্রেক্ষিতে বাংলাদেশের নারীদের প্রযুক্তি ক্ষেত্রে কাজের সুযোগ বাড়ছে। সাইবার সচেতনতা তৈরিতে ছবিটি ভূমিকা রাখবে।’\nআসছে ঈদে আপনার অভিনীত ‘পরান’ ছবিটি মুক্তি পাওয়ার কথা। এর খবর জানতে চাইলে তিনি বলেন, ‘করোনার কারণে দীর্ঘ বিরতির পর সিনেমা হলে আবার নতুন ছবি মুক্তি পাচ্ছে। এটা আমাদের জন্য খুশির সংবাদ। দেশের দর্শক পর্দায় যে ধরনের ছবি দেখতে পছন্দ করেন, “পরান” তেমনই এক গল্প। রোমান্টিক-কমেডির এই ছবিতে আমাকে একজন সাধারণ মেয়ের চরিত্রে দেখা যাবে, যার নাম অনন্যা। তার জীবনের উত্থান-পতন নিয়েই এর গল্প এগিয়েছে। আশা করি, ছবিটি সবার ভালো লাগবে।’\n‘দামাল’র কাজ কতদূর? উত্তরে মিম বলেন, ‘মুক্তিযুদ্ধের সময়কার গল্পে নির্মিত এই ছবির দৃশ্যধারণ শেষ করেছি। এখন ডাবিং বাকি। এতে প্রতিবাদী এক মেয়ের চরিত্রে অভিনয় করেছি। নির্মাতা রায়হান রাফি ছবিতে মুক্তিযুদ্ধ ও ফুটবল খেলার মতো দুটি বিষয় তুলে ধরেছেন।’\nআবার উপস্থাপনায় দেখা যাবে? জানতে চাইলে এই অভিনেত্রী বলেন, ‘অনেক কিছুই করতে চাই, কিন্তু সময় হয়ে ওঠে না। উপস্থাপনা ভালো লাগে। লকডাউনের সময় ঘরবন্দি সময়টাকে কাজে লাগাতে “মিমস কাস্টডি” অনুষ্ঠানটি উপস্থাপনা করেছিলাম। নিজের ইউটিউব চ্যানেলের আয়োজন বলেই এটি করা। আবার কবে উপস্থাপনায় দেখা যাবে, তা নিশ্চিত বলতে পারব না।’\nPrevious: হয় টিকা নিতে হবে, না হলে জেলে ঢুকাবো: ফিলিপাইনের প্রেসিডেন্ট\nNext: করোনায় মৃত্যু ৭৬ জনের, শনাক্ত ৪৮৪৬


বরিশাল জেলা প্রশাসক ড. গাজী মোঃ সাইফুজ্জামান এবং এলাকার উন্নয়ন | blog.bdnews24.com - pioneer blog for citizen journalism in bangladesh\nবুধবার ১০ মে ২০১৭, ১০:৫৩ পূর্বাহ্ন\nসাম্প্রতিক সময়ে ডিজিটাইলেজেশনে বরিশাল জেলা গোটা বাংলাদেশের রোল মডেলে পরিণত হয়েছে। তথ্য-প্রযুক্তি ও সামাজিক যোগাযোগ মাধ্যম ব্যবহার করে দেয়া হচ্ছে নাগরিক সেবা। প্রশাসন এবং জনগণের মধ্যে সৃষ্টি হয়েছে আত্মিক সম্পর্ক। জনসেবা আজ নাগরিকের দোরগাড়ায় নয় হাতের মুঠোয় পৌঁছে গিয়েছে। নাগরিকরা হাতের স্পর্শতেই তুলে ধরছেন সমস্যা ও সম্ভাবনার কথা।\nবলছি বরিশাল জেলা প্রশাসন পরিচালিত ফেসবুক গ্রুপ ‘বরিশাল সমস্যা ও সম্ভাবনা’র কথা। ২০১৫ সালের ১৩ আগস্ট শুরু হওয়া এই গ্রুপের সদস্যা সংখ্যা বর্তমানে প্রায় ৮০০০০। সামাজিক যোগাযোগ মধ্যম ফেসবুকের মাধ্যমে তুলে ধরা সহস্রাধিক নাগরিক সমস্যার সমাধান হয়েছে ইতিমধ্যেই। সব থেকে বড় ব্যাপার হল, “ধান, নদী, খাল- এই তিনে বরিশাল” ঐতিহ্যবাহী এই নাম শুধুমাত্র ইতিহাসের পাতায় স্থান নেয়ার জন্য অধীর আগ্রহে অপেক্ষা করছিল। কারণ বরিশালের ঐতিহ্যবাহী জেল খাল থেকে শুরু করে আরো ২৩ টি খাল অপদখল করে রেখেছিল প্রভাবশালীরা। ঠিক সেই মুহুর্তে সচেতন এক নাগরিক ফেসবুকে গ্রুপ ‘বরিশাল সমস্যা ও সম্ভাবনা’ তে তুলে ধরেন জেল খাল রক্ষার কথা। সেই পোস্টের সূত্র ধরে এগিয়ে আসেন বরিশাল জেলা প্রশাসক ড. গাজী মোঃ সাইফুজ্জামান। ফেসবুক গ্রুপের মাধ্যমেই জনমত গড়ে তোলেন বিভিন্ন শ্রেণী পেশার মানুষের সাথে।\nজনগণের খাল জেল খাল রক্ষার জন্য গ্রহণ করা হয় প্রয়োজনীয় ব্যবস্থা। সীমানা চিহ্নিত করে অপদখল কারীদের নিজ নিজ স্থাপনা সরিয়ে নিতে নির্দেশ দেয়া হয়। ৩ সেপ্টেম্বর ২০১৬ তে অবশেষে সেই মাহেন্দ্রক্ষণ উপস্থিত হয় বরিশালবাসীর সামনে। গণমানুষকে সঙ্গে নিয়েই শুরু হয় ‘জনগনের জেল খাল, আমাদের পরিচ্ছন্নতা অভিযান’ নামক সামাজিক কার্যক্রম, এক গণ-আন্দোলনের।\nএই গণ-আন্দোলনে অংশগ্রহণ করে আপামর বরিশালের প্রায় ৪০ হাজার সাধারণ জনগণ, বিভিন্ন শিক্ষা প্রতিষ্ঠান, সামাজিক ও রাজনৈতিক সংগঠন সমূহ। নিজ নিজ উদ্যোগে সবাই অংশগ্রহণ করে বরিশালের ঐতিহ্যবাহী খাল ফিরিয়ে আনতে, যার নেতৃত্ব দেন বরিশাল জেলা প্রশাসক ড. গাজী মোঃ সাইফুজ্জামান।\nসাফল্যের গাঁথা দিয়েই শুরু হল বরিশালের খাল রক্ষার আন্দোলন, এরপর একে একে বরিশালের আরো ২৩ টি খাল দখলমুক্ত করা হল। ফিরিয়ে আনা হল বরিশালের ঐতিহ্যবাহী নাম ধান, নদী, খাল- এই তিনে বরিশাল। জেল খাল মুক্তকরণ ও পরিচ্ছন্নতা অভিযান শুধু বরিশালে নয় গোটা বাংলাদেশে আলোড়ন সৃষ্টি করে। এরকম একটা সফল অভিযানের পরে সচেতন হয় বরিশালবাসী। বিশ্বাস এবং আস্থা রাখতে শুরু করে সামাজিক যোগাযোগ মাধ্যম ব্যবহার করে জনমত সৃষ্টি করে এমন গণ-আন্দোলনে রূপ দেয়া যায়।\nএরপর একেরপর এক সচেতন নাগরিক তাদের নিজ নিজ এলাকার সমস্যা তুলে ধরতে শুরু করে বরিশাল সমস্যা সম্ভাবনা ফেসবুক গ্রুপে। জেলা প্রশাসন সংশ্লিষ্ট দপ্তরকে অবহিত করে দ্রুত সমস্যা সমাধানের ব্যবস্থা করে। শুধু সমস্যাই নয়, তুলে ধরা শুরু করে বরিশালকে ঘিরে অপার সম্ভাবনা কথা। দর্শনীয় স্থানগুলোকে কিভাবে আরো দর্শনীয় করা যায়, পর্যটক আকর্ষণে আরো কি ব্যবস্থা নেয়া যেতে পারে এসব বিষয় তুলে নিয়ে আসে সচেতন নাগরিকরাই।\nজেলা প্রশাসক মহোদয় সেসব বিষয় গুরুত্ব দিয়ে বরিশালের মাধবপাশায় ঐতিহ্যবাহী দিঘী দূর্গাসাগরের সংস্কার করেন। পর্যটকদের শতভাগ নিরাপত্তা নিশ্চিত করতে পুরো অঞ্চলটি সিসিটিভি’র আওতায় নিয়ে আসা হয়। পর্যটক আকর্ষণে হরিণ আনা হয়, দিঘীতে পর্যটকদের বিনোদনের জন্য রাখা হয় নৌকা। যার উদ্বোধন করেন জেলা প্রশাসক নিজে নৌকার হাল ধরে।\nশুধু কি তাই? কখনো গভীর রাতে চলে গিয়েছেন শীতার্ত মানুষের জন্য শীতবস্ত্র নিয়ে, কখনো বা নিজ হাতে ঝাড়ু নিয়ে পরিষ্কার করেছেন রাস্তা, শহীদ মিনার প্রাঙ্গন। কখনো ধান কাটছেন, আবার গভীর রাতে স্পিড ব্রেকারে রং করেছেন সিটিজেন জার্নালিস্ট টিমকে সাথে নিয়ে।\nযেখানে জেলা প্রশাসক কিংবা প্রশাসনের লোকজন থাকেন আমজনতা থেকে ২০০ গজ দূরত্বে। সেখানে বরিশাল জেলা প্রশাসক জনগণকে সাথে নিয়েই রচনা করতে চলেছেন সুন্দর আগামী, পরিচ্ছন্ন সোনার বাংলাদেশ। কাজ করে যাচ্ছেন নিরলসভাবে বরিশালের জন্য।\nবরিশালকে বিশ্ব দরবারে মাথা তুলে দাঁড় করাতে প্রশিক্ষিত সিটিজেন জার্নালিস্ট টিম পাঠিয়েছিলেন টাংগাইল জেলার লৌহজং নদী উদ্ধার কার্যক্রম এবং বাগেরহাট জেলার ভৈরব নদী উদ্ধার কার্যক্রমে অংশ নিতে। বরিশালবাসী গর্বিত এমন জেলা প্রশাসক পেয়ে। ড. গাজী মোঃ সাইফুজ্জামানের এই অবদান বরিশালবাসী চিরজীবন স্মরণ রাখবে।


অস্ত্র আইনে দায়ের করা মামলায় যুব মহিলা লীগের বহিষ্কৃত নেত্রী শামীমা নূর পাপিয়া ও তার স্বামী মফিজুর রহমানের সর্বোচ্চ শাস্তি যাবজ্জীবন কারাদণ্ড দাবি করেছে রাষ্ট্রপক্ষ।\nআজ বৃহস্পতিবার ঢাকা মহানগর দায়রা জজ কে এম ইমরুল কায়েশের আদালতে রাষ্ট্রপক্ষ যুক্তি উপস্থাপনে এ দাবি করেন। রাষ্ট্রপক্ষের যুক্তি উপস্থাপন শেষে আসামি পক্ষের যুক্তি উপস্থাপন শুরু হয়। তবে এদিন আসামি মফিজুর রহমানের পক্ষে তার আইনজীবী এ এফ এম গোলাম ফাত্তাহ যুক্তি উপস্থাপন শেষ করেন। তবে আসামি পাপিয়ার পক্ষে তার আইনজীবী সাখাওয়াত উল্লাহ ভূইয়া আংশিক যুক্তি উপস্থাপন করেন। পরে আদালত অবশিষ্ট যুক্তি উপস্থাপনের জন্য আগামী রবিবার দিন ধার্য করেন।\nএদিকে, গত ৯ সেপ্টেম্বর আদালতে অস্ত্র আইনে করা মামলায় আত্মপক্ষ সমর্থনে নিজেদের নির্দোষ দাবি করেন পাপিয়া দম্পতি। পরে আদালত রাষ্ট্রপক্ষের যুক্তি উপস্থাপনের জন্য ২৪ সেপ্টেম্বর দিন ধার্য করেন।\nগত ৮ সেপ্টেম্বর আদালতে মামলার তদন্তকারী কর্মকর্তা র‍্যাবের উপপরিদর্শক আরিফুজ্জামানের সাক্ষ্য দেন। এর মধ্য দিয়ে মামলার সাক্ষ্যগ্রহণ শেষ হয়। এ মামলায় মোট ১৪ জন সাক্ষীর মধ্যে ১২ জন সাক্ষ্য দেন।\nগত ৬ সেপ্টেম্বর তাদের বিরুদ্ধে পুলিশ উপপরিদর্শক সুধাংশু সরকার, মো. শাইরুল ইসলাম ও র‍্যাবের উপপরিদর্শক আরিফুজ্জামান আদালতে সাক্ষ্য দেন। এদিন সাক্ষী সুধাংশু সরকার, মো. শাইরুল ইসলামের সাক্ষ্য ও জেরা শেষ হলেও তদন্ত কর্মকর্তা আরিফুজ্জামানের আংশিক সাক্ষ্যগ্রহণ করা হয়। এ সময় আদালত বাকি সাক্ষ্যগ্রহণ ও জেরার জন্য ৮ সেপ্টেম্বর দিন ধার্য করেন।\nএর আগে গত ৩১ আগস্ট মামলার জব্দ তালিকার সাক্ষী র‌্যাবের উপপরির্দ্শক সাইফুল আলম আদালতে সাক্ষ্য দেন। পরের দিন ১ সেপ্টেম্বর তাকে জেরা করেন আসামিপক্ষের আইনজীবী। একই দিন মামলার বাদী র‍্যাবের ডিএডি শফিকুল ইসলামের সাক্ষ্যগ্রহণ ও জেরার মধ্য দিয়ে দ্বিতীয় দিনের সাক্ষ্য শেষ হয়। এরপর সাক্ষ্যগ্রহণের তৃতীয় দিন ২ সেপ্টেম্বর আদালতে তাদের বিরুদ্ধে আরো পাঁচজন সাক্ষ্য দেন। তারা হলেন, এএসআই সুমন মিয়া, সিপাহি ফারুক হোসেন, সিপাহি আলেয়া খাতুন, সঙ্গীয় ফোর্স জীবন চন্দ্র ও বাড়ির ম্যানেজার দীপ্ত দাস। পরে গত ৩ সেপ্টেম্বর জব্দ তালিকার সাক্ষী পুলিশের সহকারী উপ-পরিদর্শক জামাল ও জনৈক হাবিবুর রহমান সাক্ষ্য দেন। পরে আদালত সাক্ষ্যগ্রহণের জন্য ৬ সেপ্টেম্বর দিন ধার্য করেন।\nএদিকে, গত ২৫ আগস্ট আদালত অভিযোগ গঠন করেন। পরে সাক্ষ্যগ্রহণের জন্য ৩১ আগস্ট, ১, ২ ও ৩ সেপ্টেম্বর দিন ধার্য করেন। গত ১৮ আগস্ট শুনানির জন্য আদালত এ দিন ধার্য করেন। গত ২৯ জুন ঢাকা মহানগর হাকিম আদালতে মামলার তদন্ত কর্মকর্তা র‌্যাবের উপ-পরিদর্শক আরিফুজ্জামান শেরেবাংলা নগর থানার অস্ত্র আইনে করা মামলায় তাদের বিরুদ্ধে অভিযোগ পত্র দাখিল করেন।\nএর আগে গত ২৪ ফেব্রুয়ারি শেরেবাংলা নগর থানার অস্ত্র মামলায় তাদের দুজনকে পাঁচ দিন করে দশ দিনের রিমান্ড মঞ্জুর করেন। পরে ১০ মার্চ একই মামলায় ফের দুজনকে পাঁচ দিন করে দশ দিনের রিমান্ড মঞ্জুর করেন।\nএদিকে, গত ২৩ ফেব্রুয়ারি ফার্মগেট এলাকার ২৮ নম্বর ইন্দিরা রোডে অবস্থিত রওশন’স ডমিনো রিলিভো নামক বিলাসবহুল ভবনে তাদের দু’টি ফ্ল্যাটে অভিযান চালিয়ে একটি বিদেশি পিস্তল, দুটি পিস্তলের ম্যাগজিন, ২০ রাউন্ড পিস্তলের গুলি, পাঁচ বোতল বিদেশি মদ ও নগদ ৫৮ লাখ ৪১ হাজার টাকা, পাঁচটি পাসপোর্ট, তিনটি চেকের পাতা, বিদেশি মুদ্রা, বিভিন্ন ব্যাংকের ১০টি ভিসা ও এটিএম কার্ড জব্দ করে র‌্যাব।\nউল্লেখ্য, গত ২২ ফেব্রুয়ারি হযরত শাহজালাল আন্তর্জাতিক বিমানবন্দর থেকে দেশত্যাগের সময় পাপিয়াসহ চারজনকে গ্রেপ্তার করে র‍্যাব। এসময় তাদের কাছ থেকে সাতটি পাসপোর্ট, নগদ দুই লাখ ১২ হাজার ২৭০ টাকা, ২৫ হাজার ৬০০ টাকার জাল মুদ্রা, ১১ হাজার ৯১ ইউএস ডলারসহ বিভিন্ন দেশের মুদ্রা জব্দ করা হয়।\nগৃহবধূকে বিবস্ত্র করে নির্যাতন: দেলোয়ার আরো ৭ দিনের রিমান্ডে\nশিশু ধর্ষণ: যুগান্তকারী রায়ে ধর্ষকের যাবজ্জীবন\nফের রিমান্ডে ইরফান সেলিম\nইরফান সেলিম ও বডিগার্ড জাহিদ ফের ২ দিনের রিমান্ডে\nদুই মামলায় ইরফান সেলিম ৫ দিনের রিমান্ডে\n১৯৫ কোটি টাকা পাচার : গ্রেফতার দেখানো হলো সম্রাটকে\nপ্রথম আলো সম্পাদকসহ ৯ জনের বিচার শুরু\nঅস্ত্র মামলায় কর্নেল (অব.) শহিদসহ চারজনের যাবজ্জীবন


পথ দুর্ঘটনায় ক্ষতিগ্রস্তদের সাহায্যে এগিয়ে এলেন নাসিরুদ্দিন শাহ ! আপনি কখন এগোবেন ? | National - News18 Bangla, Today's Latest Bengali News\nপথ দুর্ঘটনায় ক্ষতিগ্রস্তদের সাহায্যে এগিয়ে এলেন নাসিরুদ্দিন শাহ ! আপনি কখন এগোবেন ?\nUpdated:Jun 14, 2019 03:49 PM IST\n#কলকাতা: বিশ্বে পরিবর্তন ঘটছে প্রতিনিয়ত। জীবনের সব কিছুতেই ঘটে চলেছে অগ্রগতি। তবে এরই সঙ্গে মানুষের জীবন থেকে হারিয়ে যাচ্ছে মূল্যবোধ ৷ সঙ্গে কমে যাচ্ছে মানবিকতাও। অমানবিক বিষয়টি ঠিক তখনই প্রকাশ্যে চলে আসে যখন চোখের সামনে আমরা একটি পথ দুর্ঘটনা হতে দেখি কিংবা পথ দুর্ঘটনায় আহতদের পড়ে থাকতে দেখি।\nবেশিরভাগ ক্ষেত্রেই কোনও উদ্বেগ ছাড়াই শুধুই কৌতুহল নিয়ে সকলে দাঁড়িয়ে দেখেন। সব থেকে নিম্নরুচির বিষয় হল যাঁরা নিজেদের স্মার্টফোন বার করে পুরো দুর্ঘটনার ছবি তোলেন এবং সোশ্যাল মিডিয়াতে তা আপলোড করতে ব্যস্ত হয়ে পড়েন। ফার্স্ট এডের জন্য অ্যাম্বুল্যান্স কিংবা প্রশাসনের কাউকে কল করার কোনও চেষ্টা করাও হয় না।\nএই বিষয়টির পরিবর্তন ঘটতে পারে সাধারণ মানুষকে সচেতন করার মাধ্যমে। দুর্ঘটনার প্রথম ৬০ মিনিটে কী করা উচিত সেই সম্পর্কে সাধারণ মানুষকে সচেতন করতে হবে। নাসিরুদ্দিন শাহ, দেশের অন্যতম সেরা অভিনেতা এবং পরিচালক এই বিষয়ে সোচ্চার হয়েছেন এবং এই উদ্যোগকে সমর্থন জানিয়েছেন। ভারতে প্রতি ঘণ্টায় ১৮জন পথদুর্ঘটনায় আহত হন। জীবন বাঁচানোর লক্ষ্যে গোল্ডেন আওয়ারের মধ্যেই সদর্থক ভূমিকা নেওয়ার জন্য সাধারণ মানুষের প্রতি আহ্বান জানিয়েছেন নাসিরুদ্দিন শাহ।\nসব থেকে গুরুত্বপূর্ণ যে বিষয়টি জানা উচিত- একটি পথদুর্ঘটনায় আহতকে প্রথম এক ঘণ্টায় যদি সঠিক চিকিৎসাটি দেওয়া যায় তাহলে আহতের জীবন বাঁচানো যেতে পারে, এই প্রথম ঘণ্টাটিই হল গোল্ডেন আওয়ার।\nদুর্ঘটনা হওয়ার পর প্রথম কয়েক মিনিটের মধ্যেই যদি ক্ষতিগ্রস্তকে ঠিকমতো সাহায্য করা যায় তাহলে শুধুমাত্র যে আহতের জীবনই বাঁচানো যাবে তা নয়, তার সঙ্গে তাঁর ক্ষতস্থানগুলির যন্ত্রণাও কিছুটা প্রশমিত করা যাবে।\nকেন একজন দুর্ঘটনায় আহত মানুষকে সাহায্য করতে সাধারণ মানুষ ভয় পান\n• তাঁরা জানেন না অ্যাম্বুল্যান্স আসা পর্যন্ত ঠিক কী করা উচিত। যেমন অনেকই এটা ভেবে ভয় পান যে আহতকে স্থান থেকে সরিয়ে নিয়ে গেলে কিংবা তাঁকে ধরে তুললে তাঁর শরীরে ক্ষতস্থানগুলি আরও বেড়ে যেতে পারে, কারণ বেশিরভাগ মানুষই এমার্জেন্সি এক্সপার্ট নয়।\n• পুলিশের মামলায় ফেঁসে যাওয়া কিংবা থানা এবং হাসপাতালে যাওয়া আসা লেগে থাকার ভয় থাকে।\n• পুলিশের দ্বারা আইনি ঝামেলায় জড়িয়ে পড়া, তার সঙ্গে অকারণে ব্যক্তিগত সময় নষ্ট এবং নিজের কাজের ক্ষতি হওয়ার ভয় থাকে। যদি এই ক্ষেত্রে বলে রাখা উচিত পথ দুর্ঘটনায় আহতদের সাহায্যের জন্য দিল্লি সরকার ২০০০ টাকা পুরস্কার এবং প্রশংসাপত্রের কথা ঘোষণা করেছেন।\n• পুলিশের জিজ্ঞাসাবাদের মুখোমুখি হওয়া, রিপোর্ট দেওয়া এবং প্রত্যক্ষদর্শী হিসেবে বয়ান দেওয়ার বিষয়ে অনিহা থাকে।\n• পথদুর্ঘটনার পর আইনি ঝুট ঝামেলায় জড়িয়ে পড়ার ভয় থাকে।\nকীভাবে প্রথম ৬০ মিনিটে জীবন বাঁচানো যাবে\n• ১০৮ কল করে অ্যাম্বুলেন্স ডাকুন।\n• শহরের মধ্যে দুর্ঘটনা ঘটলে ১০০ ডায়াল করে পুলিশকে জানান।\n• ডায়াল করুন ১০৩৩। ন্যাশনাল হাইওয়ে অথোরিটি অফ ইন্ডিয়ার একটি ২৪ঘণ্টার টোল ফ্রি হেল্পলাইন রয়েছ “১০৩৩”। ন্যাশনাল হাইওয়েতে দুর্ঘটনা অথবা অন্য যে কোনও আপদকালীন সাহায্য দেওয়া হয় এই হেল্পলাইনের মাধ্যমে। জরুরি হলে এই নম্বরে কল করুন এবং অপেক্ষা করুন https://ihmcl.com/24x7-national-highways-helpline-1033/\n• আহতের মোবাইলের কন্ট্যাক্ট লিস্ট ঘেঁটে তাঁর পরিবার পরিজনদের ফোন করে বিষয়টি জানান। যদি ফোন লক থাকে তাহলে হোম স্ক্রিনে অনেক সময় এমার্জেন্সি কন্ট্যাক্ট নম্বর সেভড (ICE) থাকতে পারে, সেইক্ষেত্রে সেই নম্বরে ফোন করুন।\n• জড়ো হয়ে যাওয়া ভিড়কে শান্ত করুন, নিশ্চিত করুন যাতে হাওয়া এবং অক্সিজেন ঠিকঠাক আহতের কাছে পৌঁছতে পারে।\n• কয়েকজনকে ট্রাফিক নিয়ন্ত্রণের জন্য বলুন যাতে কোনও গাড়ি হঠ্যাৎ দাঁড়িয়ে না পড়ে কারণ গাড়ি দাঁড়ালেই আবার অহেতুক ট্রাফিক জ্যাম হবে।\n• রাস্তার ডানদিক থেকে যাতে অ্যাম্বুলেন্স আসতে পারে তা নিশ্চিত করুন এবং বাকি সব গাড়িকে ডানদিক দিয়ে যাওয়ার সঙ্কেত দিন এবং কোনও গাড়ি যেন কৌতুহলবশত দুর্ঘটনাস্থলের কাছে গাড়ি ধীরগতি না করে, সেই বিষয়টি নিশ্চিত করুন।\n• যদি আহত ব্যক্তি হেলমেট পড়ে থাকেন তাহলে খুবই ধীরে মাথা না ঝাঁকিয়ে হেলমেটের স্ট্র্যাপ খুলুন অথবা হেলমটটি পুরোপুরি খুলে ফেলুন।\n• আহতের জামা কাপড় ঢিলে করে দিন। যদি আপনি জানেন কীভাবে ফার্স্ট এড দিতে হয় তাহলে ফার্স্ট এড দিন। না জানলে প্যারামেডিক্স অথবা অন্য পেশাদার সাহায্যের জন্য অপেক্ষা করা উচিত।\n• আহতের রক্ত বেরোচ্ছে এমন যদি কোনও ক্ষতস্থান থাকে, দেখুন সেই ক্ষতস্থানে কোনও কিছু ঢুকে গিয়েছে নাকি। কিন্তু সেটি বার করার চেষ্টা করবেন না কারণ এরফলে রক্তকোষ কিংবা নার্ভকে আরও ক্ষতি করতে পারে এবং রক্তক্ষরণ বেড়ে যেতে পারে।\n• একটি পরিষ্কার কাপড়ে ক্ষতস্থানে রক্তকে শুষে নেওয়ার চেষ্টা করুন।\n• যদি হাতে পায়ে রক্ত ক্ষরণ হয় তাহলে হাত, পা-কে কিছুটা ছড়িয়ে দিয়ে কাপড় দিয়ে রক্তক্ষরণ শুষে নেওয়ার চেষ্টা করা যেতে পারে।\n• যদি আহতের মুখ থেকে রক্ত বেরোয় কিংবা সে যদি বমি করে তাহলে তাহলে তাঁর শরীর যে পাশে আছে তার থেকে অন্য পাশে ঘুরিয়ে দিন। এর ফলে শ্বাস বন্ধ হয়ে যাওয়া আটকানো যেতে পারে।\n• ক্ষতস্থানের চারিদিকে হাল্কা প্রেসার দিন এবং আঘাতপ্রাপ্ত জায়গার আশপাশের চামড়ায় চাপ দিয়ে ক্ষতস্থানের মুখটি বন্ধ করার চেষ্টা করুন। এটা হয়তো রক্ত ক্ষরণ কমিয়ে দেবে কিংবা অতিরিক্ত রক্তক্ষরণের ফলে মৃত্যু থেকে বাঁচানো যেতে পারে।\n• যদি ব্যক্তি খুব মারত্মকভাবে জখম হন এবং সাহায্য আসতে দেরি হয় তাহলে তাঁকে নিয়ে কাছাকাছি কোনও হাসপাতালে ছুটে যাওয়ার চেষ্টা করুন, যাতে গোল্ডেন আওয়ারের মধ্যেই তাঁর চিকিৎসা শুরু হতে পারে।\nভয় এবং উদাসীনতা যেন আপনাকে একজন দায়িত্বশীল নাগরিক এবং গুড সামারিটান হওয়া থেকে আটকাতে না পারে। রাষ্ট্রপতি ২০১৬ সালে গুড সামারিটান বিলে সই করেছেন এবং সুপ্রিম কোর্টে গুড স্যামারিটান আইন পাস হয়ে গিয়েছে। এই আইন পথদুর্ঘটনায় আহতদের সাহায্যের জন্য নাগরিকদের বিভিন্ন আইনি ঝামেলা এবং অকারণ উতক্ত্যের হাত থেকে বাঁচায়।\nনিজের মধ্যে থাকা মানবিকতাকে বাঁচিয়ে রাখুন এবং ভিতরের সেই হিরোকেও সামনে আনুন যে দুর্ঘটনায় ক্ষতিগ্রস্তদের সাহায্যে এগিয়ে আসবে এবং পথদুর্ঘটনায় মৃত্যুর সংখ্যা কমাতে সাহায্য করবে।\nNetwork18 এবং DIAGEO-র সাহায্যে এই উদ্যোগ নেওয়া হয়েছে। সচেতন হওয়ার জন্য ভিডিওটি দেখুন এবং সমাজের পরিবর্তনের স্রোত নিয়ে আসতে সঠিক জিনিসটি করুন।\n#Naseeruddin Shah#নাসিরুদ্দিন শাহ\nFirst published: 02:49:24 PM Jun 14, 2019


সতীশচন্দ্র, ইয়াফেস ওসমানসহ উপদেষ্টা পরিষদে ৮ নতুন মুখ\nOctober 29th, 2016 at 4:22 pm\nঢাকা: আট নতুন নাম অন্তর্ভূক্ত করে ঘোষণা করা হয়েছে আওয়ামী লীগের ৩৮ সদস্যের উপদেষ্টা পরিষদ। ৩৮ জনের মধ্যে ৩০ জনই আগের কমিটির উপদেষ্টা পরিষদের সদস্য ছিলেন।\nআট নতুন মুখে জায়গায় পেয়েছেন- সাবেক সভাপতি মণ্ডলীর সদস্য সতীশ চন্দ্র রায় এবং আগের কমিটির বিজ্ঞান ও প্রযুক্তি বিষয়ক সম্পদক স্থপতি ইয়াফেস ওসমান। এছাড়া বাকি নতুন মুখ হলেন- সৈয়দ আবু নসর, অধ্যাপক খন্দকার বজলুল হক, মো. রাশিদুল আলম, কাজী সিরাজুল ইসলাম, মকবুল হোসেন, চৌধুরী খালিকুজ্জামান।\nআওয়ামী লীগের ২২ ও ২৩ অক্টোবর দু’দিন ব্যাপী ২০তম সম্মেলনের পাঁচ দিন পর শনিবার পূর্ণাঙ্গ কমিটি ঘোষণা করে। শুক্রবার রাতে দলের সভাপতিমণ্ডলীর প্রথম বৈঠকে নামগুলো চূড়ান্ত করা হয়। শনিবার দুপুরে আনুষ্ঠানিকভাবে নামগুলো ঘোষণা করে ক্ষমতাসীন দল।\nউপদেষ্টা পরিষদে ৩৮ জনের নাম\nউপদেষ্টা এস এ মালেক, আবুল মাল আব্দুল মুহিত, আমির হোসেন আমু, তোফায়েল আহমেদ, সুরঞ্জিত সেনগুপ্ত, ইসহাক মিয়া, রহমত আলী, এইচ টি ইমাম, মশিউর রহমান, ড. আলাউদ্দিন আহমেদ, ইউসুফ হোসেন হুমায়ুন, রাজিউদ্দিন আহমেদ রাজু, মহীউদ্দীন খান আলমগীর, শফিক আহমেদ, সৈয়দ আবু নসর, সতীশ চন্দ্র রায়, ডা. আব্দুল খালেক, অধ্যাপক ডা. রুহুল হক, কাজী আকরাম উদ্দিন, সৈয়দ রেজাউর রহমান, ড. অনুপম সেন, অধ্যাপক হামিদা বানু শোভা, অধ্যাপক ড. হোসেন মনসুর, অধ্যাপক সুলতানা শফি, এ এফ এম ফখরুল ইসলাম মুন্সী, সাবেক রাষ্ট্রদূত মোহাম্মদ জমির. গোলাম মওলা নকশাবন্দী, ড. মির্জা এম এ জলিল, ড. প্রণব কুমার বড়ুয়া, মেজর জেনারেল অব. আব্দুল হাফিজ মল্লিক, অধ্যাপক ড. সাইদুর রহমান খান, ড. গওহর রিজভী, অধ্যাপক খন্দকার বজলুল হক, মো. রাশিদুল আলম, স্থপতি ইয়াফেস ওসমান, কাজী সিরাজুল ইসলাম, মকবুল হোসেন ও চৌধুরী খালিকুজ্জামান।\n২০তম সম্মেলনে দলের সভাপতি হিসেবে অষ্টমবারের মতো নির্বাচিত হন শেখ হাসিনা। আর প্রথমবারের মতো সাধারণ সম্পাদক হন ওবায়দুল কাদের।\nএছাড়া পূর্ণাঙ্গ কমিটিতে এখনো তিন পদ খালী রেখে সভাপতি মণ্ডলীর সদস্য ১৯, যুগ্ম সাধারণ সম্পাদক চার জন, সম্পাদক মণ্ডলীতে চারটি পদ ফাকা রেখে ২১ জন, সাংগঠনিক সম্পাদক আট জন, কার্যনির্বাহি সদস্য ২৮ জন, সংসদীয় বোর্ডের সদস্য ১১ জন, স্থানীয় সরকার/পৌরসভা ও ইউনিয়ন পরিষদ মনোনয়ন বোর্ডের সদস্য ১৯ জন।


নারীদের স্রাব কি বনী ইসরাঈল থেকে শুরু হয়েছে – ইসলামিক কিউএ\nনারীদের স্রাব কি বনী ইসরাঈল থেকে শুরু হয়েছে\nনারীদের স্রাব বনী ইসরাঈল থেকে শুরু হয়েছে না হাওয়া (আ.) থেকে শুরু হয়েছে? আপনাদের ওয়েবসাইটে দেখলাম, হাওয়া (আ.) থেকে শুরু হয়েছে। অথচ আমি একটা হাদিসে পড়লাম বনী ইসরাঈল থেকে শুরু হয়েছে। সমাধান কী? কোনটি সঠিক?\nঅর্থাৎ ঋতুস্রাব এমন একটি বিষয় যা আল্লাহ তাআলা আদম-কন্যাদের জন্য নির্ধারণ করে দিয়েছেন। [সহিহ বুখারি, হাদিস: ২৯৪]\nএখানে আদম-কন্যা দ্বারা উদ্দেশ্য হল নারী জাতি। সে হিসেবে সর্বপ্রথম হাওয়া (আ.)-এর স্রাব হয়েছিল।\nতবে আরেকটি হাদিসে রয়েছে, বনী ইসরাঈলের নারীরা কাঠের জুতা পরিধান করত। এ ধরনের উঁচু জুতা পরিধান করে তারা মসজিদে এসে পুরুষদের দিকে উুঁকি-ঝুঁকি দিত। তাদের এ কাজ আল্লাহ তাআলা অপছন্দ করে তাদের জন্য মসজিদে আসা হারাম করে দেন এবং তাদের উপর স্রাব চাপিয়ে দেন। [মুসান্নাফে আবদুর রাজ্জাক, হাদিস: ৫১১৪]\nহাফেজ ইবনে হাজার (রহ.) বলেন: আসলে দুই হাদিসের মাঝে কোন বৈপরিত্য নেই। বনী ইসরাঈলের ক্ষেত্রে যেটা ঘটেছিল সেটা ছিল তাদের উপর শাস্তি স্বরূপ দীর্ঘদিন পর্যন্ত লাগাতার স্রাব। সুতরাং এটার সাথে হাওয়া (আ.) এর ঘটনার কোন বিরোধ নেই।\nফাতহুল বারী ১/৫২৬, তুহফাতুল কারী ২/৭৯


আওয়ামী লীগ প্রার্থীদের জেতানোর চেষ্টা করলে কঠোর আন্দোলন || শেষের পাতা || জনকন্ঠ\nস্টাফ রিপোর্টার ॥ পুলিশ ও র‌্যাবের সহযোগিতায় সরকার ও নির্বাচন কমিশন মিলে ভোটকেন্দ্র দখল করে একটি নীল নকশার নির্বাচনের চেষ্টা চলছে বলে অভিযোগ করেছেন বিএনপির স্থায়ী কমিটির সদস্য ব্যারিস্টার মওদুদ আহমদ। তিনি হুঁশিয়ারি উচ্চারণ করে বলেন, আওয়ামী লীগ সমর্থিত প্রার্থীদের বিজয়ী করার চেষ্টা করলে যে আন্দোলন চলছে তা আরও জোরদার করা হবে। সেই দুর্বার আন্দোলনে গণতন্ত্র পুনরুদ্ধার হবে। সোমবার বিকেলে নয়াপল্টনে বিএনপির কেন্দ্রীয় কার্যালয়ে আয়োজিত সংবাদ সম্মেলনে তিনি এ কথা বলেন। এর আগে দুপুরে কেন্দ্রীয় কার্যালয়ে সংবাদ সম্মেলন করে দলের আন্তর্জাতিক বিষয়ক সম্পাদক ড. আসাদুজ্জামান রিপন তিন সিটি কর্পোরেশন নির্বাচনে বিএনপি সমর্থিত মেয়র ও কাউন্সিলর প্রার্থীদের এজেন্ট এবং দলের নেতাকর্মী ও সমর্থকদের হুমকি দেয়া হচ্ছে এবং ভয়ভীতি প্রদর্শণ করা হচ্ছে বলে অভিযোগ করেন।\nব্যারিস্টার মওদুদ বলেন, আমরা পুরোপুরি অনিশ্চয়তার মধ্যদিয়ে ঢাকা উত্তর, ঢাকা দক্ষিণ ও চট্টগ্রাম সিটি কর্পোরেশন নির্বাচনে যাচ্ছি। তারপরও আমাদের প্রত্যাশা, নির্বাচন কমিশন একটি সুষ্ঠু নির্বাচন করে জনগণের মতামতের প্রতিফলন ঘটাতে সুযোগ দেবে। তা না হলে জনগণ এই নির্বাচন কমিশনকে ক্ষমা করবে না।\nমওদুদ বলেন, আশা ছিল সরকার সিটি নির্বাচন সুষ্ঠুভাবে সম্পন্ন করতে যথাযথ ব্যবস্থা নেবে এবং সবপক্ষকেই সমান সুযোগ দেবে। কিন্তু সেটা হয়নি। বরং নির্বাচন নিয়ন্ত্রণে নিতে ইসিকে ব্যবহার করছে, যার প্রমাণ নাম-ঠিকানাবিহীন প্রতিষ্ঠানকে নির্বাচন পর্যবেক্ষণ করার অনুমোদন দেয়া। তিনি বলেন, বিএনপিকে বিরাট প্রতিবন্ধকতা এবং প্রতিকূলতার মধ্যদিয়ে এই নির্বাচনে অংশ নিতে হয়েছে।\nমওদুদ বলেন, ঢাকা দক্ষিণ সিটি কর্পোরশেন নির্বাচনে মেয়র পদে প্রতিদ্বন্দ্বিতা করলেও মির্জা আব্বাস ভোটারের কাছে যেতে পারেননি। এমনকি ৩৬ জন কাউন্সিলরও নির্বাচনী প্রচারে অংশ নিতে পারেননি। তাঁরা আত্মগোপনে আছেন। পুলিশের হয়রানির কারণে আমাদের শত শত নেতাকর্মী এ নির্বাচনে সক্রিয়ভাবে অংশ নিতে পারছেন না। তিনি বলেন, খালেদা জিয়ার ওপর চারবার হামলা হয়েছে। তাঁর প্রাণনাশের চেষ্টা করা হয়েছে। দেশবাসী সেটা দেখেছে। কিন্তু সেখানে সরকার এবং নির্বাচন কমিশন যে আচরণ করেছে তাতে মর্মাহত হওয়া ছাড়া আর কিছু করার নেই।\nসংবাদ সম্মেলনে অন্যদের মধ্যে উপস্থিত ছিলেনÑ বিএনপির স্থায়ী কমিটির সদস্য ব্রিগেডিয়ার জেনারেল (অব) আ স ম হান্নান শাহ, আন্তর্জাতিক বিষয়ক সম্পাদক ড. আসাদুজ্জামান রিপন, সহদফতর সম্পাদক শামীমুর রহমান শামীম প্রমুখ। দুপুরের সংবাদ সম্মেলনে রিপন বলেন, নির্বাচন পর্যবেক্ষণের জন্য মঙ্গলবার সকাল ৮টা থেকে পূর্ণাঙ্গ ফলাফল না পাওয়া পর্যন্ত নয়াপল্টনে বিএনপির কেন্দ্রীয় কার্যালয়ে একটি মনিটরিং সেল কাজ করবে। দলের অন্য নেতাদের নিয়ে গঠিত এ মনিটরিং সেলের দায়িত্বে থাকব আমি নিজেই। এই সেল নির্বাচনের সার্বিক বিষয়ে খোঁজখবর রাখবে।\nরিপন বলেন, সরকারের সবুজ সঙ্কেত না থাকায় নির্বাচন কমিশন চাওয়ার পরও সেনাবাহিনী দায়িত্ব পালন করতে পারছে না। বিএনপি গণতন্ত্র এবং অবাধ ও সুষ্ঠু নির্বাচনে বিশ্বাসী। যদি নির্বাচন সুষ্ঠু হয় তবে বিএনপি সমর্থিত প্রার্থীরাই বিজয়ী হবেন। কিন্তু নির্বাচন কমিশন যেভাবে পক্ষপাতমূলক আচরণ করছে তাতে অবাধ ও সুষ্ঠু নির্বাচন হবে কি-না আশঙ্কা রয়েছে। তবে যদি নির্বাচন কমিশনকে সুষ্ঠু নির্বাচন সম্পন্ন করতে হয় তাহলে কোমর সোজা করে দাঁড়াতে হবে। নির্বাচন কমিশন যদি এখনও চায় তবে নির্বাচন সুষ্ঠু করা সম্ভব। আর যদি তাঁরা সুষ্ঠু নির্বাচনের পরিবেশ সৃষ্টি করতে না পারে আল্লাহর ওয়াস্তে যেন পদত্যাগ করে চলে যান।\nআইনশৃঙ্খলা রক্ষাকারী বাহিনীর বিরুদ্ধে অভিযোগ উত্থাপন করে রিপন বলেন, নির্বাচনের আগে যৌথবাহিনীর অভিযানের নামে আইনশৃঙ্খলা রক্ষাকারী বাহিনী ও সরকারদলীয় লোকজন বিএনপির প্রার্থীদের এজেন্ট, কর্মী ও সমর্থকদের বাড়িঘরে হানা দিয়ে তাদের হুমকি-ধমকি দিচ্ছে, ভয়ভীতি দেখাচ্ছে। তাদের পরিবারের লোকজনের সঙ্গেও দুর্ব্যবহার করছে। এটা সুষ্ঠু নির্বাচনের পরিবেশ নয়।\nরিপন বলেন, সিটি কর্পোরেশন নির্বাচনকে ঘিরে কিছু ভুঁইফোড় সংগঠন যে ধরনের জরিপ রিপোর্ট বা সার্টিফিকেট দিচ্ছে তা বিএনপি প্রত্যাখ্যান করছে। তাদের এ ধরনের জরিপ কখনই মানবে না বিএনপি। ‘মওসুম’ নামের একটি ভুঁইফোড় সংগঠনকে নির্বাচন পর্যবেক্ষণের অনুমতি দেয়ার বিষয়ে নিন্দা প্রকাশ করেন তিনি।\nসংবাদ সম্মেলনে অন্যদের মধ্যে উপস্থিত ছিলেনÑ বিএনপির শিল্পবিষয়ক সম্পাদক জহিরুল হক শাহাজাদা মিয়া, বিএনপির সহদফতর সম্পাদক আসাদুল করিম শাহীন, শামীমুর রহমান, মহিলা দলের সাধারণ সম্পাদক শিরিন সুলতানা, সাবেক সাংসদ হেলেন জেরিন খান, শাম্মী আখতার প্রমুখ।\n১০১ দলীয় আইনজীবীকে পর্যবেক্ষক করতে চায় বিএনপি : সিটি কর্পোরেশন নির্বাচনে ১০১ জন দলীয় আইনজীবীকে পর্যবেক্ষক করতে চায় বিএনপি। এ ব্যাপারে অনুমোদন দেয়ার জন্য প্রধান নির্বাচন কমিশনারের (সিইসি) কাছে দাবি জানিয়েছেন বিএনপির প্রতিনিধিরা। সোমবার দুপুরে নির্বাচন কমিশনে গিয়ে বিএনপির যুগ্মমহাসচিব ও সুপ্রীমকোর্ট আইনজীবী সমিতির সাধারণ সম্পাদক ব্যারিস্টার মাহবুবউদ্দিন খোকনের নেতৃত্বে একটি প্রতিনিধি দল প্রধান নির্বাচন কমিশনার কাজী রকিবউদ্দীন আহমদের সঙ্গে বৈঠক করে এ দাবি জানান। এ সময় তাঁরা ১০১ জনের নামের তালিকা নির্বাচন কমিশন সচিব সিরাজুল ইসলামের কাছে জমা দেন।\nবৈঠক শেষে ব্যারিস্টার মাহবুবউদ্দিন খোকন সাংবাদিকদের বলেন, আমরা সিইসির সঙ্গে সাক্ষাত করে দাবি জানিয়েছি সুপ্রীমকোর্ট আইনজীবী সমিতির মাধ্যমে ১০১ জন সদস্যকে পর্যবেক্ষক হিসেবে অনুমোদন দেয়ার জন্য। এরপর সচিবের সঙ্গে বৈঠক করে আমরা নামের তালিকাটি জমা দিয়েছি। পর্যবেক্ষকের নামের তালিকায় বিএনপি চেয়ারপার্সনের উপদেষ্টা ও সুপ্রীমকোর্ট আইনজীবী সমিতির সভাপতি এ্যাডভোকেট খন্দকার মাহবুব হোসেনের নামও রয়েছে। সুপ্রীমকোর্ট আইনজীবী সমিতির মাধ্যমে আমরা বিগত জাতীয় সংসদ ও সিটি কর্পোরেশন নির্বাচনেও পর্যবেক্ষক হিসেবে দায়িত্ব পালন করেছি।\nএক প্রশ্নের জবাবে ব্যারিস্টার খোকন বলেন, সেনাবাহিনী ক্যান্টনমেন্টে অবস্থান নেবে কিন্তু কোন ঝামেলা হলে ক্যান্টনমেন্ট থেকে দ্রুততম সময়ে ঘটনাস্থলে পৌঁছতে পারবে কিনা তা নিয়ে যথেষ্ট সন্দেহ রয়েছে। তাই আমরা দাবি করেছিলাম ভোটগ্রহণকালে নির্বাচনী এলাকায় সার্বক্ষণিক সেনাবাহিনী মোতায়েন রাখতে।


ভরণপোষণ না মিললেও সন্তানের বিরুদ্ধে মামলায় অনীহা | বিশ্ব | DW | 12.05.2019\nভরণপোষণ না মিললেও সন্তানের বিরুদ্ধে মামলায় অনীহা\nআর বাংলাদেশের সামাজিক বাস্তবতায় সন্তানের বিরুদ্ধে বাবা-মায়ের মামলা করার ঘটনা বিরল৷ তাহলে প্রশ্ন আসে, এ আইনটি কার্যবর হবে কিভাবে?\n২০১৩ সালে পিতা-মাতার ভরণপোষণ বিষয়ক আইন পাস করে সরকার৷ এই আইন অনুযায়ী সক্ষম সন্তানরা বাবা-মায়ের ভরণপোষণ প্রদান করতে আইনগতভাবে বাধ্য থাকবে৷\nসক্ষম সন্তান যদি এ দায়িত্ব পালন না করে তাহলে বাবা-মায়েরা ভরণপোষণের দাবিতে সন্তানের বিরুদ্ধে মামলা দায়ের করতে পারবেন৷ অপরাধ প্রমাণিত হলে অভিযুক্তকে এক লক্ষ টাকা জরিমানা, অনাদায়ে ৩ মাসের কারাদণ্ড দেয়ার বিধান রয়েছে এই আইনে৷ উল্লেখ্য, ভরণপোষণ বিষয়ক এ মামলা আপোশযোগ্য এবং জামিনযোগ্য৷ আর মামলা হবে আদালতে৷\nআইনটি প্রণয়নের পর এ নিয়ে বেশ আলোচনা হলেও বাস্তবে এর তেমন প্রয়োগ দেখা যাচ্ছে না৷ আইন প্রণয়নের পর থেকে এখন পর্যন্ত এ সংক্রান্ত দু-একটি মামলার খবর জানা গেছে৷ প্রথম মামলাটি হয় ২০১৭ সালের মে মাসে কক্সবাজারের একটি আদালতে৷ কক্সবাজারের উখিয়া উপজেলার জালিয়াপালং এলাকার আসিয়া খাতুনের (৮১) পক্ষে মামলাটি করা হয়৷ এই মামলায় তাঁর ছেলে সিরাজ আহমেদ ও দুই নাতি আব্দুল খালেক ও মাহমুদুল হককে তখন গ্রেপ্তার করে পুলিশ৷ মামলায় অভিযোগ করা হয় যে, সিরাজ তার মাকে ভরণপোষণতো দিতইনা বরং তার দুই ছেলেকে নিয়ে মারধোর করত৷\n‘বৃদ্ধ বয়সে তাঁদের পক্ষে মামলা করা কতটা সম্ভব’\nবাবা-মাকে ভরণপোষণ না দেয়া ও অবহেলা করার খবর প্রায়ই গণমাধ্যমে প্রকাশিত হয়৷ এমনকি নির্যাতনের ঘটনার খবরও পাওয়া যায়৷ তবে এ বিষয়ে মামলা হওয়ার খবর তেমন একটা পাওয়া যায় না৷\nসংবাদমাধ্যমে খবর প্রকাশের পর প্রশাসনের উদ্যোগে কিছু ঘটনার নিষ্পত্তি হয় বলে জানা গেছে৷ ২০১৭ সালে ময়মনসিংহের ফুলবাড়িয়া উপজেলার পুটিজান গ্রামে মা মরিয়ম বেগমকে (৯৮) গোয়াল ঘরে থাকতে দেয়ার খবর প্রকাশ হয়৷ খবর প্রকাশের পর স্থানীয় পুলিশ নিজ উদ্যোগে মরিয়মের ছেলে মোখলেছ আমিনকে গ্রেপ্তার করে৷\nআইনে পিতা-মাতার ভরণপোষণ বিষয়ে বলা হয়েছে:\n১. প্রত্যেক সন্তানকে তার পিতা-মাতার ভরণপোষণ নিশ্চিত করতে হবে৷\n২. পিতা-মাতার একাধিক সন্তান থাকলে সন্তানরা নিজেদের মধ্যে আলাপ-আলোচনার মাধ্যমে ভরণপোষণের বিষয়টি নিশ্চিত করবে৷\n৩. পিতা-মাতার ভরণপোষণ নিশ্চিত করার ক্ষেত্রে প্রত্যেক সন্তানকে পিতা-মাতার একইসঙ্গে একই স্থানে বসবাস নিশ্চিত করতে হবে৷\n৪. কোনো সন্তান তার পিতা-মাতার ইচ্ছার বিরুদ্ধে কোনো বৃদ্ধ নিবাস কিংবা অন্য কোথাও একত্রে কিংবা আলাদাভাবে বসবাসে বাধ্য করতে পারবে না৷\n৫. প্রত্যেক সন্তান তার পিতা এবং মাতার স্বাস্থ্য সম্পর্কে নিয়মিত খোঁজ খবর রাখবে, প্রয়োজনীয় চিকিৎসাসেবা ও পরিচর্যা করবে৷\n৬. পিতা বা মাতা কিংবা উভয়ই আলাদা বসবাস করলে সন্তানকে নিয়মিত তাদের সঙ্গে সাক্ষাৎ করতে হবে৷\n৭. কোনো পিতা বা মাতা আলাদাভাবে বসবাস করতে চাইলে সন্তানরা তাদের আয় অনুযায়ী যুক্তিসঙ্গত ভাতা দেবেন৷\nএ আইনে পিতা-মাতার অবর্তমানে দাদা-দাদী, নানা-নানীর ভরণপোষণের কথাও বলা হয়েছে৷ আইনের এই বিধান মানা সন্তানদের জন্য বাধ্যতামূলক৷ এ আইনের অধীনে সংঘটিত অপরাধ ১ম শ্রেণীর জুডিশিয়াল ম্যাজিস্ট্রেট বা মেট্রোপলিটন ম্যাজিস্ট্রেটের আদালতে বিচারযোগ্য৷\n‘সিনিয়র সিটিজেনদের সামাজিক নিরাপত্তার জন্য রাষ্ট্রের এগিয়ে আসতে হবে’\nপিতা বা মাতার লিখিত অভিযোগ ছাড়া এই আইনের কোনো মামলা আমলে নেয়া যাবে না৷\nমানবাধিকার কর্মী এবং আইন ও সালিশ কেন্দ্রের সাবেক নির্বাহী পরিচাক নূর খান বলেন, ‘‘আইনটি কার্যকর করার ক্ষেত্রে এই আইনের ভেতরেই বাধা আছে৷ আর তা হলো পিতা-মাতা ছাড়া কেউ অভিযোগ করলে তা আমলে না নেয়ার বিধান৷ বাংলাদেশে যে সামাজিক ব্যবস্থা এবং মূল্যবোধ রয়েছে তাতে ভরণপোষণের মত ঘটনায় সাধারণত বাবা-মা সন্তানের বিরুদ্ধে মামলা করেন না বা করবেন না৷ আর ভরণপোষণের প্রশ্ন সাধারণত তখনই বড় হয়ে দেখা দেয় যখন বাবা-মা শেষ বয়সে কর্মক্ষমতা হারান ও তাঁদের জীবন যাপনের কোনো উপায় থাকেনা৷ এ ক্ষেত্রে বৃদ্ধ বয়সে তাঁদের পক্ষে মামলা করা কতটা সম্ভব তাও ভেবে দেখা প্রয়োজন৷''\nতিনি বলেন, ‘‘বিষয়টি সুরাহার জন্য সামাজিক উদ্যোগ নেয়া প্রয়োজন৷ সরকারের বিভিন্ন সংস্থাকে এ বিষয়ে উদ্যোগী হতে হবে৷ বাবা-মা ছাড়াও অন্য কারো অভিযোগ বিবেচনায় নিয়ে ও তদন্ত করে আদালত বা পুলিশ স্বপ্রণোদিত হয়ে যেন ব্যবস্থা নিতে পারে সে বিধান করা প্রয়োজন৷ তা না হলে এই আইনটি খুব বেশি কাজে আসবেনা৷''\nতবে এ বিষয়ে ভিন্ন মত পোষণ করেন ব্যারিস্টার মিতি সানজানা৷ তাঁর মতে, ‘‘বাবা-মা'র বাইরে অন্য কারুর মামলা করার বা অভিযোগ করার সুযোগ দেয়া হলে তা আমাদের পারিবারিক মূল্যবোধ ও শান্তি বিনষ্ট করতে পারে৷ পারিবারিক ব্যাপারে আউটসাইডারদের টেনে না আনাই ভালো৷ এখানে পিতা মাতা চাইলে মামলার সুযোগ আছে৷ এটা আপোশযোগ্য৷ এর মানে হলো মিলমিশেরও সুযোগ আছে৷''\n‘আমরা আইনটির আলোকে বিধিমালা করছি’\nতিনি বলেন, ‘‘এই আইনটি একটি ব্যতিক্রমী ও অস্বাভাবিক আইন৷ পৃথিবীর অন্যকোনো দেশে এ ধরনের আইন নেই৷ দুঃখজনক হলেও আমাদের দেশে এ ধরনের একটি আইন করতে হয়েছে৷ আমাদের দেশে বাবা-মায়েরা সন্তান জন্মের পর থেকে তাদের লেখাপড়া ও স্বনির্ভর হওয়া পর্যন্ত সন্তানদের সমর্থন দিয়ে যান৷ তারপরও বৃদ্ধ বয়সে তাঁরা অনাদর আর অবহেলার শিকার হন৷ তারা নির্যাতনের শিকার হন বলেও আমরা সংবাদ মাধ্যমে খবর দেখি৷ উন্নত বিশ্বে সন্তানদের ১৮ বছর হলেই বাবা-মায়ের আর কোনো দায়িত্ব থাকেনা৷ সেখানে সামাজিক নিরাপত্তা আছে৷ সিনিয়র সিটিজেনরা অবহেলার শিকার হননা৷''\nতাঁর মতে, ‘‘আইনের চেয়ে বেশি প্রয়োজন সামাজিকভাবে বিষয়টি এ্যাড্রেস করা৷ শুধু আইন করে পারিবারিক শান্তি ও সম্প্রীতি প্রতিষ্ঠা করা যায়না৷ ছোটবেলা থেকেই পারিবারিকভাবে সন্তানদের আদর্শ মানুষ হিসেবে গড়ে তুলতে হবে৷ পিতা-মাতাকে সম্মানের বিষয়টি শেখাতে হবে৷ নিজেদের জীবনে চর্চা করতে হবে৷'' এক্ষেত্রে রাষ্ট্রেরও দায়িত্ব রয়েছে বলে মনে করেন তিনি৷৷\n‘‘সিনিয়র সিটিজেনদের সামাজিক নিরাপত্তার জন্য রাষ্ট্রের এগিয়ে আসতে হবে,''বলেন সানজানা৷\nএই আইনটি কার্যকরের জন্য এখন বিধিমালা প্রণয়নের কাজ চলছে৷ বিধিমালা প্রণয়ন কমিটির প্রধান সমাজকল্যাণ মন্ত্রণালয়ের অতিরিক্ত সচিব ড. নাসির উদ্দিন ডয়চে ভেলেকে বলেন, ‘‘আমরা আইনটির আলোকে বিধিমালা করছি যাতে আইনটি আরো কার্যকরভাবে প্রয়োগ করা যায়৷ আইনের আওয়তায় কাদেরকে ভরণপোষণ সংক্রান্ত দায়িত্বের মধ্যে আনা যায় যেমন শুধু সন্তান নয় ছেলের স্ত্রী এবং মেয়ের স্বামীতে দায়িত্বের মধ্যে আনা যায় কিনা সেটি দেখা হচ্ছে৷''\nনতুন বিধিমালায় বাবা-মা ছাড়াও অন্যদের মামলা করার সুযোগ দেয়া হবে কিনা জানতে চাইলে তিনি বলেন, ‘‘এটি আমাদের ক্ষমতার বাইরে৷ এটি সংসদের এখতিয়ার৷ সংসদ আইন প্রণয়ন করে৷ সংশোধন বা পরিবর্তন করার ক্ষমতাও তার৷''\nতিনি আরো বলেন, ‘‘সমাজকল্যাণ মন্ত্রণালয়ের সব ধরণের প্রশিক্ষণ প্রোগ্রামে আমরা এই আইনটি রাখছি যাতে সারাদেশে এই আইনটির ব্যাপারে মানুষকে সচেতন করা যায়, আইনটি যেন প্রয়োগ করা যায়৷\nবৃদ্ধ বাবা-মাকে সন্তানরা যাতে ভরণপোষণ দিতে বাধ্য হয়, তার জন্য আইন করা হচ্ছে৷ সরকার এ ব্যাপারে উদ্যোগ নিলেও, আইন যাতে দ্রুত হয় সেজন্য আদালতে গেছেন এক আইনজীবী৷ আর এনিয়ে সরকারকে নেটিশ দিয়েছে আদালত৷ (29.03.2012)\nআমাদের জীবনে সমাজ যেমন আবশ্যক, আবশ্যক পরিবারও৷ ছোটবেলা থেকে বাবা-মা, ভাই-বোন, আত্মীয়-স্বজনকে ঘিরেই সৃষ্টি হয় আমাদের জগত্৷ তারপর ধীরে ধীরে স্কুল-কলেজ, বন্ধু-বান্ধব, অফিস-কাছারী, রাজনৈতিক দল, বিভিন্ন ব্যাঙ্ক, বীমা প্রতিষ্ঠান – আরো কতো কিছুর সঙ্গেই না আমাদের সম্পর্ক৷ আমাদের জীবনযাপন৷ সব (25.03.2008)\nজার্মানির হেসেন রাজ্যে ন'বছরের একটি বাচ্চা ছেলেকে বাড়ি বাড়ি গিয়ে টাকা বিলোতে দেখা গেছে৷ সে নাকি তার বাবা-মায়ের সঞ্চয়ের টাকা বিতরণ করছিল! (23.03.2019)\nআপনি সেলাই জানেন? ছবি তুলতে, আঁকতে অথবা কেক তৈরি করতে পারেন? অবশ্য এ সব কিছু যে খুব ভালো জানতে হবে তা নয়! মায়েরা আসলে চান উপহারের মধ্যে সন্তানের হাতের স্পর্শ থাকুক, এই এতটুকুই৷ (12.05.2019)\nকি-ওয়ার্ডস ভরণপোষণ, মা-বাবা, আইন, মামলা, সন্তান, বৃদ্ধাশ্রম\nএবার ভোট দিলেন গুজরাট দাঙ্গার বলি বিলকিস বানো 30.04.2019\n২০০২ সালের গুজরাট দাঙ্গার সময় বিভত্স হিংসার শিকার হয়েছিলেন বিলকিস বানো এবং তাঁর পরিবার৷ দীর্ঘ ১৭ বছর ধরে অপরাধীদের শাস্তির দাবিতে আইনি লড়াই চালিয়ে গেছেন তিনি৷ অবশেষে সুপ্রিম কোটের কাছে ন্যায় বিচার পেলেন তিনি৷


আনয়ন অ্যানিলিং প্রক্রিয়া - কেন আনয়ন আনয়ন ব্যবহার করুন\nএইচএলকিউ আনয়ন এর শীর্ষস্থানীয় আনয়ন হিটিং পরিষেবা ইনডাকশন অ্যানেলিং অন্তর্ভুক্ত nd আনয়ন অ্যানিলিং মূলত নরম এবং স্ট্রেস-রিলিফ অ্যানিলিংয়ের জন্য ব্যবহৃত হয়, প্রচলিত পদ্ধতিগুলির উপর প্রচুর সুবিধা দেয়। আবেশন annealing উজ্জ্বল annealing সময় অমেধ্য তাপ অপসারণ সক্ষম করে। আনয়ন অ্যানিলিং মূলত নরম অ্যানিলিং এবং স্ট্রেস-রিলিফ অ্যানেলিংয়ে ব্যবহৃত হয় এবং প্রচলিত পদ্ধতিগুলির তুলনায় প্রচুর সুবিধাগুলি সরবরাহ করে nd\nআবেশন Annealing ধাতব তাপ চিকিত্সা যা একটি ধাতব পদার্থ একটি বর্ধিত সময়ের জন্য একটি উন্নত তাপমাত্রার সংস্পর্শে এবং তারপর আস্তে আস্তে ঠান্ডা হয়। আনিলিং মূলত উত্সাহিত মাইক্রো-স্ট্রাকচারাল পরিবর্তনগুলি দ্বারা চিহ্নিত করা হয় যা সামগ্রীর যান্ত্রিক বৈশিষ্ট্যগুলি পরিবর্তনের জন্য চূড়ান্তভাবে দায়ী। এই প্রক্রিয়াটির চূড়ান্ত লক্ষ্যটি ধাতুর কঠোরতা হ্রাস করা এবং তার নমনীয়তা উন্নত করা।\nঅ্যানেলিং পরিষেবাগুলি বিশেষত উপাদানটিকে তারতমতম বিন্দুতে আনার প্রক্রিয়াটি বিশেষভাবে উল্লেখ করে। আমাদের টেম্পারিং প্রক্রিয়াটি ধাতবকে নরম করে তবে সম্পূর্ণ পরিমাণে সম্ভব হয় না। মেজাজ ডিগ্রি উপাদান উপর নির্ভর করে, সর্বোচ্চ তাপমাত্রা পৌঁছেছে এবং শীতল ডাউন সময় দৈর্ঘ্য। প্রক্রিয়া বা স্ট্রেস রিলিফ অ্যানেলিং ঠান্ডা কাজের প্রভাবগুলিকে উপেক্ষা করার জন্য ব্যবহৃত হয়; এটি হ'ল, পূর্বের স্ট্রেন-কড়া ধাতুর নরমতা এবং নমনীয়তা বৃদ্ধি করা। অভ্যন্তরীণ স্ট্রেসগুলি প্লাস্টিকের বিকৃতি প্রক্রিয়াগুলির ফলস্বরূপ বিকশিত হতে পারে যেমন মেশিনিং বা নাকাল, ldালাই বা ingালাই প্রক্রিয়াতে অ-ইউনিফর্ম শীতলকরণ, বা একটি পর্যায় রূপান্তর। অভ্যন্তরীণ চাপগুলি সরানো না হলে বিকৃতি এবং ওয়ার্পিং ঘটতে পারে। অংশটি যখন প্রস্তাবিত তাপমাত্রায় উত্তপ্ত হয়ে থাকে, সেখানে দীর্ঘ সময় ধরে রাখা হয় এবং আস্তে আস্তে ঘরের তাপমাত্রায় শীতল হয়ে যায় তখন অ্যানেলিং এই চাপগুলি দূর করবে eliminate\nঅ্যানিলিং কেন ব্যবহার করবেন?\nআধুনিক ইন্ডাকশন হিটিং অন্যান্য হিটিং পদ্ধতির তুলনায় অনেক সুবিধা সরবরাহ করে এবং সাধারণত অ্যানেলিং অ্যাপ্লিকেশনগুলির জন্য ব্যবহৃত হয়। আনয়ন মাধ্যমে উত্তাপ নির্ভরযোগ্য, পুনরাবৃত্তিযোগ্য, অ-যোগাযোগ এবং একটি স্বল্প পরিমাণে শক্তি দক্ষ তাপ সরবরাহ করে। সলিড স্টেট সিস্টেমগুলি পৃথক ধাতববিদ্যার বৈশিষ্ট্যগুলিকে বিরক্ত না করে নির্ভুল উত্পাদন সহনশীলতার মধ্যে খুব ছোট অঞ্চলগুলিকে গরম করতে সক্ষম। আনয়ন উভয় পৃষ্ঠের জন্য বা উত্তাপের মাধ্যমে ব্যবহার করা যেতে পারে; সময়, তাপমাত্রা এবং উপাদানের বৈশিষ্ট্যগুলির উপর নির্ভর করে কেস অ্যানেলিং সম্ভব।\nইন্ডাকশন অ্যানিলিং একটি সাধারণ শব্দ যা একটি নির্দিষ্ট তাপমাত্রায় ধাতু গরম করা এবং তারপরে এমন হারে শীতল হওয়া যা একটি পরিশোধিত মাইক্রোস্ট্রাকচার তৈরি করবে। ইন্ডাকশন ব্যবহার করে, ধাতুটি লক্ষ্যমাত্রার সাথে যোগাযোগ না করে বা তার চারপাশের পরিবেষ্টনের পরিবেশকে গরম না করে পুনরাবৃত্তিকে নিয়ন্ত্রিত তাপমাত্রায় দ্রুত তাপিত করা যায়। লৌহ ধাতবগুলির জন্য কুলিং ওয়াটগুলি সাধারণত মুক্ত বায়ুতে থাকে ফলে মুক্তো তৈরি হয়। লৌহঘটিত ধাতু, যেমন একটি তামা বা পিতল, জলে নিচে দ্রুত শীতল হওয়ার শিকার হতে পারে। ফলাফলগুলি উপাদানটিকে "নরম" করে এবং আরও সহজেই প্রয়োজনীয় আকারে গঠন করে।\nআবেশন Annealing সাধারণত ওয়্যার প্রসেসিং, যথার্থ সরঞ্জাম গঠন এবং নল গঠনের অ্যাপ্লিকেশনগুলিতে ব্যবহৃত হয়। আনয়ন আনয়ন করার জন্য সাধারণ উপকরণগুলির মধ্যে অ্যালুমিনিয়াম, কার্বন ইস্পাত এবং কার্বাইড অন্তর্ভুক্ত রয়েছে। আনয়ন অ্যানিলিং এর কিছু সুবিধা হ'ল: চাহিদার উপর বিদ্যুৎ; দ্রুত তাপ চক্র; বৃহত গরম অঞ্চলে অবিচ্ছিন্ন শক্তি (যেমন ওভেন) নির্মূল; বিদ্যুতের ব্যবহার হ্রাসের কারণে ব্যয় সাশ্রয়; ধাতব সরাসরি উত্তাপ এবং পরিবেশন প্রক্রিয়া হিসাবে পরিবেষ্টিত বায়ু নয়; উন্মুক্ত শিখা পদ্ধতিগুলির তুলনায় নিরাপদ প্রক্রিয়া; এমনকি একটি তাপমাত্রা যা অপারেটরের দক্ষতার উপর নির্ভর করে না এমনকি গরম করার জন্য এবং ইউনিফর্ম হিটিংয়ের জন্য উন্নত প্রক্রিয়া নিয়ন্ত্রণ।\nআনয়ন আনয়নের জন্য কেন এইচএলকিউ আনয়ন চয়ন করবেন?\nআমরা চিনে অফিসে ইন্ডাকশন হিটিংয়ে শিল্পের নেতা।\nআবেশন annealing ইন্ডাকশন হিটার দ্বারা এক ধরণের তাপ চিকিত্সা, নির্দিষ্ট তাপমাত্রায় ধাতু গরম করা এবং তারপরে এমন হারে শীতল হওয়া যা একটি পরিশোধিত মাইক্রোস্ট্রাকচার তৈরি করবে। ইন্ডাকশন হিটিং ব্যবহার করে ধাতব লক্ষ্যমাত্রার সাথে যোগাযোগ না করে নিয়ন্ত্রিত পুনরাবৃত্ত চক্রের তাপমাত্রায় দ্রুত উত্তপ্ত হতে পারে, উপাদান সাধারণত উন্মুক্ত বাতাসে শীতল হয়। ফলাফলগুলি উপাদানটিকে "নরম" করে এবং আরও সহজেই প্রয়োজনীয় আকারে গঠন করে।\nইনডাকশন হিটিং সহ অ্যানেলিংয়ের সুবিধা:\n1. উচ্চ উত্পাদন হার\n2. কম গরম করার অঞ্চল এবং অবিচ্ছিন্নভাবে বিদ্যুতের প্রয়োজন (যেমন ওভেন)\n৩. উত্পাদন বৃদ্ধি এবং শ্রম ব্যয় হ্রাসের কারণে ব্যয় সাশ্রয় করুন\n4. গরম করার সময় এবং তাপমাত্রা নিয়ন্ত্রণ করা সহজ\nযেহেতু আমরা আবেশন হিটিংয়ে বিশেষজ্ঞ, আমাদের গ্রাহকরা বহু শিল্পে ইন্টিগ্রেটেড ইনডাকশন অ্যানিলিং সমাধানগুলি থেকে উপকৃত হন।\nআমাদের গ্রাহকরা ইনডাকশন অ্যানিলিং ব্যবহারের মাধ্যমে অত্যধিক ইনভেন্টরি এবং অংশ পরিচালনা পরিচালনা এড়ান, যার ফলস্বরূপ কম ব্যয়ে ন্যূনতম বর্জ্য এবং উন্নত ফলাফল পাওয়া যায়eআমাদের কাছে শীর্ষস্থানীয় প্রযুক্তি, সরঞ্জাম এবং প্রক্রিয়াজাতকরণ ইউনিট রয়েছে যা সর্বোচ্চ মানের মান পূরণ করে।


মাশরাফি ভক্তদের জন্য বড় দুঃসংবাদ ! | BD Times365\nআপডেট : ২৮ ফেব্রুয়ারি, ২০১৬ ১৪:১৮\nক্রিকেট ভক্ত তথা মাশরাফি ভক্তদের জন্য বড় দুঃসংবাদই বটে । ‘জাতীয় দলের অধিনায়ক মাশরাফি বিন মুর্তজা ক্রিকেট ছেড়ে দিচ্ছেন’ । তবে সব ফরম্যাটের ক্রিকেট নয়। টি-টোয়েন্টি বিশ্বকাপের পর টি-টোয়েন্টি ক্রিকেটকে বিদায় জানাচ্ছেন মাশরাফি বিন মর্তুজা! লাল-সবুজ পতাকা গায়ে চড়িয়ে শুধু ওয়ানডে খেলবেন এটা এখন নিশ্চিত ।\nবিশ্ব টি-টোয়েন্টিতে বাংলাদেশের শেষ ম্যাচটিই হবে মাশরাফির শেষ আন্তর্জাতিক টি-টোয়েন্টি। আর ২০১৭ আইসিসি চ্যাম্পিয়নস ট্রফি দিয়ে আন্তর্জাতিক ক্যারিয়ারেরই ইতি টানার ইচ্ছা তাঁর।\nটেস্টতো খেলছেনই না তিনি অনেকদিন ধরে। এবার ক্রিকেটের সবচেয়ে সংক্ষিপ্ত ফরম্যাটের ক্রিকেট ছেড়ে দেওয়ার ঘোষণা আসছে মাশরাফির পক্ষ থেকে। ২০০১ সালে জাতীয় দলের জার্সি গায়ে দেওয়া মাশরাফি আসন্ন টি-টোয়েন্টি বিশ্বকাপ খেলেই অবসরে যাচ্ছেন’ সেটা এখন শুধু আনুষ্ঠানিক ঘোষণার ব্যাপার মাত্র ।\nবিষয়টি যেহেতু এখনো অফিশিয়াল ঘোষণা নয়, সেহেতু এখনই এ ব্যাপারে কোনো মন্তব্য করতে রাজি নন মাশরাফি। তবে আরব আমিরাতের বিপক্ষে ম্যাচের পর নিজে থেকেই বলেছেন, ‘আন্তর্জাতিক ক্রিকেটে আমি আর বেশি দিন নেই।’\nখোঁজ নিয়ে জানা গেছে এ সিদ্ধান্ত তাঁর গত পরশুই নেওয়া নয়। বিপিএলে কুমিল্লা ভিক্টোরিয়ানসের হয়ে শিরোপা জয়ের পরপরই জাতীয় দলের কোচ চন্দিকা হাতুরাসিংহে এবং প্রধান নির্বাচক ফারুক আহমেদকে জানিয়েছিলেন তিনি। তাঁদের পরামর্শে সিদ্ধান্ত পুনর্বিবেচনাও করেছিলেন, কিন্তু শেষমেশ অবসরের পুরনো সিদ্ধান্ত থেকে মাশরাফি পিছু হটছেন না বলেই খবর।\nবাংলাদেশের ক্রিকেটের সফলতা ও ব্যর্থতার রাজ সাক্ষী মাশরাফি বিন মুর্তজা। ২০০১ সালে ওয়ানডে ও টেস্টে জিম্বাবুয়ের বিপক্ষে অভিষেক হয় তার। বোলার ও অধিনায়ক হিসাবে বাংলাদেশের ক্রিকেটে তার অবদান মূল্যায়ন করার মত।\nপায়ে ৬টি অস্ত্রপাচারের পরও অদম্য মানসিকতার মাশরাফি খেলে গেছেন দেশের জার্সি গায়ে। অনেকে অনেক উপদেশ দিলেও কেউ কানে তোলেননি কোন উপদেশ। বরং নিজের উপর উচু বিশ্বাশ রেখে পরিশ্রম করে গেছেন। নিজেকে প্রস্তুত করেছেন খেলার উপযোগি করে।\nপাঁচ বছর আগের সেই মাশরাফি এখন বাংলাদেশ ক্রিকেট দলের ওয়ানডে ও টি-টোয়েন্টি ক্রিকেটের অধিনায়ক। গত দেড় বছর ধরে বাংলাদেশের ক্রিকেট তার হাত ধরেই বদলে গেছে। ক্রিকেটকে তিনি এই ক’বছর দুই হাত ভরে দিয়েছেন। ২০০১ সাল থেকে আঙুলের কড় গুনলে তা-ই হয়। প্রতিটা বছর, দিন-মাস-মুহূর্ত কত কী-ই না করেছেন মাশরাফি। কৈশোর পেরিয়ে তারুণ্য মাড়িয়ে মধ্য তিরিশে পা রাখার পথে প্রেম-বিয়ে-বাবা হওয়া, বাড়ি-গাড়ি কত্ত বিজ্ঞাপন এবং অখণ্ড আড্ডা—সে অর্থে আর দশজন ব্যস্ত মানুষের মতোই কেটেছে জীবন। তবে আর দশজন থেকে তাঁকে আলাদা করেছে ক্রিকেট। জাগতিক সব কর্মকাণ্ডের মাঝেও যে মাশরাফির মনজুড়ে ক্রিকেট। টেস্ট ক্রিকেট প্রথম পছন্দ, কিন্তু ওটা খেলেন না সেই ২০০৯ সাল থেকে, কখনো খেলাও হবে না সম্ভবত। ওয়ানডেটা যে সবচেয়ে উপভোগ করেন, সে তো পারফরম্যান্স গ্রাফই বলে। টি-টোয়েন্টির ভক্ত কখনোই নন, তবে এটাই এখনকার বাস্তবতা আর শেষমেশ ক্রিকেট বলে এটাও ‘গোগ্রাসে খাচ্ছেন’ তিনি। কিন্তু আর নয়, টিম ম্যানেজমেন্ট এবং ঘনিষ্ঠদের নাকি এমনটা জানিয়েও দিয়েছেন মাশরাফি। এ ফরম্যাট থেকে বিদায়ের জন্য ওয়ার্ল্ড টি-টোয়েন্টিতে বাংলাদেশের শেষ ম্যাচটিকে বেছেও নিয়েছেন তিনি। আর ২০১৭ আইসিসি চ্যাম্পিয়নস ট্রফি দিয়ে আন্তর্জাতিক ক্যারিয়ারেরই ইতি টানার ইচ্ছা তাঁর। তবে সে তো দূর ভবিষ্যতের ব্যাপার, আপাতত মাশরাফির বিদায় ভাবনায় আন্তর্জাতিক টি-টোয়েন্টি।\nসে ক্ষেত্রে ‘বিকল্প’ একটা প্রস্তাব পেতেও পারেন মাশরাফি। টি-টোয়েন্টি ছাড়লেও যেন দলের সঙ্গে ম্যানেজার কিংবা বোলিং কোচ হিসেবে থেকে যান তিনি। ড্রেসিংরুমে অধিনায়ক মাশরাফির অনুপস্থিতি পূরণের বিকল্প ব্যবস্থা আর কি!


কারিগরি শিক্ষা শেষে কর্মসংস্থানের সুযোগ নেই || প্রথম পাতা || জনকন্ঠ\nকারিগরি শিক্ষা শেষে কর্মসংস্থানের সুযোগ নেই\nতাদের জন্য সৃষ্টি করা হচ্ছে না উচ্চশিক্ষার সুযোগ\nবিভাষ বাড়ৈ ॥ কারিগরি ও বৃত্তিমূলক শিক্ষাকে দক্ষ জনশক্তি তৈরির সবচেয়ে গুরুত্বপূর্ণ খাত হিসেবে অভিহিত করা হচ্ছে বারবার। অথচ দেশে কারিগরি ডিপ্লোমাধারী লাখ লাখ শিক্ষার্থীর উচ্চ শিক্ষার কোন সুযোগই নেই। তাদের উচ্চ শিক্ষার সুযোগ দেয়ার বিষয়ে শিক্ষা মন্ত্রণালয়ের নির্দেশ দীর্ঘ পাঁচ বছরেও বাস্তবায়ন করেনি দেশের কোন প্রকৌশল ও প্রযুক্তি বিশ্ববিদ্যালয়। ফলে পুরোপুরি অনিশ্চিত হয়ে পড়েছে এ শিক্ষার্থীদের উচ্চ শিক্ষা গ্রহণের উদ্যোগ বাস্তবায়ন প্রক্রিয়া। এদিকে আশা জাগিয়ে সম্ভাবনাময় বিষয় হিসেবে ১০ বছর আগে বহু বিষয় চালু করা হলেও আজ পর্যন্ত তাদের জন্য সৃষ্টি করা হয়নি কর্মসংস্থানের কোন পদ। এ অবস্থায় একবার আশার আলো দেখলেও এখন চোখে রীতিমতো অন্ধকার দেখছেন পলিটেকনিক থেকে পাস করা ডিপ্লোমাধারীরা। দেশের কারিগরি শিক্ষার্থীদের অবস্থা সম্পর্কে খোঁজ নিতে গিয়ে বেরিয়ে এসেছে তাদের উচ্চ শিক্ষার সঙ্কটসহ নানা অবহেলার চিত্র। উচ্চ শিক্ষার সঙ্কট ও এর সমাধানের বিষয়ে শিক্ষা মন্ত্রণালয়ের সংশ্লিষ্ট কর্মকর্তারা হতাশা প্রকাশ করে বলছেন, পুরোপুরি অনিশ্চিত হয়ে পড়েছে সারাদেশের কারিগরি ডিপ্লোমাধারী শিক্ষার্থীদের উচ্চ শিক্ষা গ্রহণের উদ্যোগ বাস্তবায়ন প্রক্রিয়া। হাতে গোনা দু’একটি প্রতিষ্ঠান চার বছর মেয়াদী ডিপ্লোমাধারীদের ভর্তি পরীক্ষা নিয়ে বিএসসি ডিগ্রী গ্রহণের সুযোগ দিলেও তার আসনও সীমিত। ক্রেডিট সমন্বয়ের মাধ্যমে তাদের স্মাতক ও স্মাতকোত্তর ডিগ্রী প্রদান কার্যক্রম শুরু করতে দীর্ঘ প্রায় পাঁচ বছর আগে ২০১০ সালের ২০ ডিসেম্বর চিঠি দিলেও আজ পর্যন্ত তা কার্যকর করেনি বিশ্ববিদ্যালয়গুলো। এমনকি শিক্ষার্থীদের স্বার্থে উদ্যোগ কার্যকর করার বিষয়ে চিঠির কোন উত্তরও দেয়নি কোন বিশ্ববিদ্যালয় কর্তৃপক্ষ। এর আগে শিক্ষার্থীদের এ সঙ্কটের কথা চিন্তা করেই শিক্ষা মন্ত্রণালয়ের নির্দেশে এ বিষয়ে চূড়ান্ত সিদ্ধান্ত ও কৌশল বাস্তবায়নে গঠন করা হয়েছিল জাতীয় বিশেষজ্ঞ কমিটি। দীর্ঘ আলাপ-আলোচনা, পরীক্ষা-নিরীক্ষা করে কমিটি ডিপ্লোমাধারীদের উচ্চ শিক্ষা গ্রহণের সুযোগের পক্ষে মতো দেয়। যত দ্রুত সম্ভব কারিগরি শিক্ষার্থীদের উচ্চ শিক্ষা গ্রহণের প্রয়োজনীয় ব্যবস্থা নিতে সরকারের কাছে সুপারিশ করে ওই কমিটি। কমিটির সুপারিশ মেনে দ্রুত বিষয়টি চূড়ান্ত করেছিল শিক্ষা মন্ত্রণালয়। একই সঙ্গে অবিলম্বে বিষয়টি কার্যকর করার জন্য সকল প্রকৌশল ও প্রযুক্তি বিশ্ববিদ্যালয়কে ২০১০ সালের ২০ ডিসেম্বর চিঠিও দেয়া হয়। চিঠিতে বলা হয়, সুপারিশ বাস্তবায়ন কার্যক্রম শুরু করে অবিলম্বে শিক্ষা মন্ত্রণালয়কে এসব বিষয়ে অবহিত করতে হবে। কিন্তু বাস্তবতা হলো, চিঠি দেয়ার পর দীর্ঘ এক বছর চলে গেলেও কোন বিশ্ববিদ্যালয় নির্দেশ বাস্তবায়ন করেনি এমনকি মন্ত্রণালয়কে এ বিষয়ে কোন মতামতও পাঠায়নি।\nজানা গেছে, দেশে মধ্যম স্তরের কারিগরি শিক্ষার মধ্যে রয়েছে বহু ধরনের ডিপ্লোমা শিক্ষা। এর মধ্যে রয়েছে ডিপ্লোমা ইন ইঞ্জিনিয়ারিং, ডিপ্লোমা ইন এগ্রিকালচার, ডিপ্লোমা ইন মেরিন, ডিপ্লোমা ইন টেক্সটাইল, ডিপ্লোমা ইন ফরেস্ট্রি, ডিপ্লোমা ইন এনিম্যাল হেলথ এ্যান্ড প্রোডাক্টশন টেকনোলজি, ডিপ্লোমা ইন ভোকেশনাল এ্যাডুকেশন, ডিপ্লোমা ইন হেলথ টেকনোলজি ইত্যাদি। দেশে বর্তমানে কারিগরি শিক্ষা বোর্ডের আওতায় চার বছর মেয়াদী ডিপ্লোমা ডিগ্রী প্রদানকারী সরকারী বেসরকারী প্রতিষ্ঠান আছে ৪৮৭টি। শিক্ষার্থী আছে প্রায় তিন লাখ। এর মধ্যে সরকারী প্রতিষ্ঠানে এক লাখ। বেসরকারী প্রতিষ্ঠানে ২ লাখ শিক্ষার্থী আছে। প্রতিষ্ঠানের মধ্যে আছে ৪৯টি সরকারী ডিপ্লোমা ইন ইঞ্জিনিয়ারিং, ১৩টি কৃষি প্রশিক্ষক ইনস্টিটিউট, ছয়টি টেক্সটাইল ইনস্টিটিউট, একটি মেরিন্ ইঞ্জিনিয়ারিং, দুটি সার্ভে ইনস্টিটিউট এবং ৪০টি টেক্সটাইল ভোকেশনাল ইনস্টিটিউট। জনশক্তি ও কর্মসংস্থান ব্যুরোর অধীনে রয়েছে ৩৫টি টেকনিক্যাল ট্রেনিং সেন্টার। কারিগরি শিক্ষা অধিদফতরের অধীনে ৬৪টি টেকনিক্যাল স্কুল এ্যান্ড কলেজ রয়েছে। কিন্তু শিক্ষার্থী ও শিক্ষকদের বহু বছরের অভিযোগ, কারিগরি শিক্ষা গ্রহণের পর শিক্ষার্থীরা উচ্চতর ডিগ্রী লাভ করতে গিয়ে নানা সমস্যার সম্মুখীন হন।\nউচ্চশিক্ষা গ্রহণের ক্ষেত্রে কারিগরি শিক্ষায় উত্তীর্ণদের জন্য কোন দেশে কোন ব্যবস্থা নেই বললেই চলে। শিক্ষার্থীদের জন্য কেবল গাজীপুরে অবস্থিত ঢাকা ইউনিভার্সিটি অব ইঞ্জিনিয়ারিং এ্যান্ড টেকনোলজিতে (ডুয়েট) সুযোগ রয়েছে।\nএদিকে দেশের জন্য গুরুত্বপূর্ণ এই উদ্যোগ বাধাগ্রস্ত হওয়ায় হতাশ বিশেষজ্ঞরা। কারিগরি শিক্ষার এই দাবি বাস্তবায়ন আন্দোলনের সঙ্গে সব সময় ছিলেন বাংলাদেশ কারিগরি শিক্ষক সমিতি ফেডারেশনের সভাপতি ও শ্যামলী আইডিয়াল পলিটেকনিক ইনস্টিটিউটের অধ্যক্ষ এম এ সাত্তার। সার্বিক পরিস্থিতিতে হতাশা প্রকাশ করে তিনি জনকণ্ঠকে বলেন, বহু বছরের দাবি অনুযায়ী এই উদ্যোগ নিয়েছিল সরকার। কিন্তু বিশ্ববিদ্যালয় কর্তৃপক্ষের অসহোযোগিতায় আজও তা বাস্তবায়ন হয়নি। কোন বিশ্ববিদ্যালয় এটি বাস্তবায়ন করেনি আজ পর্যন্ত। বিষয়টিতে তিনি অবিলম্বে শিক্ষামন্ত্রীর হস্তক্ষেপ কামনা করেছেন।\nসরকারের উদ্যোগের পরেও বিশ্ববিদ্যালয়গুলোর এমন কর্মকা-ে ক্ষোভ ও হতাশা প্রকাশ করেছে বাংলাদেশ পলিটেকিনিক শিক্ষক সমিতির নেতৃবৃন্দ। সমিতির সাধারণ সম্পাদক ও ঢাকা পলিটেকনিক ইনস্টিটিউটের শিক্ষক নির্মল চন্দ্র সিকদার হতাশা প্রকাশ করে বলছিলেন, পাঁচ বছরেও কোন বিশ্ববিদ্যালয় সরকারের কাজ বাস্তবায়নে এগিয়ে না আসা দুঃখজনক। আমরা চাই অবিলম্বে দেশের স্বার্থে এ উদ্যোগ বাস্তবায়ন হোক। যাতে কারিগরি শিক্ষার প্রতি শিক্ষার্থীদের আগ্রহ আরও বাড়বে, এগিয়ে আসবে মেধাবীরা। তিনি ক্ষোভের সঙ্গে বলেন, আমরা পলিটেকনিক শিক্ষক সমিতির পক্ষ থেকে বহুবার বলেছি। ডিপ্লোমা ইঞ্জিনিয়ার্স ইনস্টিটিউশনের পক্ষ থেকেও সরকারকে বলা হয়েছে। কিন্তু আজও লাখ লাখ শিক্ষার্থীর স্বার্থের বিষয়টি বাস্তবায়ন না হওয়া দুঃখজনক।\nকেমন আছেন অত্যন্ত সম্ভাবনাময় সেই বিষয়ের শিক্ষার্থীরা? ॥ মন্ত্রণালয়সহ সংশ্লিষ্ট অধিদফতরের অবহেলা আর ব্যর্থতার কারণে নিজেদের ভবিষ্যত নিয়ে চোখে রীতিমতো অন্ধকার দেখছেন দেশের সরকারী পলিটেকনিক ইনস্টিটিউটের হাজার হাজার শিক্ষার্থী। ১০ পলিটেকনিকের এনভায়রনমেন্টাল ইঞ্জিনিয়ারিং বা পরিবেশ প্রকৌশল বিভাগের শিক্ষার্থীদের জন্য ১০ বছরেও সৃষ্টি করা হয়নি কর্মসংস্থানের কোন পদ। দু’একবার পদ সৃষ্টির উদ্যোগ নেয়া হলেও আজ পর্যন্ত কোন সুখবর নেই শিক্ষার্থীদের। বিশ্বব্যপী পরিবেশ রক্ষায় এ কোর্সের চাহিদা বৃদ্ধির সঙ্গে সঙ্গে এ প্রকৌশলীদের কাজের নতুন নতুন ক্ষেত্র তৈরি করা হচ্ছে। তবে দেশে ২০০৫ সালে কোর্স চালুর পর থেকে কেবল অবহেলায় দিন কাটছে শিক্ষার্থীদের। প্রতিবছর এ বিষয়ে শ’ শ’ দক্ষ প্রকৌশলী চার বছরের ডিগ্রী নিয়ে বের হচ্ছে, তবে কপালে জুটছে বেকারত্ব। যাদের নেই উচ্চ শিক্ষার কোন সুযোগও। এ অবস্থায় অত্যন্ত সম্ভাবনাময় এ বিষয় চালুর লক্ষ্যকে আজ প্রশ্নের মুখে দাঁড় করিয়েছে।\nশিক্ষক-শিক্ষার্থীসহ সংশ্লিষ্ট বিশেষজ্ঞরা সরকারগুলোর অবহেলায় হতাশা প্রকাশ করে বলছেন, দেশের ১০ পলিটেকনিট ইনস্টিটিউটে এনভায়রনমেন্টাল ইঞ্জিনিয়ারিং বা পরিবেশ প্রকৌশল বিভাগের প্রায় ৫ হাজার শিক্ষার্থীর জন্য সরকারী শিক্ষক আছেন মাত্র ৮ জন। একই সঙ্কট চলছে ইলেক্ট্রো মেডিক্যাল, মাইনিং বিষয়েও। এসব বিষয় পড়ালেখা করে শ’ শ’ শিক্ষার্থী বের হচ্ছে কিন্তু কর্মসংস্থানের কোন পদ সরকার সৃষ্টি করেনি। এমন সঙ্কট রেখে বছরের পর বছর ধরে কারিগরি শিক্ষার মতো প্রায়োগিক শিক্ষা প্রদান করা মানে হচ্ছে শিক্ষার নামে প্রহসন। রাষ্ট্রীয়ভাবে বছরের পর বছর গুরুত্বপূর্ণ খাত বলা হলেও এভাবে অবহেলার শিকার আর কতদিন? এ প্রশ্ন এখন সংশ্লিষ্ট সকলের। শিক্ষক-শিক্ষার্থীরা বলছেন, কারিগরি শিক্ষা নিয়ে যতটা আলোচনা হচ্ছে, এ শিক্ষাখাতে সরকারের পরিকল্পনা বাস্তবায়ন ততটাই পিছিয়ে রয়েছে। কারিগরি শিক্ষা নিয়ে যারা গবেষণা করছেন তারাও শঙ্কিত এই ভেবে যে, এ খাত নিয়ে কথা বেশি হলেও কাজ হচ্ছে কম। অবহেলার কারণে যেখানে আসার আগ্রহ হারিয়ে ফেলছে শিক্ষার্থীরা।\nশিক্ষা অর্জন করেও হতাশায় ভুগছেন পলিটেকনিটগুলোর এনভায়রনমেন্টাল ইঞ্জিনিয়ারিং, মাইনিং, ইলেক্ট্রো মেডিক্যালের মতো সম্ভাবনাময় বিষয়ের শিক্ষার্থীরা।\nশিক্ষার্থীদের দুর্ভাগ্যের কথা জানাতে গিয়ে ইনস্টিটিউশন অব ডিপ্লোমা ইঞ্জিনিয়ার্স বাংলাদেশের সাধারণ সম্পাদক শামসুর রহমান বলছিলেন, অত্যন্ত সম্ভাবনাময় এ বিষয় হচ্ছে এনভায়রনমেন্টাল ইঞ্জিনিয়ারিং। উন্নত বিশ্বের মতো দেশের পরিবেশের কথা ভেবে অনেক আশা নিয়ে এ বিভাগটি খোলা হয়েছিল। বিশ্বব্যাপী পরিবেশকে ক্ষতিকর দিক থেকে রক্ষায় এ কোর্সের চাহিদা বৃদ্ধির সঙ্গে সঙ্গে এ প্রকৌশলীদের কাজের নতুন নতুন ক্ষেত্র তৈরি করা হচ্ছে। আমাদেরও সে আশাই ছিল। কিন্তু আজ কোর্স চালুর পরও কেবল অবহেলায় দিন গুণছে আমাদের শিক্ষার্থীরা।\nতিনি বলেন, বহুবার কাজের সুযোগ সৃষ্টির জন্য শিক্ষা মন্ত্রণালয়, জনপ্রশাসন মন্ত্রণালয়ের সহায়তা চেয়েছি। তবে আজও ভাল ফল পাইনি। তিনি জানান, উন্নত বিশ্বের মতো আমাদের এ বিভাগের শিক্ষার্থীরাও তদের কারিকুলামে পাচ্ছে পরিবেশের জন্য অত্যন্ত প্রয়োজনীয় বিষয় জ্ঞানার্জনের সুযোগ। ওয়াসা, বর্জ্য পরিশোধনাগার (ইটিপি), দুর্যোগ ব্যবস্থাপনাসহ আধুনিক জীবনযাপনে প্রায় প্রতিটি ক্ষেত্রে এনভায়রনমেন্টাল ইঞ্জিনিয়ারিং বিভাগের জ্ঞান এখন প্রয়োজনীয় হয়ে উঠেছে। কিন্তু এত বছর হয়ে গেলেও আজ পর্যন্ত নতুন একটি চাকরির পদ তাদের জন্য সৃষ্টি করা হয়নি। এর ফলে এ শিক্ষায় আসা হাজার হাজার শিক্ষার্থী ও তার পরিবার আজ হতাশায় নিমজ্জিত।


নোবিপ্রবির অন্যতম সেরা 'অণুজীববিজ্ঞান' বিভাগের পরিচিত - EDUICON - Edu Icon\nএবার সমন্বিত ভর্তি পরীক্ষা হচ্ছে কৃষি বিশ্ববিদ্যালয়গুলোতে দুধ-দুগ্ধজাত পণ্যের মান নির্ণয়ে বাকৃবিতে টাস্কফোর্স বন্যার কারনে কারিগরি বোর্ডের ৩ পরীক্ষা স্থগিত উচ্চ শিক্ষায় এবারই গুচ্ছ ভর্তি পরীক্ষার আশা শিক্ষামন্ত্রীর বাংলাদেশী শিক্ষার্থীদের জন্য বৃত্তিসহ নানা সুযোগ নিয়ে ভারতীয় শিক্ষামেলা ইউরোপে উচ্চ শিক্ষায় আগ্রহীদের জন্য বিশেষ সুযোগ একসাথে এইচএসসি পাস মা ও মেয়ের এইচএসসির ফল পুনঃনিরীক্ষণের আবেদন শুরু ১৮ জুলাই এইচএসসি'র ফল: পাসের হারে এগিয়ে কুমিল্লা বোর্ড; ইংরেজিতে বাজিমাত ১৪ জন গণমাধ্যমকর্মীকে সম্মাননা দেবে সাউথইস্ট বিশ্ববিদ্যালয় For Advertisement Call Us @ 09666 911 528 or 01911 640 084 শিক্ষা সংক্রান্ত বিষয়ে সহযোগিতা নিতে ও এডু আইকন ফোরামে যুক্ত হতে ক্লিক করুন Career Opportunity at Edu Icon: Apply Online চায়নায় স্নাতকোত্তর লেভেল এ সম্পূর্ণ বৃত্তিতে পড়াশুনা করতে যোগাযোগ করুন: ০১৬৮১-৩০০৪০০ | ০১৭১১১০৯ ভর্তি সংক্রান্ত আপডেট খবরাখবর এর নোটিফিকেশন পেতে ক্লিক করুন চার বছর মেয়াদি ডিপ্লোমা কোর্সে Daffodil Polytechnic-Dhaka -তে ভর্তি চলছে All trademarks and logos are property of their respective owners. This site is not associated with any of the businesses listed, unless specifically noted.\nনোবিপ্রবির অন্যতম সেরা 'অণুজীববিজ্ঞান' বিভাগের পরিচিত\nOnline Desk | September 13, 2018\n২০১৮-১৯ শিক্ষাবর্ষে নোয়াখালী বিজ্ঞান ও প্রযুক্তি বিশ্ববিদ্যালয়ে (নোবিপ্রবি) প্রথম বর্ষে ৬টি ইউনিটে ভর্তি পরীক্ষার আবেদন শেষ হচ্ছে আগামী ১৫ সেপ্টেম্বর (শনিবার)। এই বিশ্ববিদ্যালয়ের অন্যতম সেরা বিভাগ হিসাবে খ্যাত ‘অণুজীববিজ্ঞান’।\nআগামী ২৬ অক্টোবর (শুক্রবার) ‘বি’ ইউনিটের অধীন এ বিভাগের ভর্তি পরীক্ষা অনুষ্ঠিত হবে। আজ আমরা নোবিপ্রোবির এ বিভাগের পরিচিতি ও ইতিহাস শিক্ষার্থীদের জন্য এখানে তুলে ধরছি।\nসেরাদের সেরা হওয়ার প্রত্যয়ে ২০১০ সালের বিশ্ববিদ্যালয়ের পঞ্চম বিভাগ হিসেবে যাত্রা শুরু করে অণুজীববিজ্ঞান বিভাগ। যাত্রার শুরুতে মাত্র একজন শিক্ষক ও ২৯ জন শিক্ষার্থী নোয়াখালী বিজ্ঞান ও প্রযুক্তি কলেজে (নোবিপ্রবি) অণুজীববিজ্ঞান বিভাগের কার্যক্রম শুরু হয়।\n২০০৬ সালে নোয়াখালী বিজ্ঞান ও প্রযুক্তি বিশ্ববিদ্যালয়ের শিক্ষা কার্যক্রম শুরুর ৪ বছর পর ২০১০ সালের ৪ জুলাই এ বিভাগের যাত্রা শুরু। বর্তমানে এ বিভাগে বিভিন্ন ব্যাচে ২৫০ শিক্ষার্থী অধ্যায়ন করছে।\nপ্রতিষ্ঠার আট বছরে নানা চড়াই, উৎরাই পেরিয়ে “অণুজীববিজ্ঞান” নোবিপ্রবির এখন সেরা এবং স্বয়ংসম্পুর্ণ বিভাগ। শিক্ষক-শিক্ষার্থী, কর্মকর্তা-কর্মচারী সকলের কাছে অণুজীববিজ্ঞান শুধুমাত্র একটি বিভাগই নয়, তাদের সবার কাছে এটি একটি পরিবার। আর পরিবারের সব সদস্যই যেন পারস্পরিক আত্মিক বন্ধনে আবদ্ধ। নোবিপ্রবির ‘অণুজীববিজ্ঞান’ পরিবারের সকল সদস্যের বিশ্বাস, “শিক্ষক-শিক্ষার্থী ও সকলের আন্তরিক চেষ্টায় সেরাদের সেরা হওয়া এখন সময়ের ব্যাপার”\nপড়াশুনার পাশাপাশি অণুজীববিজ্ঞান পরিবার। বিশ্ববিদ্যালয়ের সকল অনুষ্ঠানে স্বতঃস্ফূর্তভাবে অবদান রয়েছে। বর্তমানে ‘অণুজীববিজ্ঞান’ বিভাগে বেশ কয়েকটি ক্লাব। এর মধ্যে উল্লেখযোগ্য হচ্ছে: বায়ো ইনফরমেটিক্স, মাইক্রো বিট ও মাইক্রোবায়োলজি ব্লাড ডোনেশন ক্লাব।\n‘মাইক্রো বিট’ ও ‘বায়ো ইনফরমেটিক্স’ ক্লাব শিক্ষার্থীদের উচ্চতর পড়াশোনা ও গবেষণার ক্ষেত্রে নতুন দিগন্তের সূচনা করেছে। আর ‘মাইক্রোবায়োলজি ব্লাড ডোনেশন ক্লাব’ বিশ্ববিদ্যালয়ের গন্ডি পেরিয়ে নোয়াখালী অঞ্চলে রক্তদানের ক্ষেত্রে অগ্রণী ভূমিকা পালন করছে।\nবিশ্ববিদ্যালয়ের বিনোদন ও সাংস্কৃতিক কর্মকান্ডের এখন নেতৃত্বে থাকে এ বিভাগ। স্বাধীনতা দিবস, বিজয় দিবসসহ বিশ্ববিদ্যালয়ের নানা দিবস, নববর্ষ, বিভিন্ন সামাজিক ও সাংস্কৃতিক অনুষ্ঠানে এ বিভাগের শিক্ষার্থীদের অনন্য কৃতিত্ব রয়েছে।\nশুধু বিশ্ববিদ্যালয়ের বিনোদনের অংশ নয়, খেলার মাঠেও অণুজীববিজ্ঞান পরিবারের সাফল্য অন্যতম। নোবিপ্রবিতে প্রতিবছর ইনডোর গেমসের আয়োজনও এই ‘অণুজীববিজ্ঞান’ পরিবারই করে থাকে। এছাড়া ‘ডিরেক্টর সাহেব’ হিসেবে খ্যাত বিশ্ববিদ্যালয়ের ফিল্ম ইন্ড্রাস্ট্রির পরিচিত মুখও এ অণুজীববিজ্ঞান পরিবারেরই সদস্য!\nAccount Benefitএসব ছাড়াও শিক্ষা সফরের ক্ষেত্রে অন্য যেকোনো বিভাগের চেয়ে অণুজীববিজ্ঞান বিভাগ অনন্য! কেননা অণুজীববিজ্ঞান বিভাগের সকল ব্যাচ একসাথে শিক্ষাসফরে যাওয়ায় আনন্দটাও বেশি।\nনোবিপ্রবির ‘অণুজীবজ্ঞান বিভাগ’ নিয়ে বিভাগীয় সভাপতি ড. ফিরোজ আহমেদের সাথে কথা বলে জানা যায়, বর্তমানে এ বিভাগে গবেষণার সুযোগ-সুবিধা খুবই সীমিত। এখন অণুজীববিজ্ঞান বিভাগে একটি ল্যাবরেটরি রয়েছে। তবে আগামী ডিসেম্বরের মধ্যেই অণুজীববিজ্ঞান বিভাগ আরও একটি অত্যাধুনিক ল্যাবরেটরির কার্যক্রম করবে। এরমধ্যেই এর সব প্রস্তুতি নেয়া হয়েছ।\nতিনি আরও বলেন, উপকূলীয় অঞ্চলের এ বিশ্ববিদ্যালয়ে অণুজীববিজ্ঞান বিভাগ বিশেষ ধরণের কাজ করবে। উপকূলীয় অঞ্চলের লবণ পানির বিভিন্ন ব্যাকটেরিয়া সংগ্রহের মাধ্যমে এ বিষয়ে উচ্চতর গবেষণায় কাজ করবে নোবিপ্রবির ‘অণুজীববিজ্ঞান’ বিভাগ।\nড. ফিরোজ আহমেদ বলেন, ‘অণুজীববিজ্ঞান বিভাগ শুধুমাত্র নোবিপ্রবিই নয়, বাংলাদেশের অন্যতম সেরা হিসেবে একটা বিভাগ হিসেবে গড়ে ওঠবে’। নোবিপ্রবির অণুজীববিজ্ঞান পরিবারের আন্তরিক চেষ্টায় একসময় সেরাদের সেরা হবে এ বিভাগ।\n২০১৮-১৯ শিক্ষাবর্ষে ‘বি’ ইউনিটের অধীন অণুজীববিজ্ঞান বিভাগে ভর্তির জন্য শিক্ষার্থীদের ২০১৭ অথবা ‘১৮ সালের এইচএসসি বা সমমান পরীক্ষায় বিজ্ঞান বিভাগ থেকে ন্যুনতম জিপিএ ৩.০০ সহ এসএসসি ও এইচএসসি পর্যায়ে মোট ৬.৫০ পেয়ে উত্তীর্ণ হতে হবে। ভর্তির আবেদন ফি: ৮০০ টাকা।\nআগামী ২৬ অক্টোবর বেলা ৩টায় ভর্তি পরীক্ষা অনুষ্ঠিত হবে।\nভর্তি পরীক্ষার বিজ্ঞপ্তিটি এখানে দেখুন...\nবিনামূল্যে টোয়েক পরীক্ষা দিল ৩২ তরুণ\n২য় বর্ষ ডিগ্রি পাস ও সার্টিফিকেট কোর্সের স্থগিত পরীক্ষার নতুন সময়সূচি


রেহাই পায়নি অষ্টমী | আমাদের সময়.কম – AmaderShomoy.com\n রেহাই পায়নি অষ্টমী\nপ্রকাশের সময় : April 18, 2020, 1:21 am\nআপডেট সময় : April 18, 2020 at 3:35 am\nইত্তেফাক :  নবম শ্রেণির স্কুলছাত্রী কুমারী অষ্টমী। প্রায় দেড় বছর হলো সহ্য করছিল উত্যক্তের যন্ত্রণা। গত বছরের ১১ নভেম্বর সহপাঠী গোলাম মোস্তফা ও তার সহযোগীরা অপহরণও করেছিল। ওই দিনই পুলিশ উদ্ধারের পর জেলও খাটে গোলাম মোস্তফা। কিন্তু রেহাই দেয়নি। জেল থেকে বেরিয়ে আবারও উত্যক্ত করতে শুরু করে। শেষমেষ আর সহ্য করতে পারেনি অষ্টমী। বেছে নেয় আত্মঘাতি পথ।\n রাজশাহীর মোহনপুরের ঘাসিগ্রামের নবম শ্রেণির ছাত্রী ছিল কুমারী অষ্টমী। বাবা নিমাই সরকার।\n জানা যায়, রাজশাহীর মোহনপুরে শিক্ষকের সহযোগিতায় প্রতিনিয়ত সহপাঠীর উত্ত্যক্তের শিকার কুমারী অষ্টমী গলায় ফাঁস দিয়ে আত্মহত্যা করেছে। গত বৃহস্পতিবার (১৬ এপ্রিল) নিজ শোবার ঘরে থেকে পুলিশ লাশ উদ্ধার করে ময়নাতদন্তের জন্য মর্গে পাঠায়। এ ঘটনায় স্কুলছাত্রীর বড় ভাই উত্ত্যক্তকারী সহপাঠী ও সহযোগী স্কুল শিক্ষকসহ সাতজনের বিরুদ্ধে মোহনপুর থানায় মামলা করেছেন। খবর পেয়ে পুলিশের ঊর্ধ্বতন কর্মকর্তারা ঘটনাস্থল পরিদর্শন করেছেন।\n পাকিস্তান জুড়ে করোনার থাবা; আক্রান্ত ৫৩১, নিহত ৩, সুস্থ ৫ ≣ প্রবাসীরা ততোটুকু দোষী, যতোটুকু আমরা সবাই, আমরা কি জনসমাগমের নিয়ম মানি? আমরা কি করোনার স্বাস্থ্যবিধি মানি? ≣ এই সময়ের বীর যোদ্ধা, কুয়েত মৈত্রী হাসপাতালের এক নারী চিকিৎসক\n পুলিশ চারজন আসামিকে গ্রেফতর করেছে। এরা হলো- ওই স্কুলছাত্রীর শিক্ষক শরিরত আলী (৪০), ঘাসিগ্রামের দুলাল হোসেন (৪৫), তার স্ত্রী রুবিনা বেগম (৩৫) ও ইউপি সদস্য ওমর আলী (৪৬)।\n পুলিশ জানায়, ওই স্কুলছাত্রীকে সহপাঠী ও পাশের গ্রামের আফজাল হোসেনের ছেলে গোলাম মোস্তফা প্রায় দেড় বছর ধরে উত্যক্ত করে আসছিল। গতবছর ১১ নভেম্বর প্রাইভেট পড়তে যাওয়ার সময় গোলাম মোস্তফা ও সহযোগীরা অষ্টমীকে অপরহণ করেছিল। খবর পেয়ে ওইদিনই পুলিশ অষ্টমীকে উদ্ধার ও অপহরণকারী গোলাম মোস্তফাকে গ্রেফতার করে কারাগারে পাঠায়। কিন্তু জামিনে বেরিয়ে আবারও তাকে উত্যক্ত করতে শুরু করে। তাকে সরাসরি সহায়তা করতেন ঘাসিগ্রাম স্কুলের সহকারী শিক্ষক শরিরত আলী। উত্যক্তে অতিষ্ট হয়ে ওই স্কুলছাত্রী আত্মহত্যা করে।\n মোহনপুর থানার অফিসার ইনচার্জ মোস্তাক আহম্মেদ জানান, মামলার অপর তিন আসামিকে গ্রেফতারে পুলিশি অভিযান চলছে।


সুশান্তকে ভুলে ভিকির গলায় মালা! রইল অঙ্কিতা লোখান্ডের কোটিপতি বর ভিকির সম্পত্তির পরিমাণ Ankita Lokhande husband Vicky Jain net worth\nসুশান্তকে ভুলে ভিকির গলায় মালা! রইল অঙ্কিতা লোখান্ডের কোটিপতি বর ভিকির সম্পত্তির পরিমাণ\nহিন্দি টেলি দুনিয়ার পরিচিত নাম অঙ্কিতা লোখান্ডে (Ankita Lokhande)। ‘পবিত্র রিশ্তা’ ধারাবাহিকে অর্চনার চরিত্রে তাঁর অভিনয় এখনও দর্শক মনে গেঁথে রয়েছে। সুশান্ত সিং রাজপুতের সঙ্গে তাঁর প্রেম হোক বা কঙ্গনার ছবিতে অভিনয়ের মাধ্যমে বলিউড অভিষেক- অঙ্কিতা সবসময় সংবাদমাধ্যমের শিরোনামে থেকেছেন। গত বছর দীর্ঘ দিনের প্রেমিক ভিকি জৈনের সঙ্গে বিয়ের সময়ও গণমাধ্যমের চর্চার কেন্দ্রে চলে এসেছিলেন তিনি।\nটেলিভশন দুনিয়ার নামকরা অভিনেত্রী অঙ্কিতা বলিউডে ‘মণিকর্নিকা দ্য ক্যুইন অফ ঝাঁসি’, ‘বাঘী ৩’এর মতো ছবিতে অভিনয় করেছেন। সম্প্রতি একটি রিয়্যালিটি শো’তে স্বামী ভিকির সঙ্গে অংশগ্রহণ করেছিলেন অঙ্কিতা। ছোট পর্দার অর্চনার ব্যাপারে অনুরাগীরা অনেক কিছুই জানেন, কিন্তু তাঁর স্বামীর বিষয়ে খুব বেশি তথ্য কিন্তু অনুরাগীদের কাছে নেই। সুশান্ত সিং রাজপুতের সঙ্গে প্রেম ভাঙার পর ভিকিকে মন দেন অঙ্কিতা। তাঁর স্বামী বিনোদন দুনিয়ার মানুষ নন। ভিকি (Vicky Jain) একজন ব্যবসায়ী।\n২০২১ সালে দীর্ঘ দিনের প্রেমিক ভিকির সঙ্গে সাত পাক ঘোরেন অঙ্কিতা। রায়পুর নিবাসী ভিকির জন্ম এক ব্যবসায়ী পরিবারে। তাঁর মা এবং বাবা দুজনেই ব্যবসার দুনিয়ার সঙ্গে জড়িত। ভিকি ‘মহাবীর ইন্সপায়ার গ্রুপ’ নামক বহুজাতিক সংস্থার মালিক।\nপাশাপাশি বিভিন্ন সংবাদমাধ্যমের প্রতিবেদন থেকে জানা যায়, PIT কোল নামের একটি সংস্থার মালিক অঙ্কিতার স্বামী। সেই সংস্থার মূল্য নাকি ১০০ কোটিরও বেশি। শুধুমাত্র ব্যবসাই নয়, ক্রীড়াপ্রেমী হিসেবে পরিচিত ভিকির একটি ক্রিকেট দলও রয়েছে। বিসিএল’এ অংশগ্রহণকারী ‘মুম্বই টাইগার্স’ দলের মালিক তিনি।\nঅঙ্কিতার সঙ্গে বিয়ের আগে, ২০১৯ সালে আরব সাগরের তীরে ৮ কামরার একটি বিলাসবহুল বাড়ি কিনেছিলেন কোটিপতি এই ব্যবসায়ী। সম্প্রতি নতুন বাড়িতে প্রবেশ করেছেন এই দম্পতি। অঙ্কিতার সামাজিক মাধ্যমের সৌজন্যে সেই বাড়ির দর্শন হয়ে গিয়েছে অনুরাগীদের।\nবিভিন্ন সংবাদমাধ্যমে প্রকাশিত রিপোর্ট থেকে জানা যায়, অঙ্কিতার স্বামীর নেট ওয়ার্থ (Vicky Jain Net Worth) ৪০ কোটি টাকা। এছাড়াও তাঁর বিলাসবহুল বাড়িটির মূল্য কয়েক কোটি টাকা বলে শোনা যায়। পাশাপাশি এই তারকা দম্পতির বাড়ির গ্যারাজে সাজানো রয়েছে একাধিক দামি গাড়ি।\nশয়তানকে শিক্ষা দিতে রাম নয় দরকার রাবণের! রামনবমীতে খলনায়কের ভূমিকায় প্রকাশ্যে জিৎ


ডেঙ্গুতে জবি শিক্ষার্থীর মৃত্যু | MISSION 71\nহোমপেজ ক্যাম্পাস ডেঙ্গুতে জবি শিক্ষার্থীর মৃত্যু\nডেঙ্গু জ্বরে আক্রান্ত হয়ে জগন্নাথ বিশ্ববিদ্যালয়ের (জবি) বাংলা বিভাগের ২০১৬-১৭ সেশনের শিক্ষার্থী আল-আমিন লেবু মারা গেছেন। বৃহস্পতিবার ভোরে রাজধানীর মিরপুরে নিজ মেসে তিনি মারা যান। তার গ্রামের বাড়ি বগুড়ার নন্দীগ্রাম উপজেলার ভাটরা ইউনিয়নের রঞ্জন তেঘর গ্রামে।\nবিষয়টি নিশ্চিত করে আল-আমিনের সহপাঠী বাংলা বিভাগের শিক্ষার্থী মো. তানভীর ইসলাম বলেন, ডেঙ্গু জ্বরে আক্রান্ত হয়ে আল-আমিন মারা গেছেন। আমরা একই রুমে থাকতাম। কয়েকদিন ধরে আমি বাড়িতে আছি। বুধবার আল-আমিন ফেসবুকে পোস্ট দিয়েছিল জ্বর ১০৪ ডিগ্রি, ঠান্ডা, কাশি। সবার দোয়া কামনা করছি।\nসেই পোস্ট দেখে আমি ফোন করে ডাক্তার দেখাতে বলি। বাসার সামনেই ডা. আজমল হাসপাতাল। বৃহস্পতিবার ভোরে অবস্থার অবনতি হলে রুমের অন্যরা তাকে ওই হাসপাতালে নেওয়ার ব্যবস্থা করে। কিন্তু হাসপাতালে নেওয়ার আগেই সে মারা যায় বলে জানান তিনি।\nআল-আমিনের চাচা আবু সাঈদ বলেন, ডেঙ্গু জ্বরে মারা গেছেন আমার ভাতিজা। বুধবার রাত ৩টার দিকে আল-আমিন মোবাইল ফোনে তার বাবাকে জ্বরের কথা বলেন। তিনি চিকিৎসার জন্য বাবার কাছে কিছু টাকাও চান। বাবা শামছুর রহমান বৃহস্পতিবার সকালে টাকা পাঠাতে চেয়েছিলেন। কিন্তু বাবার টাকা পাঠানোর আগেই মারা গেলেন আল-আমিন। বাবার সাথে এটাই ছিল তার শেষ কথা।\nপূর্ববর্তী নিবন্ধ‘ইরানকে কখনো পরমাণু অস্ত্র বানাতে দেবে না যুক্তরাষ্ট্র’\nপরবর্তী নিবন্ধইসরায়েলের হাতে গৃহবন্দী সেই ফিলিস্তিনি নারীর সন্তান প্রসব


টাকা পাচারে জড়িত কোম্পানির তালিকা হচ্ছে : এনবিআর চেয়ারম্যান – এখন সময়\nজাতীয় রাজস্ব বোর্ডের(এনবিআর) চেয়ারম্যান মো. নজিবুর রহমান বলেছেন, টাকা পাচারে জড়িত কোম্পানিগুলোর তালিকা করা হচ্ছে। এছাড়া দেশের বাইরে অর্থপাচারের পাশাপাশি বিদেশ থেকে যেনো অবৈধ উপায়ে অর্থ দেশে প্রবেশ করতে না পারে সে বিষয়ে প্রতিষ্ঠানটি নজরদারি বৃদ্ধি করেছে।\nআজ সকালে রাজধানীর ইনস্টিটিউশন অব ডিপ্লোমা ইঞ্জিনিয়ার্স ভবনে (আইডিইবি) বাণিজ্যভিত্তিক অর্থপাচার প্রতিরোধমূলক কর্মশালার উদ্বোধন অনুষ্ঠানে এ কথা বলেন তিনি।\nকর্মশালায় শুল্ক ও গোয়েন্দার ৫০ কর্মকর্তা অংশ নেন।\nএনবিআর চেয়ারম্যান আরো বলেন, ‘আমরা দেশের বাইরে অর্থপাচারের বিষয়ে নজরদারির পাশাপাশি বিদেশ থেকে অবৈধ উপায়ে অর্থ যেনো দেশে প্রবেশ করতে না পারে সে বিষয়ে লক্ষ্য রাখছি। কারণ ওই অর্থ দিয়ে অপরাধীচক্র দেশে নানা অপরাধমূলক কর্মকাণ্ড পরিচালনা করে থাকে।’\nতিনি বলেন, ‘উন্নত ও বড় দেশগুলোতে অর্থপাচারের বিরুদ্ধে আমাদের তৎপরতা আরো বৃদ্ধি করা প্রয়োজন। কারণ অনেক দেশেই ওই অর্থ বিনিয়োগে কোনো বাধা দেয় না।’\nবিদেশে অর্থপাচারে প্রসঙ্গে নজিবুর রহমান আরো বলেন, ‘অপরাধীরা নতুন নতুন কৌশলে কর্মকাণ্ড করে থাকে। তাই আমাদের কর্মকর্তাদের জন্য এ ধরণের কর্মশালাসহ বিভিন্ন ট্রেনিংয়ের ব্যবস্থা করা উচিত। এর পাশাপাশি অন্যান্য সংস্থাগুলোর সহযোগিতা প্রয়োজন।’\nএনবিআর চেয়ারম্যান বলেন, অর্থপাচারের বিষয়টি এনবিআর অধিক গুরুত্ব দিয়ে দেখছে, আলাদা সেল গঠন করা হয়েছে। এর পাশাপাশি গবেষণাগার করা হয়েছে। এর আগে শুধু আয়কর শাখা অর্থপাচারের বিষয়টি দেখত। এখন এনবিআরের সকল শাখা এ বিষয়ে সক্রিয় আছে।\nতিনি বলেন, এক সময় যে সকল ব্যবসায়ী প্রতিষ্ঠান কর ফাঁকি দিত তাদের স্মার্টনেস বেশি ছিল। এনবিআরের তৎপরতার কারণে এখন তারা অনেকেই আতঙ্কে আছেন। তবে খারাপ ব্যবসায়ীর চেয়ে ভাল ব্যবসায়ীর সংখ্যা অনেক বেশি। এর সংখ্যা দিন দিন বাড়ছে।\nএক প্রশ্নের উত্তরে শুল্ক গোয়েন্দার মহাপরিচালক ড. মইনুল খান বলেন, গ্লোবাল ফাইন্যান্সিয়াল ইন্টেগ্রিটি (জিএফআই) প্রতিবেদন অনুসারে ২০১৩ সালে বাংলাদেশ থেকে ৭ দশমিক ৬ বিলিয়ন বা ৭৬ হাজার কোটি টাকা পাচার হয়েছে, যা অত্যন্ত উদ্বেগজনক। যেখানে বাংলাদেশের মোট বাজেট হয় প্রায় ৩ লাখ কোটি টাকা।\nতিনি বলেন, ‘বিদেশ থেকে অবৈধভাবে যে মুদ্রা আসে, তা অত্যন্ত কুৎসিত খাতে ব্যবহার করা হয় এবং সেটি দেশের বিভিন্ন অর্থনৈতিক কর্মকাণ্ডে প্রবেশ করে। আমাদের এ বিষয়ে নজরদারি বৃদ্ধি করতে হবে। চট্টগ্রামে যে কোকেন আটক করা হয়েছে, সেখানে আন্তর্জাতিক মুদ্রা পাচারকারীদের যোগসাজশ পাওয়া গেছে।\nযাত্রীর পেটে ৩৫ লাখ টাকার সোনা\nমাত্র ৫ ফুট!\nপাহাড়ে জঙ্গিক্যাম্প, অস্ত্রসহ ৫ জঙ্গিকে আটক করেছে র‍্যাব


টেরই পেলাম না যে ভোট হয়ে যাচ্ছে: কামাল - Starmail24Latest Bangla News Online From Starmail24 টেরই পেলাম না যে ভোট হয়ে যাচ্ছে: কামাল - Starmail24\nপ্রকাশিত: 20/06/2019 19:38:19| আপডেট:\n৩০ ডিসেম্বর ‘ভোট হয়নি’ দাবি করে নতুন নির্বাচনের পথ বের করতে সরকারকে ‘জাতীয় সংলাপ’ ডাকার আহ্বান জানিয়েছেন জাতীয় ঐক্যফ্রন্টের শীর্ষনেতা কামাল হোসেন। একাদশ সংসদ নির্বাচনের ফল প্রত্যাখ্যান করে পুনর্নির্বাচনের দাবি তোলার এক সপ্তাহ পর বৃহস্পতিবার ঢাকায় নিজের দল গণফোরামের এক আলোচনা অনুষ্ঠানে বক্তব্যে এই আহ্বান জানান তিনি।\nকামাল সরকারের উদ্দেশে বলেন, ৩০ ডিসেম্বর যেটা হয়েছে, এটাকে কি অবাধ নির্বাচন হয়েছে কেউ বলবে? আসুন বছরের প্রথম দিকেই সঙ্কট সৃষ্টি না করে সবার সঙ্গে জাতীয় সংলাপ করুন।সংলাপের মধ্য দিয়ে সিদ্ধান্তগুলো নেওয়া হোক, কীভাবে আমরা সংবিধানকে মেনে নির্বাচন করে নির্বাচিত সংসদ ও সরকার গঠন করব।\nভোট নিয়ে কামাল বলেন, আমি ভাবতে পারিনি ৩০ ডিসেম্বরের যে ঘটনা, সেটা ৪৮ বছরের পরে এটা দেখতে হচ্ছে। আমি তো সরলভাবে বলেছিলাম, ভাই সকালে সকালে গিয়ে ভোট দেবেন। টেলিভিশন বলছে, কামাল হোসেন বুঝতে পারছেন না ঘটনা তো রাতেই ঘটে গেছে। ২৯ তারিখ রাতেই।\nকামাল বলেন, যেভাবে হল আমরা কেউ টেরও পেলাম না যে আমাদের ভোট হয়ে যাচ্ছে। এটা কেন এভাবে করতে হবে? এরকম অস্বাভাবিক কাজ কেন হচ্ছে? এর থেকে ঘোষণা দিয়ে দেন- থার্ড টার্মের জন্য একজন প্রধানমন্ত্রী হয়ে গেছেন, তিনশ সদস্য সাংসদ হয়ে গেছেন। এটা খেলা না কি? ১৭ কোটি মানুষকে নিয়ে কি খেলা করা যায়? রাষ্ট্র নিয়ে এভাবে খেলা করা চলে না। যারা এসব করছে, তারা না বুঝে করছে। আমি মনে করি, মানসিকভাবে ভারসাম্য না হারালে কেউ এসব করতে পারে না।\nকামাল বলেন, নির্বাচনে সরাসরি মানুষ ভোট দেবে, ফলাফল হবে। এটা অন্য কোনো কায়দায় নিলে তা দেশে স্থিতিশীলতা আনে না, বৈধতাও আনে না। এই ধরনের চালাকির অনুষ্ঠান, বঙ্গবন্ধু বলতেন রাজ চালাকি। আমরা রাজনীতি থেকে সরে যাচ্ছি রাজ চালাকিতে। আমি বলব, ৩০ ডিসেম্বর যে নির্বাচন হয়েছে, সেটা রাজ চালাকির একটা সুন্দর উদাহরণ। আমরা বলব, রাজ চালাকি থেকে বিরত থাকুন, জনগণের সামনে সব কিছু তুলে ধরুন। সংবিধান অনুযায়ী, আলাপ-আলোচনা করে যা করার করুন।\nজাতির জনক বঙ্গবন্ধুর স্বদেশ প্রত্যাবর্তন দিবসে ঢাকা রিপোর্টার্স ইউনিটিতে এই আলোচনা সভা হয়। এক সময়ের আওয়ামী লীগ নেতা কামাল বঙ্গবন্ধুর দূরদর্শীমূলক বিভিন্ন সিদ্ধান্তের কথা তুলে ধরেন।\nসভায় জেএসডির সভাপতি আ স ম আবদুর রব বলেন, আওয়ামী লীগ ও বঙ্গবন্ধু শেখ মুজিব এক বিষয় নয়। বঙ্গবন্ধু ও স্বাধীনতা সমর্থক, এটাকে বাদ দিয়ে আরেকটা উপলব্ধি করা যাবে না। তিনিই দেশের স্থপতি।\nবর্তমান অবস্থা তুলে ধরে তিনি বলেন, আজকে ৩০ ডিসেম্বর অতি ক্ষমতার লোভে গণতন্ত্রকে যেভাবে হত্যা করা হয়েছে, সারাদেশে নারীদের যেভাবে ধর্ষণ করা হয়েছে, সুবর্ণচর (নোয়াখালী) করা হয়েছে, মানুষের কণ্ঠ রুদ্ধ, বিবেক ক্ষত-বিক্ষত। পৃথিবীর ইতিহাসে এই ধরনের বর্বর, উলঙ্গ ভোট ডাকাতির নির্বাচন আর কোথাও হয়েছে বলে আমি শুনিনি। মুক্তিযুদ্ধের চেতনা যদি দল ও ব্যক্তির ক্ষমতা হয়, সেটা জনগণ চায় না।\nগণফোরামের নির্বাহী সভাপতি সুব্রত চৌধুরী বলেন, আজকে আওয়ামী লীগ প্রতিদিন বঙ্গবন্ধুকে হত্যা করছে, তার আদর্শকে হত্যা করছে, সংবিধানকে হত্যা করছে। মুখে অনর্গল মিথ্যাচারে মানুষকে প্রতারণা করছে। সর্বশেষ যে নির্বাচন হয়ে গেল, সেটা নির্বাচন বলবেন না নির্যাতন বলবেন? না কি ১৭ কোটি মানুষের সাথে প্রতারণা বলবেন। কী প্রতারণা করল! জনগণকে আর ভোট দিতে হয় নাই। দিনের ভোট রাতেই হয়ে গেছে।\nগণফোরামের সাধারণ সম্পাদক মোস্তফা মহসিন মন্টু বলেন, ৩০ ডিসেম্বর কেমন নির্বাচন হয়েছে, এটার ব্যাখ্যা দেওয়ার প্রয়োজন আছে বলে আমি মনে করি না। রাস্তা-ঘাট থেকে শুরু করে যে কোনো জায়গায় এমন কোনো লোক পাই না যে বলে আমি ভোট দিতে পেরেছি। আর যে বলে আমি ভোট দিতে পেরেছি, সে দুইশর উপরে ভোট দিয়েছে। এটা জাতির সাথে মস্করা, তামাশা। স্বৈরাচার কাকে বলে, কত প্রকার, কি কি, যদি আইয়ুব খান জীবিত থাকত, তাহলে সে লজ্জায় ভেগে চলে যেত। এত বড় স্বৈরাচার বিশ্বের বোধহয় কোথাও নেই।\n« Previous: এবার হেঁটেই অফিসে গেলেন পলক (ভিডিও) Next: অফিসের আলমারিতে ঘুষের টাকা, আটক কাস্টম কর্মকর্তা »